
LITTERATUR. 

Luthers Værker er benyttede iErlangerudgaven 
(Deutsche Schriften — EA.; Opera exegetica latina = 
Opp. ex.; Comm. in Gal = Gal; Opera varii argumenti 
= Opp. var.; Brevvexel ved Enders). Tiden har ikke 
tilladt mig tillige at angive Citaterne efter Weimarudgaven 
(W. A.) eller at gaa tilbage til de oprindeligere Dagbøger 
som Grundlag for > Bord talerne«. 

Til Forstaaelse af Reformationshistorien i Alminde- 
lighed: Kirkehistorier af Fr. Nielsen (II), W. Møller (III, 
2 Aufl. ved G. Kawerau 1899) K. Muller (II. L 1902). 
Fr. von Bezold: Geschichte der deutschen Reformation 
1890. L. Moltesen i »Folkenes Historie« IV. 

Dogmehistorier af A. Harnack (III., 3 Aufl. 1897, inter- 
essant, men noget skizzemæssig), R. Seeberg (II. 1895, F. 
Loofs (4 Aufl. 1906; de to sidste meget grundige og orien- 
terende.) J. Kostlin: Luthers Theologie. I— II. 2 Aufl. 1901. 

Af Lutherbiografierne er J. Kostlins (5 Aufl. ved 
G. Kawerau 1902) den vigtigste for Studiet af Luthers 
Skrifter. Biografierne suppleres udmærket af den lille 
righoldige Bog af H. Boehmer: Luther im Lichte der 
neueren Forschung 1906. 

Mere indgaaende Litteraturangivelse i min Artikel: 
Luther i Kirkelexikon for Norden III. 



TrykfejL 

S. 60 Lin. 7: Rom, læs: Rom. 1, 



FORORD. 

Ved „Den unge Luther^ skal her ikke tænkes 
paa Student „Martinus Ludher ex MansfeW, 
som staar anført blandt de i Aaret 1601 ved Univer- 
sitetet i Er f urt immatrikulerede. Heller ikke paa Bro- 
der Martin, som han i Augustinerklostret sled og 
slæbte for at vinde Himmeriget, Der skal tænkes paa 
Luther, da han stod næsten færdig til at bryde ud 
af Klostret; den Gang var han den unge i kirke- 
historisk Forstand. Eller rettere, der skal tænkes paa 
det unge, det friske hos Luther, det, hvorved Refor- 
mationen betegner en ny Begyndelse i Kirkens Historie, 

Med selve Titlen vil jeg antyde, at der ogsaa 
findes en gammel Luther. Han er gammel i dobbelt 
Forstand. Dels er det en Side af ham, som hører 
den forgangne Tid til, ikke er bleven reformatorisk 
fornyet. Dels træder denne Side særlig frem, da 
Frygten for en yderliggaaende Radikalisme driver 
Luther til en Frontforandring, og Skuffelser og Aare- 
nes Vægt tærer mere og mere paa hans Friskhed og 
Dristighed, Men selvfølgelig findes her ingen skarp 

Tidsgrænse. Den gamle Luther har aldrig været 

1 



helt undertrykt^) og den unge er aldrig død. Derfor 
vil jeg tU Fremstillingen af den unge Luther ofte 
bruge Udtryk fra hans senere Aar, naxnr de klart 
giver de unge Tanker, Den gamle Luther vil derimod 
ikke kom,m,e til Orde i samerne Grad som den u/nge. 
Men i den anførte Litteratur vil man finde Oplysning 
om, hvordan har ser ud, og hvor han er at træffe. 

At adskille forskellige Lag i samme Personlighed 
er en vanskelig Opgave. Frøvestenen for, hvad der 
er ægte reformatorisk og hvad der er fremmede 
Stoffer, er den, om, det vedkom^mende lader sig føje 
organisk ind i Kristendomsopfattelsen som Helhed, 
Her er ofte Mulighed for forskelligt Skøn. Jeg ud- 
taler min egen Mening og fremsætter den til andres 
Frøvelse. 

Der kan være noget vist vemodigt ved at se saa 
m^ange Spirer paa Eeformationstiden, der ikke naaede 
til fuld Udfoldelse, De historiske Gruede dertil lader 
sig som oftest paavise^ og man maa vel ogsaa sige 
med Seeberg, at det vilde være formasteligt at ønske, at 
hin store Tid selv havde arbejdet alle de Konsekvenser 
frem,, som de nye Frincipper rum^mede. Vi forhin- 
dres derved i at sværge til nogen Lærers Ord; vi 
kristne mindes om, at kun een er vor Mester. Tanken 



^) Ktm meget sjældent har Luther i de senere Aar 
optaget Takker, som han i Begrundelsen helt havde fjernet. 
Typisk 'for Forholdet er Nadverlæren, hvor et Funkt, der 
til at begynde med var tmderordnet, i Tidens Løb blev gjort 
til en Hovedartikel. Af og til kan man studere Forskellen 
ved de Udeladelser af dristige Sætninger, som foretoges, da 
Luthers samlede Skrifter blev udgivne i ha/ns senere Aar. 



otn to hifumden modscUte Sider hos Luther vil mcMske 
være fremmed for mange. Den er dog gammel^ 
stammer fra Pietismens Tid; da fremdrog Gottfred 
Arnold i sin Kirchen- und Ketøerhistorie ogsaa netop 
Luihers første Aar som de bedste tU Efterfølgelse^ 
omend tildels paa en anden Maade end det vil ske i 
det følgende. 

Det var vel nødvendigt, ai den lutherske Forkyn^ 
delse fæstnedes i de bestenUe Former, det theologiske 
Systems og Statskirkernes. Men nu er Trangen en 
anden. I Nutidens haarde Kamp er det mere nød- 
vendigty at den unge Luther slippes løs igen med 
hele sit Væld af dristige Takker. 

Kun nødig giver jeg m,in Ulle Bog fra mig. Ma/nge 
Linjer ønskede jeg at føre videre, men et a/ndet stort 
Arbejde forbyder mig at dvæle længere her i Øjeblikket. 
Og over en Bog om det Æmne skulde der være 
anderledes Klarhed og Kraft. Men dog haaber jeg, 
ai dette lUle Arbejde for en eller anden kan være 
Vejleder tU Forstaaelse af Luther og helst give Lyst 
tU Studium af ham selv. Hvad jeg fremdrager her, 
er kun enkelte Hovedsider. Jeg har f. Ex, forbigaaet 
Punkter, hvor Luihers Lære kun frembyder lidet for 
ham ejendommeligt (saaledes om Forsoningen), dier 
hvor hems Tankerækker hidtil ikke har kunnet blive 
mig klare (savedes om Forholdet mellem Fornuft og 
Aabenbaring, almindelig Erkendelse og kristelig Er- 
kendelse). 

Luiher, og især den unge Luther, giver sjælden 
færdige Svar, som vi uden videre kan sla^ os tU Ro 
med. Bet er heller ikke det, vi skal søge i Historien. 



Den skal give os Impulser og Indvielse til eget Arbejde. 
For Nutidens Theologi er efter min Overbevisning 
intet saa nødvendigt som Foreningen af levende 
Kristendom og kritisk Tænkning,^) og et Forenings- 
punkt for begge er netop den unge Luther. 



V I denne Overbevisning er det, at jeg lader Bogen 
fremkomme i Ny theologisk Forenings Serie med Titlen: 
Fri Forskning og positiv Kristendom, skønt jeg selv hellere 
vilde have udtrykt Programmet i en anden Form og maa^ 
tage Afstand fra adskilligt i Foreningens Optræden. Min 
i Fjor udgivne Piece „Menigheden og Theologien"' fremkaldte 
to indgaasnde Anmeldelser (af Stiftsprovst Liltshoft i „Kirken 
og Hjemmet" og Docent Lic. theol. L P. Bang i „Dansk 
Kirketidende") med Modbemærkninger, som jeg egentlig 
burde svare paa. Som Erstatning herfor faar nærværende 
Skrift tjene. Jeg haaber, at man, hvor jeg her udvikler 
mine egne Meninger, vil finde en nærmere Udførelse af 
adskilUge af Hovedta/nkerne i Piecen, især om Forholdet 
mellem personligt Troesliv og theologisk Tænkning, 



I. Historisk Tilbageblik. 



Det naturlige Menneske er født Katholik. 

Rudolf Sohm, 

1. Den antike græsk-romerske Kristendoms- 
form. 

iieformationen er i det hele og store en Genoplevelse 
og Fornyelse af den nytestamentlige Kristendom, særlig 
i den paulinske Form. 

Man indvender nu meget mod Talen om den ny- 
testamentlige Kristendom som en Helhed. Man påaviser 
forskellige Udviklingsformer og Typer, og særlig finder 
man en total Modsætning mellem Jesus og Paulus. Ved 
denne Tanke — som kun muliggøres ved, at man af Over- 
leveringen om Jesus bortskræller det, der mest ligner 
Paulus — overdriver man efter min Overbevisning rig- 
tige Iagttagelser saa meget, at de bliver falske. Men i 
hvert Fald i vor Sammenhæng kan vi se bort fra For- 
skellene indenfor det nye Testamente. Thi i den os ved- 
rørende kirkehistoriske Sammenhæng danner den ny- 
testamentlige Kristendom en Enhed. Den er skarpt skilt 



fra de følgende Perioder, og den har virket som en samlet 
Magt paa Reformationstiden. 

For at forstaa Reformationen og dens kirkehistoriske 
Plads vil det være nødvendigt at kaste Blikket paa den 
Omformning af Kristendommen, som foregik mellem Pau- 
lus og Luther, altsaa »Katholicismensc Opkomst og Ud- 
vikling. Det vanskelige heri er, at den ikke skyldes 
enkelte bestemte Drejninger. Den er kommen Fod for 
Fod, næsten umærkeligt. 

»Jesus har forjættet Riget, men kommen er Kirken«, 
har en katholsk Theolog^) sagt. I Stedet for Evangeliet 
traadte i Løbet af faa Slægtled Kirken, i Udvikling hen- 
imod Katholicismen. Den katholske Kirke tilfredsstillede 
Krav i Oldtid og Middelalder, og naar den i vore Dage 
staar som en mærkelig Anakronisme, er det netop, fordi 
Kristendommen her indgik Forbindelse med bestemte 
Tiders Tænkemaade og Følelsesliv. 

Strax da Kristendommen blev omplantet paa den 
græsk-romerske Jordbund, fik den hurtig Væxt, langt 
frodigere end paa jødisk eller overhovedet semitisk Grund. 
Men den sugede ogsaa mange fremmede Stoffer op i sig. 
»Man kan ikke værge sig imod den Opfattelse, at den 
gamle Kirkes Theologi vilde have faaet et ganske andet 
Udseende, dersom den var bleven udviklet af Mænd, som 
havde de Forudsætninger for Forstaaelse, der fandtes i 
Israel.«*). 

Først og fremmest var den religiøse Interesse en 



^> P. BatiffoL Her citeret efter E. von Dobschutz: Probleme 
des apostolischen Zeitalters. 1904. S. 10. 

>) Fr. Nielsen: Oldkirken. 2. Udg. 1893. S. 221. 



anden. Man vaandede sig ikke saaledes under Følelsen 
af Synden og Guds retfærdige Dom som indenfor Jøde- 
folket. Paa græsk Vis tørstede man derimod efter 
Erkendelse. Kristus er den, som bringer den guddomme- 
lige Oplysning. Men Gudserkendelse og Verdenserken- 
delse, Religion og Videnskab flød sammen. Og man 
tørstede efter Udødelighed. Kristus er den, som bringer 
Uforkrænkeligheden, idet han forener Guds Natur med 
Menneskets. 

I Kristendommens første Tid maatte ganske natur- 
ligt Spørgsmaalet om Kristus blive det første, som trængte 
sig paa. Og de nævnte religiøse Hovedinteresser var 
Drivkræfter ved dets Besvarelse. 

Men til Forstaaelse af Oldtidens Kampe er det endnu 
nødvendigt at minde om een Ting: den ringe Sans for 
Historien. Tydeligst viser dette Karaktertræk sig vel 
ved den allegoriske Fortolkning. Det fine ved Skriftfor- 
tolkningen var at udfinde ikke den bogstavelige histori- 
ske Mening, — den kunde endog helt mangle — , men 
derimod de hemmelighedsfulde Dybder, der laa bag Ord- 
ene. Den hellige Historie var hos de mest yderliggaa- 
ende Allegorister ved at forvandles til blotte Iklædninger 
for evige Ideer. Med Rette har Strauss, som vilde opløse 
en stor Del af den evangeliske Historie i Myther og kun 
fastholde de almindelige bagved liggende Ideer, henvist 
til Origenes som en, der paa enkelte Punkter var hans 
Forløber*). 

Men samme Mangel paa Sans for Historien viser sig 
i den Maade, hvorpaa man stiller Problemet om Kristi 



1) D. F. Strauss: Das Leben Jesu. 1835. I. 6 ff. 

Person. Man gik ikke ud fra den historiske Kristus, 
som han er skildret i Evangelierne. Man greb de Tanker 
om hans Forudtilværelse, som i det nye Testamente ud- 
tales paa enkelte Højdepunkter, og tog sit Stade her. 
Man spurgte mindre om Jesus Kristus, mere om »Logos«, 
»Ordet«, hvori Faderen aabenbarer sig allerede inden 
Kristi Komme til Verden. Det gjaldt da at bestemme 
Logos's Forhold til Faderen, og Dogmeudviklingen endte 
med at fastslaa, at baade Sønnen og Aanden var selv- 
stændige Personer, men væsenset med Faderen. Det var 
Udbyttet af den »arianske« Strid. 

Oldtiden havde en stærk Fristelse til helt at tabe 
Mennesket Jesus af Syne. 1 en Gruppe Blandingsformer 
af Kristendom og dels græsk, dels østerlandsk Hedenskab 
blev denne Mulighed til Virkelighed. For disse saakaldte 
Gnostikere var — under forskellige Former — Kristus 
en vandrende Gud; hans Menneskeliv, og da især hans 
Lidelse og Død, var kun et Skin (Doketisme). 

Der er næppe noget, som klarere belyser Forskellen 
mellem Oldtid og Nutid end den Magt, slige Tanker 
havde den Gang. 

Uagtet Kirken altid afviste Doketismen, undgik den 
dog ikke Mærkerne af den. 

Efter den arianske Strid var det fastslå aet, at Kri- 
stus havde guddommelig Natur. Man paastod, at han 
ogsaa havde menneskelig Natur. Men gennemgaaende 
opfattede man den abstrakt: Kristus var Menneske, men 
ikke et Menneske. Den menneskelige Natur truede med 
at blive opslugt af den guddommelige. Kirken fastsatte 
da Forholdet mellem de to Naturer saaledes, at de hverken 
maatte adskilles eller sammenblandes. Men det var lutter 

negative Bestemmelser, hvorunder den levende Kristus- 
skikkelse let blev borte. Og for hver ny Afgørelse duk- 
kede de gamle Spørgsmaal op igen i en snævrere, spids- 
findigere Formulering. Paa Grundlag af Bestemmelserne 
om Kristi to Naturer opstod der i det syvende Aarhun- 
drede Strid om, hvorvidt Kristus havde en eller to Viljer. 
Sagen var nu bleven saa indviklet, at selv en Pave 
(Honorius) her gik hen og blev kætterdømt for sine Ud- 
talelser. 

Læren om Treenigheden og Kristi to Naturer — 
sammenfattet i det nikænokonstantinopolitanske og det 
kalkedonensiske Symbol — er Hovedresultatet af den 
græske Theologis Arbejde. Ved Dommen herover er det 
værd at mindes, at Grækerne trods alt var Datidens 
bedste Repræsentanter for det almenmenneskelige; paa 
orientalsk Grund naaedes i Oldtiden langt ringere Resul- 
tater. Og hvor lidet opbyggeligt det end er at se, hvor- 
dan de senere saa hellige Troesbekendelser blev flikkede 
sammen paa stormende Synoder, af tildels meget lidt 
aandelige Bisper og ved kejserlige Magtbud, saa var dog 
i det hele og store den sejrende Retning den, som under 
de givne Forudsætninger besvarede Spørgsmaalene paa 
den religiøst mest tilfredsstillende Maade, Og Kejsernes 
Indblanding har vel fremskyndet, men næppe frembragt 
Orthodoxiens Sejr. 

Alligevel trænger disse Spørgsmaal til at tænkes 
efter paa ny, udfra Ny Testamentes Synspunkter og vor 
Tids Forudsætninger. Den største Mangel ved den 
græske Theologi er den ringe Sans for Personligheden, 
baade Jesu individuelle, menneskelige Personlighed og 
den personlige Frelsestilegnelse gennem Troen som et 

Tillidsforhold. Frelsen staar i Fare for at forvandles til 
Naturproces, beroende paa, at Kristus havde forenet Guds 
og Menneskets Natur. Denne Fare forøgedes ved en 
anden Side af Datidens religiøse Liv, Mysterierne. 1 de 
østerlandske og græske religiøse Samfund var der en 
Mængde Vielser og hellige, mysteriøse Handlinger, der 
tænktes magisk at forvandle den, der underkastede sig 
dem. Ubevidst blev nu efterhaanden Daab og Nadver, 
som fra Begyndelsen var Hovedpunkter i den kristne 
Menigheds Liv, opfattede paa samme Maade. Og Nadve- 
ren blev til et Sonoffer, Gentagelse af Kristi Offer. Om- 
kring de to gamle hellige Handlinger dannede sig en 
Mængde Ceremonier af mere eller mindre »sakramentale 
Art. En fast Lære herom var der ikke, og da Oldtiden 
i det hele ikke skelnede mellem Realitet og Symbol, 
kunde de hellige Handlinger af nogle tages rent magisk, 
af andre mere aandeligt. I hvert Fald laa en stor Del 
af det virkelig religiøse Liv her, og der er megen Skøn- 
hed og Kraft i de Liturgier, der dannede sig med Nad- 
veren som Midtpunkt. 

Var der Fare for, at det personlige kunde skydes i 
Baggrunden i det egentlige religiøse Forhold, saa søgte 
man at værne om det paa et andet Omraade, nemlig ved 
at stille strenge moralske Fordringer. Og dog lykke- 
des det ikke ret her at værne om Personligheden. 

Paa jødisk Grund var Kristendommen kommet som 
en Forkyndelse om Frihed (især hos Paulus). Men paa 
hedensk Grund følte man ikke Trang hertil. Man trængte 
tvertimod til en Lov med mange Paragraffer for at raade 
Bod paa Tøjlesløsheden. 

Man maatte nu ligesom lægge Vejen gennem Loven, 

da man ikke havde haft den i Forvejen. Den oldkirke- 
lige sædelige Opfattelse fik derved stor Lighed med den 
senere Jødedoms. 

Men den blev mere asketisk. Man kan ikke undre 
sig over, at der gik et stærkt asketisk Drag gennem den 
gamle Menighed. Verdenslivet var saa besmittet af Heden- 
skab og Usædelighed, at det laa nær at prøve at reali- 
sere det kristelige Ideal udenfor Verden, i Kamp med 
Naturen. Det svarede tilmed til den almindelige Stem- 
ning i den antike Verdens Alderdomsperiode, da den 
gamle Kultur gik imod Graven. Paaviselig er Askesen 
indenfor Menigheden paavirket af en pessimistisk Stem- 
ning udenfor. Og eftersom Kirken voxede, blev Verdens- 
kirke, men derfor ogsaa maatte nedstemme de moralske 
Fordringer til Medlemmerne, søgte den ideale Stræben 
Udvej ved Tanken om en højere Moral for de fuldkomne. 
Munkevæsenet er en naturlig Frugt af den gamle Ver- 
dens og den gamle Kirkes moralske Udvikling. 

I alt dette havde nu ogsaa den latinske Kirke Del. 
Med mindre spekulativ Kraft, men større praktisk Sans 
end den græske, havde den tilmed oftere sagt et afgø- 
rende Ord i Dogmestridighederne. Men den fik ogsaa 
sit særlige Felt: det kirkelige Retsvæsen. Allerede det 
hedenske Rom havde opfattet Forholdet til Guderne som 
et Retsforhold. Dette gaar igen i den af Rom prægede 
Kristenhed. 

Ikke blot Moralen, ogsaa Dogmet er en Lov, der 
simpelthen kræver at adlydes. Ved Forbindelsen mellem 
Kristendommen og den romerske Stat kunde man faa 
et sælsomt Fænomen som, at Codex Justtniam be- 
gynder med et Afsnit om Treenigheden. Og Kirken 

selv omdannes til en Institution, hvor Organisation og 
Lydighed mod den kirkelige Øvrighed er noget af det 
vigtigste. Det mest fuldkomne Udtryk herfor er Pave- 
dømmet, hvori Luther med Rette saa en Fortsættelse af 
det romerske Verdensrige. 



Da den gamle Verdens Kulturbygning allerede vak- 
lede af indre Raaddenskab, og da Barbarerne allerede 
stod for Portene, satte den oldkirkelige Udvikling sin 
højeste Frugt i Augustin (f 430). 

Der var i ham en mægtig religiøs Længsel. »Du 
har skabt os til dig, og vort Hjærte er uroligt, indtil det 
finder Hvile i dig. c Han søgte rundt i Verden efter en 
Livsanskuelse. Datidens almindelige Hedenskab havde 
ingen Tillokkelse for ham. Han gik gennem en øster- 
landsk, gnostisk farvet Blandingsreligion (Manikæismen) 
til filosofisk Skepticisme og derfra videre til den græske 
Filosofis sidste Form, Nyplatonismen , som prædikede 
Aabenbaringstro og mystisk Forening med Guddommen. 
Den styrkede hans ideale Stræben, der forøvrigt tidlig 
var bleven vakt ved Læsningen af Cicero. Men Ro 
fandt han først i sin Moders Tro, Kristendommen. 

Den kristne burde efter hans Mening tage med fra 
Hedenskabet alt, hvad der duede, som Israeliterne tog 
Ægypternes Sølvkar. Og navnlig fra Nyplatonismen be- 
holdt han adskilligt Gods. Han kendte noget til den 
græske Kirkes Theologi, og med aandsbeslægtet For- 
staaelse førte han den videre; at gennemskue Treenig- 

hedens Mysterium stod for ham som den højeste Salig- 
hed. Han fortsætter den latinske Kirkes Udvikling, og 
bekender som god Katholik, at han ikke vilde tro 
Evangeliet, hvis ikke den katholske Kirkes Autoritet 
bevægede ham dertil. Kirkens Tanker skulde virkelig- 
gøres af Staten, der ellers vilde udvikle sig til et Egois- 
mens, ja Djævelens Rige, og Staten gør vel mod Kættere 
ved at tvinge dem til at gaa ind i den ene saliggørende 
Kirke. Og dog stod han umiddelbart Ansigt til Ansigt 
med Gud, gennemtrængt af Salmistens Bøn: »Herre, sig 
til min Sjæl: jeg er din Frelse c, og han følte sig med 
Paulus helt afhængig af Guds Naade, som Karret i Potte- 
magerens Haand. Han kunde i mystisk Begejstring 
længes efter den uudsigelige Forening med Gud; men 
han forstod ogsaa at skatte den historiske Kristusskik- 
kelse i hans Ringhed. 

Alle de forskellige Stemninger og Tankerækker, 
hedenske, katholske og evangeliske, forenedes i hans rige 
Aand. Han ejede en skarp psykologisk Iagttagelsesevne, 
som gør ham saa almenmenneskelig, derfor ogsaa saa 
»modernec, en næsten ubetvingelig Lyst til bag hvert 
Svar at rejse et nyt Spørgsmaal, et Følelsesliv, som 
vilde være vidunderlig rigt, hvis han ikke i saa høj Grad 
havde set det som Viljens Opgave at kue de naturlige 
Rørelser. Vi har ham saa levende for os i hans Selv- 
biografi — den første, der er skrevet — hvis Titel 
Canfesstones rettere bør gengives ved »Lovprisninger« 
end ved »Bekendelser«, skønt den indeholder begge Dele. 
Det var den Mand, som næst Paulus blev den mest af- 
gørende for Luther. 

Og særlig paa eet Punkt, i Betoningen af Naaden. 

Augustin følte sig i sit eget Liv draget ud af Syndens 
Regimente ved en Kraft fra oven. Han havde herved 
ualmindelige personlige Betingelser for at forstaa Paulus 
i hans Lære om Synd og Naade. Og han var, hvor 
vildt han end kunde allegorisere, en virkelig Bibelfor- 
tolker af første Rang. Gennem sit Liv og Studium 
naaede han da sin Opfattelse af Synden og Naaden og 
præciserede den yderligere i den pelagianske Strid. I os 
selv er vi alle en Fordærvelsens Masse; paa Grund af 
Arvesynden har Kødets Lyst Magt over os. Herunder 
fremhævede han forskellige vigtige Sider som Hovmod, 
men ogsaa særlig Kødslysten i snevrere Forstand. Det 
var denne Drift, som saa længe havde hindret hans egen 
ideale Stræben; hans Omvendelse bestaar væsentlig i, at 
han faar Kraft til her at forsage; han bliver paa en Gang 
kristen og Asket. Stemmende med den gamle Kirkes 
Hældning mod Munkevæsenet ser da Augustin Forplant- 
ningen som en uren Akt — omend han forsøgte at raade 
Bod herpaa ved at kalde Ægteskabet en hellig Handling 
{sacramentum) 7— og sætter Arvesynden i nøje Forbin- 
delse med den. Skønt Augustin mere end de fleste i 
den gamle Kirke har følt Synden som Skyld, faar den 
dog — tildels gennem de nys nævnte Tanker — (^saa 
hos ham overvejende Karakteren af en Naturmagt. 

Udaf denne Fordærvelsens Masse vælger nu Gud 
nogle til Frelse, og redder dem ved sin Naade. Naaden 
kan ses under forskellige Synspunkter. Svarende til 
Syndsopfattelsen bliver den overvejende en hellig Natur- 
magt, som indgydes i Mennesket. Men denne mere 
naturmæssige Betragtning krydses af en dyb personlig 
Forstaaelse af Gudsforholdet. Udtryk herfor er Augustins 

Sakramentlære. Naadens Indgydeise ledsager i Reglen, 
men ikke nødvendigt, Brugen af Sakramentet. I sig selv 
er Sakramentet noget symbolsk. Navnlig er Åugustins 
Nadverlære symbolsk, nærmest »calvinske Det er Troen, 
hvorpaa Velsignelsen beror, og for den troende Beskuelse 
af Kristi Lidelse kan den samme Velsignelse ogsaa naaes 
uden det ydre Tegn. 



2. Middelaldren. 

Da de nye gothisk-germanske Folk blev kristnede, 
mægtede de ikke at skabe Udtryk for Kristendommen, 
der svarede til deres Karakter og Kulturtrin, paa samme 
Maade som Oldkirken havde svaret til den antike Ver- 
dens. 

Tilløb mangler vel ikke. Baade blandt Ångelsach- 
sere og Tyskere prøvede man at levendegøre den hellige 
Historie i Heltedigtningens Form. Korstog og Ridder- 
væsen gav Afløb for Middelalderens romantiske Længsler. 
Og de nye Folks Umiddelbarhed mærkes i hele den 
Tone, der er over det religiøse Liv. Der maatte virkes 
med stærke Midler, men vaktes ogsaa stærke Rørelser, 
brunligt skiftende mellem Krigslarm eller grovkornet 
Lystighed, Ruelse og sreng Askese. 

Men Formerne for Livet og endnu mere Tankens 
Udtryk derfor blev de, der var skabte i Oldtiden. Med 
sine guddommelige Handlinger og sin Myndighed baade 
over det nærværende og det tilkommende Liv stod Kir- 
ken som en Magt, hvoroverfor Barbarerne var temmelig 
værgeløse; fra Begyndelsen bliver Middelalderfolkenes 
Forhold til Kirken Underkastelse under Autoriteten. 

Kulturudviklingen foregaar under Ledelse af Kirken, der 
tillige havde opsuget i sig næsten alt det i den gamle 
Kultur, som det overhovedet lykkedes at redde gennem 
Folkevandringens Storme. Den stod som den store 
Skolemester med Riset i Haanden, og den behandlede 
de store Børn efter Datidens Pædagogik. »Den hellige 
Kirke blander for sine troende Haab og Frygt«, sagde 
Pave Gregor den Store. 

Man beholdt hvad der var fæstnet i Oldtiden. Saa- 
ledes Dogmerne om Treenigheden og Kristi Person, skønt 
man ikke mere paa denne Maade levede i de Spørgsmaal, 
hvorpaa der her gaves Svar. Og saaledes det asketiske 
Syn med Munkevæsenet, skønt det stred haardt mod de 
friske Folks Livslyst. Enhver stærk middelalderlig Væk- 
kelse antager Form af en Klosterbevægelse. »Omvend- 
else« (conversto) vil sige at gaa i Kloster, og »de 
fromme« {reltgtost) vil sige Munke og Nonner. 

Det var saaledes den samme Plante, der levede 
videre i en anden Jordbund. Niveauet blev i den ældre 
Middelalder sat nogle Trin ned. Den Overtro paa Hel- 
gener, Relikvier, Amuletter, magisk virkende Sakramenter 
og besynderlige Mirakler, som allerede var begyndt i 
Oldtiden, tog stærkere Fart. En stor Del af Religionen 
var Hedenskab, bestænket med Vievand. 

Et Punkt, hvor de nye Folk gik dybere end de 
antike, var Skyldsfølelsen. Men da man stadig havde 
at gøre med Gud gennem Kirken, ikke umiddelbart, bi- 
drog dette især til at fremme Udviklingen af det kirke- 
lige Bodssakramente, som i Tidens Løb kom til at bestaa 
af den angrende Synders Skriftemaal, Præstens Absolution 
paa Guds Vegne og de derpaa følgende fyldestgørende 

Gerninger. Saaledes befæstedes yderligere Præsternes 
og Pavens Magt over Samvittighederne. Til Boden slut- 
tede sig i den senere Middelalder Afladen. Naar den op- 
fattedes korrekt, var den ikke Syndsforladelse, men 
forudsatte, at Skylden i Forvejen var tilgivet gennem 
Absolutionen. Afladen var da Eftergivelse af timelige 
Straffe, især i Skærsilden, som spillede en stor Rolle i 
den folkelige Fantasi. Men om en bestemt Slags Aflad, 
Jubelaarsafladen, som Kirken dog var saa naadig at ud- 
dele jævnlig udenfor Jubelaaret, brugtes Udtryk, der 
tydede hen paa en Sammenblanding af Syndsforladelse 
og Aflad. Og i hvert Fald er Afladsvæsenet karakter- 
istisk ved den Maade, hvorpaa man her ledte Tanken 
bort fra det personlige Ansvars- og Skyldsforhold over- 
for Gud, og søgte at drive Folk til for gode Gerninger 
og Betaling at skaffe sig Brev paa at komme hurtig i 
Himmerig. 

En imponerende Side i Middelaldren er dens stor- 
slaaede Stræben efter Enhed. Det er Samfundet, ikke 
den enkelte, hvorpaa Vægten ligger. I det sociale Liv 
havde Middelaldrens Slutning tildels Organisationer af 
Arbejdsgivere og Arbejdere, som man nu møjsommelig 
søger at skabe Sidestykker til, uden nu at eje det mo- 
ralske og religiøse Grundlag, hvorpaa de hvilede i hin 
Tid. I det politiske Liv havde man stræbt imod Univer- 
salmonarkier, Pavens og Kejserens. Kirken selv var en 
Enhed, en overnaturlig og dog haandgribelig Institution, 
der ledede Mennesker med guddommelig Myndighed og 
omspændte Livet fra Vuggen til Graven med sine hellige 
Handlinger. 

Historieopfattelsen lagde Vægt paa Menneske- 

2 

slægtens Enhed og Sammenhæng, hvad Krønikeskriverne 
undertiden grundigt godtgør ved at begynde med Skabel- 
sen. Den skolastiske Theologi søger at skabe Systemer, 
hvor Videnskabens højeste Resultater, det vil sige Ari- 
stoteles's og Platons Filosofi, som man læste dem tildels 
gennem Arabernes Briller, sammensmeltes til en Enhed 
med Kirkens Dogmer. Den middelalderlige Kunst er 
ikke splittet, men storslaaet monumental ; især den gothiske 
Arkitektur, hvor Øjet stadig uimodstaaelig drages opad, 
giver Udtryk for den dristigste Himmelflugt. 

Men de store Enheder og det Autoritetsforhold, de 
betegnede, begyndte at gaa i Stykker. De rolige ft>r- 
retningsforhold begynder at afløses af Kapitalisme, Spe- 
kulation, Fallitter og Strejker. Nationaliteternes Vaagnen 
til Bevidsthed sprænger Tanken om et kejserligt eller 
paveligt Universalmonarki. Ved Middelaldrens Slutning 
synes Pavedømmet at skulle skydes tilbage og ret selv- 
stændige Nationalkirker at være i Færd med at danne 
sig. — 

Pavedømmets Nedgang var begyndt, strax da det 
naaede Højdepunktet af ydre Magt og Glans. Netop her- 
ved gav det og hele den officielle Kirke ikke mere rigtig 
Næring for det kraftigste religiøse Liv. Det blev aaben- 
bart, at der var en Splid mellem Kirkens Ideal: Askese 
og Forsagelse og dens umættelige Higen efter Magt og 
Rigdom. Mange fromme kunde ikke mere bære denne 
Modsætning. Idealet maatte føres ud i Virkeligheden; 
den apostolske Fattigdom blev i tolvte og trettende Aar- 
hundrede en af de allerstærkeste religiøse Ideer. 

Paa forskellig Maade søgtes den virkeliggjort. Val- 
desierne og beslægtede Sekter blev trængt ud af Kirken, 

da de gjorde Forsøget. Skønt de vilde være Bibelkristne, 
er de dog ikke evangeliske i reformatorisk Forstand; 
deres Livssyn henviser dem til Middelaldren, først ved 
Paavirkning fra den schweitziske Protestantisme blev 
Valdesieme en reformatorisk Retning. Kirkens største 
Personlighed mellem Augustin og Luther, den hellige 
Frans af Assisi (f 1226) gav sin ædle Brud Fattigdom- 
men sit Hjærte og levede et rigt indre Liv i Efterfølgelse 
af Menneskesønnen, som ikke havde det, hvortil han kunde 
hælde sit Hoved. Han har aabnet en Strøm af inderlig 
Fromhed udover Folkene. Med sin poetiske Umiddelbar- 
hed har han gjort Verden stor, sollys og farverig, og til 
hans Bevægelse knytter sig en Del af den italienske 
Kunsts Fornyelse — Forbud paa Renaissancen. Men i 
sin ydmyge, naive Troskyldighed manglede han helt 
Kritik overfor Kirken og dens Ledere. Kloge Kirkemænd 
fik da hans Bevægelse beklippet og organiseret i Form 
af en Munkeorden, saa den sammen med den samtidig 
stiftede Dominikanerorden kunde blive en Støtte for 
Kirken. Tiggerordnerne viste, at den apostolske Fattig- 
dom kunde lade sig realisere i fuld Lydighed mod 
Paven; de overtog en stor Del af den religiøse Omsorg 
for Folkets bredere Lag, og de gav Kirken dens 
største Theologer. Men i nogle Kredse blandt Frans's 
Disciple blussede en revolutionær Ild op; man mente, at 
Paven var Antikrist og ventede den yderste Dom nær. 
Det var først i trettende Aarhundrede, især med 
Dominikaneren Thomas fra Akvino (f 1274), at Skola- 
stiken naaede sit Højdepunkt i Retning af at faa Viden- 
kab (^ Tro sat sammen som liggende i hinandens 
Forlængelse. Men kort efter opløstes denne Forsoning 

2* 

gennem Theologer af Franciskanerordnen, især gennem 
den saakaldte yngre Nominalisme.^) Den lagde Vægt 
paa Viljen fremfor Erkendelsen, og den var kritisk i Me- 
thoden, betragtede nærmest Dogmerne som fornuftstridige. 
Alligevel var den mest konservativ i Resultaterne, idet 
Dogmerne sloges fast gennem Kirkens Autoritet. Men 
herved var der indført en Spaltning i Bevidstheden, ja 
Tanken kunde tilspidses dertil, at der var to hinanden 
modsatte Sandheder, en i Filosofien og en højere i 
Theologien. 

Der var ogsaa Retninger, for hvilke Kirken og hele 
dens Apparat blev mere overflødigt. Ikke blot var der 
Tegn til, at Livet i Stat og Kommune saavel som For- 
retningslivet vilde løsrive sig fra den kirkelige Autoritet 
og stræbe mod Dannelsen af en relativt selvstændig 
Lægmandskultur. Ogsaa en Uddybelse af det religiøse 
Liv var farlig for Kirkeinstitutionen. I Tyskland for- 
dybede i det fjortende Aarhundrede klosterlige Mystikere 
(Eckart, Tauler, Suso, Gudsvennerne, Bogen Ein deutsch 
Theologia) sig i Guds indre Væsen, og uden at de op- 
ponerede mod Kirken, var det dog ikke i dens Former, 
de havde deres egentlige Liv. Samtidig arbejdede i 
England Wyclif, den af de saakaldte »Forreformatorer«, 
som mest fortjener dette Navn, sig frem fra national For- 



^) Den middelalderlige Realisme hævder, at Ålmenbegrebeme 
har virkelig Existens i eller endog forud for Enkelttingene. Ordet 
Realisme er saaledes brugt paa en Maade, der er Nutidens modsat: 
den middelalderlige Realisme vilde vi snarere kalde Idealisme. No- 
minalismen derimod hævder, at Ålmenbegrebeme er Abstraktioner 
ud fra Bnkelttingene, Navne (namina), som kun den menneskelige Be- 
vidsthed danner (altsaa en Slags Empirisme.) 

argelse over Pavedømmets ublu Fordringer til en noget 
lovmæssig Bibelkristendom, i det hele og store en Fornyelse 
af Augustins og en Forløber for Calvins Kristendoms- 
opfattelse. En Del af hans Tanker gik igen i Begynd- 
elsen af femtende Aarhundrede i Bøhmen hos Johan Hus 
og spredtes derfra ud over Dele af Tyskland. 

Midt under denne Opløsningsproces var nu Pave- 
dømmet gaaet rivende nedad. Under det avignonske 
Fangenskab i fjortende Aarhundrede var det løsrevet fra 
sin historiske Jordbund og syntes mest at blive en øko- 
nomisk Forretning. 

Derefter lod det til helt at skulle gaa i Stykker, 
idet to eller endog tre Paver samtidig bandsatte hin- 
anden. Man prøvede saa i femtende Aarhundrede at 
reformere Kirken paa Hoved og Lemmer gennem almin- 
delige Kirkemøder. Man fik afskaffet nogle af de værste 
Skandaler, men det forslog kun lidet, og omkring 1500 
var der vel faa i Kristenheden, der førte et saa forarge- 
ligt Liv som Kristi Statholder. 

Saa brødes da ved Middelaldrens Slutning ganske 
naturlig dyb Ærefrygt for Kirke og Pave med Forargelse 
og Harme over Roms Udsugeiser. 

Trods alle Opløsningstegn er det urigtigt, naar man 
tidligere har ment, at der ved Middelaldrens Slutning 
kun var religiøst Forfald, 

I Tyskland var der endog et stærkt religiøst Liv, 
uroligt bølgende, ja nervøst jagende efter at fortjene 
Naade og Aflad gennem egne Gerninger, Valfarter, Bøn 
til Helgenerne o. s. v. Netop denne utilfredsstillede 
Søgen er Betingelse for Reformationens Udbredelse. Og 
midt i Gemingsretfærdigheden og Udvortesheden kunde 

man især i Opbyggelseslitteraturen træflfe mere evange- 
liske Toner om Frelse af Naade, oftest vel Genklang af 
Bibelen eller AugusHh. Luthers eget Liv er Bevis der- 
paa; han fik jo evangelisk Trøst af en gammel Munk, 
som »utvivlsomt var en ægte kristen under den fordømte 
Kutte c, og af Johan von Staupitz. 

Men disse evangeliske Tanker kunde ikke bryde 
igennem Systemet. Hvor stor Forskellen blev mellem et 
saadan mere evangelisk Syn indenfor det middelalderlige 
System og den fulde reformatoriske Forkyndelse, be- 
vidner Staupitz^ naar han i sit Dødsaar 1524 skriver til 
Luther: >vi skylder dig, Martinus, meget, du, som har 
ført os tilbage fra Svinenes Mask til Livets Græsgange, 
til Frelsens Ord«.^) 



Eftersom de middelalderlige Idealer tabte deres Magt 
over Sindene, blev der Plads for nye. I Italien brød den 
humanistiske Renaissancebevægelse frem. Den er en 
Genopdagelse af Mennesket, den enkelte Personlighed, i 
dets Ret, Rigdom og Skønhed. Og en Opdagelse af 
Naturens Skønhed og Verdens Storhed, paa samme Tid 
som de nye Verdensdele aabnedes. Bundne Kræfter 
løstes og nye Udsigter aabnede sig. Man søgte tilbage 
til den antike Litteratur og Kunst, hvor man fandt den 
samme Livsglæde og Skønhedsdyrkelse. I Italien er 
Bevægelsen overvejende verdslig; undertiden lever 



*) Enders: IV. 315. 

hedensk Livssyn og hedenske Laster helt op igen.^) 
Ganske vist har Renaissancen frembragt en Mængde 
glimrende Kunstværker med bibelske eller kirkelige Mo- 
tiver. Men det er tvivlsomt, hvor meget af dette der 
er personlig kristelig Kunst. I nogle Tilfælde dækker 
den hellige Titel over helt andre Tanker; i andre for- 
holder man sig dog kun æsthetisk, ikke religiøst til 
Æmnet. For de i mange Tilfælde letlevende Humanister 
stod Kirken overvejende som en overtroisk gammel Ind- 
retning, man gjorde klogest i at gaa udenom, eller som 
den rige Mæcen. Kun sjældent indlod man sig paa en 
virkelig religiøs og theologisk Fornyelse, og skete det, 
havde man ikke den faste Overbevisning og det Martyr- 
mod, der skulde til for at slaa igennem. En af de mest 
theologisk interesserede Humanister, Lorenzo della Valle, 
afsvor saaledes sin Nægtelse af Troesbekendelsens Op- 
rindelse fra Apostlene. 

I England, Holland og Tyskland er Humanismen vel 
mere kirkelig, prøver ogsaa at skabe en bedre Theologi 
ved videnskabeligt at gaa tilbage til Kristendommens 
klassiske Litteratur, Bibelen, og dennes Midtpunkt, Kri- 
stus. Men denne liberale, halvt rationalistiske Katholi- 
cisme, hvis bedste Type er Erasmus fra Rotterdam, var 
for lidet fast, for lidet oprindelig og folkelig til ret at 
kunne skaffe Luft. Erasmus kunde skarpt nok kritisere 



^) I nyeste Tid gør der sig i Forskningen en Reaktion gæld- 
ende mod en ældre Betragtning, der altfor udelukkende stemplede 
Renaissancen som hedensk. Heri er der noget berettiget. Men saa 
vidt jeg ser, udvisker man den italienske Renaissances Ejendommelig- 
hed, hvis man ikke skarpt betoner, at den gaar udenom og bagom 
baade Kristus og Kristendom. 

al den hedenske Overtro i Kirkens Praxis, men han fore- 
trak dog, naar galt skulde være, et Kompromis, fremfor 
et radikalt Brud med det bestaaende. Luther fik Ret, 
da han ventede, at den store Humanist vilde dø paa 
Moabs Sletter uden at føre ind i det forjættede Land. 
Han havde ikke gjort de Oplevelser, som maatte tvinge 
til at bryde igennem og skabe noget nyt. Der maatte 
en ny Strøm til, som fejede Skrankerne til Side, fordi 
den udsprang dybere nede end fra Humanismens Æsthetik 
og Videnskabelighed. Dens Kilde var en mægtig Personlig- 
heds vaandefulde Kamp og Samliv med Gud. Netop som 
Humanisterne troede at være Tidens Mænd, blev de 
sprungne forbi og maatte snart gaa ud af Løbet. En 
Retning kunde ikke give Tiden det, den trængte til, hvis 
den gik uden om det religiøse Spørgsmaal som den 
italienske Humanisme, eller tog paa det med rystende og 
halvvejs bundne Hænder som den tyske. Det bedste, 
Humanismen ejede. Sansen for et Menneskes Personligheds 
Ret, forkyndtes paany i det store Øjeblik i Worms af 
en Mand, der ikke blot vilde have Frihed, men ogsaa 
vidste, hvad den skulde bruges til, en Mand, der var saa 
fri overfor de ydre Autoriteter, fordi han var fast bunden 
i sin Samvittighed. I de germanske Folks Aandshi- 
storie blev det Luther, og ikke ;Erasmus, der kom til 
at indvarsle den nye Tid. 



II. Til Orientering I Luthers UdviicJing.') 

»Ich bin eines Bauern Sohn ; mein Vater, Grossvater, 
Ahnherr sind rechte Bauern gewestt, sagde Luther med 
Stolthed. Han er ret en Type paa de fysisk og aande- 
lig stærke, umiddelbart oprindelige, folkelige Naturer, 
man undertiden kan træffe i Bondestanden. Han havde 
tillige Bondens Konservatisme og naive Betragtning af 
den store Verden, Han blev fra lille vænnet til Plathed 
og Grovhed i Tale, og det beholdt han altid, baade i 
sine drøje Vittigheder og sine Skældsord. Regnskaber 
over Bøder viser, at Slægten Luther var løs paa Næ- 
verne, og Martin blev ved at høre til den Familie, selv 
om det blev Pennen, han fægtede med. Overfor høje 
Herrer kunde Bondesønnen, naar han mest var sig selv, 
finde en mærkelig frimodig og ægte Stil. Men var han 
lidt trykket af Situationen, henfaldt han let til altfor stor 
Underdanighed eller Grovhed. 

I sit Hjem blev Luther opdraget til Arbejde, Tarvelighed 
og streng Lydighed. Naar man ser paa Erlangerudgaven 
af hans Skrifter med de mere end 100 Bind — og den 
er endda ikke komplet — faar man en Formodning om, 



^) Jeg kan her kun give en kort Skizze uden videre Detailler 
(flere i min Artikel Luther i Kirkelexikon for Norden III) og kun i 
enkelte Tilfælde med Kildeangivelser. 

hvor den Mand maa have lært at tage Tiden i Agt. 
Han saa op til sin Fader, men var tillige bange for den 
strenge Mand og hans Ris. Hans Luther var en gud- 
frygtig Mand; men han yndede ikke Munkehelligheden, 
og undertiden saa Drengen ham i en løftet Stemning ved 
Glasset. Ogsaa Moderen tog haardt paa Barnet, endnu 
mere den Mansfelder Skolemester, som bogstavelig ban- 
kede den latinske Grammatik ind i Børnene. Der var 
saaledes i hans Barndom lidet, som kunde opelske de 
bløde Sider i hans Karakter eller give ham tryg Tillid. Frygt 
blev en Grundstemning hos Drengen, som overfor For- 
ældre og Lærer ogsaa overfor de højere Magter. Der 
var nok at være bange for, Djævle og alleslags Utysker; 
Luthers egen Moder mente sig plaget af en Hex. Over- 
troen var lige før Reformationen begyndt at tiltage 
stærkt, og den Slags Barndomsforestillinger fulgte Luther 
bestandig. Ogsaa Gud og Kristus var for Drengen 
strenge Dommere, man skulde være bange for. 

Men der var ogsaa venlige Magter at ty til, vor 
kære Frue og alle de andre Helgener, især Jomfru 
Marias Moder St. Anna, Bjærgværksdriftens Beskytter- 
inde, og Dragens Banemand St. Georg, Byen Mansfelds 
Skytspatron. De kunde hjælpe mod Mørkets Magter og 
gaa i Forbøn hos Kristus. Og Kirken med sine mange 
Præster og Munke, sine mystiske Sakramenter og Cere- 
monier, sine Processioner og pragtfulde Templer stod 
der som den Anstalt, der ragede op i Himlen. Tidlig er 
Drengens Tanke og Fantasi bleven fyldt af de farverige 
Billeder, som det religiøse Liv ved Middelalderens Slut- 
ning var saa rigt paa. 

1501 — 05 var Luther Student i Erfurt. Han skulde 
være Jurist, men maatte først gennemgaa det lange filo- 
sofiske Kursus. Han blev her træneret i nominalistisk 
Skolastik (se S. 20), og det interesserede ham at knække 
de Nødder. Først senere, da han søgte Næring for sin 
Sjæl, opdagede han, at de var hule. 

Erfurt var tillige Sæde for en Kreds af yngre Hu- 
manister, der udviklede sig til at blive et Sidestykke til de 
italienske, lystigt levende og tilbøjelige til at give Kir- 
ken et Spark; endnu var Kredsens Særpræg dog ikke 
traadt tydelig frem. Luther kendte adskillige af disse 
»Poeter«, men han hørte ikke til deres Lav. Og mindst 
havde han Slægtskab med den Side af Humanismen, der 
viste bort fra det middelalderlige Syn. Han kom aldrig 
til at leve paa deres lette, æsthetiske Maade. Saa lidt 
som hans Latin var klassisk, havde han nogen virkelig 
indre Berøring med den Side af den antike Aand, som 
levede op igen i Renaissancen. Hvad han tog fi'a de 
gamle Klassikere, var et næsten filistrøst Udvalg af 
moralske Sententser. Meget talende er hans Romerrejse 
nogle Aar senere #(1511 — 12 eller 1510 — 11). Hans 
Interesse fangedes mest af de kristne Helligdomme: 
Kirkerne, Katakomberne og den hellige Trappe fra Pila- 
tus*s Hus. Han var en fremmed i Julius Ils Rom, den 
Pave, under hvem Kirkeklokkerne ringede ved Fundet af 
Laokoonsgruppen, og som trakHøjrenaissancens store Mestre 
til Rom. Kunde Luther end ikke lade være at imponeres 
af Diokletians Thermer og Kolosseum , saa mindede Pan- 
theon ham om, at før Kristus var Verden saa fuld af 
Afguder som en Hund af Lopper ved St. Hans. Han saa 
vel saa meget af Malerkunst, at han skønnede, hvor 

levende Italienerne kunde gengive Naturens og Legemets 
Bevægelser. Men der er intet Spor af, at han skulde 
have forstaaet, hvilke Mesterværker der samtidig med 
hans Romerrejse skabtes i Vatikanet, da Michel Angelo 
smykkede Loftet i det sixtinske Kapel og Rafael sine 
Stanzer. 

Blandt Erfiirterstudenterne var han kendt som en 
munter Kammerat. Men skjult gik han med en saaret 
Samvittighed, pint af at spørge sig selv: »Hvornaar vil 
du dog blive from og gøre nok for at faa en naadig 
Gud ?« Da han var bleven rystet gennem en Vens Død 
og bragt i Angst ved et stærkt Tordenvejr, udbrød han: 
»Hilf, liebe Sankt Anna, ich will ein Monch werden«, 
17. Juli 1505 indtraadte han i Augustinereremitternes Kloster 
i Erfurt. 

I nyeste Tid har man fra katholsk Side søgt at 
vise, at den nedarvede Forestilling om Luthers Kamp 
for at vinde Himlen gennem Askese og gode Gerninger, 
hans Syndenød og Gennembrud til Tro paa Syndsfor- 
ladelsen, er en Roman, som Luther selv har digtet, især 
efter 1530.i) 

Luthers fleste Udtalelser om sin Ungdoms Kamp 
tilhører ganske rigtig en senere Tid i hans Liv. I en- 
kelte Tilfælde kan Erindringsforvanskninger her paavises, 
i andre formodes, og Farverne er vel nok ikke mere helt 
igennem de oprindelige. Men i det hele giver dog 
Luthers senere Udtalelser nærmest en Udfyldning af dem, 
der stammer fra selve Gæringstiden og de umiddelbart 



^) Saaledes Dominikaneren H. Denifle: Luther und Lutherthum. 
I. 1904. Herimod se navnlig K. Benrath: Luther im Kloster. 1905. 

følgende Aar. Og Luther kunde i disse afgørende Åar ikke 
ventes at betro sig fuldt til Papiret. Saa længe han 
vilde være Kirkens lydige Søn, og dog førtes ad en Vej, 
som var forskellig fra de af Kirken anviste, kunde han 
ikke ventes at tale helt ud. Men hvad han siger, er nok 
til at give Holdepunkter for de senere udførligere For- 
tællinger — for den, der ikke paa Forhaand anser 
Luther for en gennemført Løgner. 

Følgende Skildring fra 1518^) tager man næppe Fejl 
i at tyde om Luthers egne Oplevelser; Efterligningen af 
Pauli indirekte Selvbetegnelse II. Kor. 12, 2 faldt natur- 
lig i de Aar, da han endnu kun talte lidt om sine egne 
Kampe. »Ogsaa jeg kender et Menneske, som har for- 
sikret, at han oftere havde lidt disse (Helvedes)-StraflFe, 
ganske vist kun meget kort ad Gangen, men saa store 
og saa fulde af Helvedes Pine, som hverken Tungen kan 
sige eller Pennen beskrive eller den, som ikke har prøvet 
dem, tro. Ja, de er saadan, at hvis de naaede deres 
fulde Maal eller varede en halv Time, ja blot en Tiende- 
del af en Time, vilde det Menneske helt gaa til Grunde, 
og alle hans Ben blive til Aske. Da viser Gud sig 
frygtelig vred, og med ham hele Skabningen. Da er 
der ingen Flugt, ingen Trøst hverken indvortes eller 
udvortes, men Anklage fra alle Sider. Da siger man 
med Taarer dette Vers: »Jeg er kastet bort fra dine 
Øjne«. Man vover end ikke at sige: Herre, gaa ikke i 
Rette med mig i din Harme. I dette Øjeblik kan Sjælen, 
saa underligt det lyder, ikke tro, at den nogensinde kan 



*) Resolutiones de indulgentiarum virtute. Opp. var. H. 180 f. 

forløses, uden fordi den føler, at den endnu ikke har 
faaet den fulde Straf.« 

Til saa skrækkelige Anfald af Fortvivlelse trak An- 
fægtelserne sig undertiden sammen. Det hang vel nok 
sammen med legemlige Aarsager ^) ; men omvendt var de 
aandelige Kampe i Forbindelse med Askesen sikkert 
Grunden til Luthers Svækkelse og oprevne Nervesystem. 
Han var slaaet ind paa Klostervejen, der mentes sikrest 
at føre til Himlen. Men Luther følte, at han gik lige den 
modsatte Vej. Han førte en haabløs Kamp mod Fristelse, 
især til Vrede og Stolthed; han pintes ved at opregne 
Synderne i Skriftemaalet, uden at han dog var vis paa at 
faa alt med eller at have angret det dybt nok, da hans 
Samvittighed ikke kunde beroliges ved den »Galgenreue«, 
som hans Lærer Johan fra Paltz mente, man nok i Nøds- 
fald kunde begynde med. Han ængstedes ved efter sin 
Præstevielse 1507 med egne Hænder at skulle opløfte 
det indviede Nadverbrød, hvori Kristus selv var. 

Han blev i Klostret sat til at studere Theologi og 
kom nu ind i Nominalismen fra den theologiske Side; i 
mange Stykker blev han ved at være denne Skoles 
Discipel. To modsatte Tankerækker i denne Theologi 
virkede hos ham foreløbig i samme Retning. Gik man 
ud fra Mennesket, da priste man dets frie Vilje og Evne 
til at gøre sig fortjent til Naaden; naar Luther nu intet 
fandt af dette hos sig selv, maatte han være særlig for- 
dærvet. Gik man omvendt ud fra Gud, hævdede man 
hans frie, ubetingede Vilkaarlighed, og Luther led da under 
den Tanke, om ikke Gud for evig havde forkastet ham. 

*) Dette er sikkert med Urette gjort til Hovedsagen af A. Haus- 
rath: Luthers Leben. 1905. I. 31 f. 

Skriften gav ham foreløbig heller ingen Trøst, men skræm- 
mede ham med sin Tale om Bod og om Guds Vrede. 

Omsvinget hos Luther kom sikkert ikke pludseligt. 
Glimtvis viste alt sig for ham i en ny Belysning, indtil Lyset 
efter lang Kamp fik Overhaand. Han blev hjulpen af en 
af Munkene, som »uden Tvivl var en ægte Kristen under 
den fordømte Kutte«, og især af Johan von Staupitz. 
Trøst fik han efter deres Anvisning gennem Leddet om 
Syndernes Forladelse i Troesbekendelsen og gennem 
mystisk Litteratur (Augustin, Bernhard, Gerson; først 
senere fordybede han sig i de tyske Mystikere.) Augustin 
blev hans Læremester blandt de døde som Staupitz 
blandt de levende, og gennem dem naaede han tilbage 
til Paulus. Staupitz ledede ham til et nyt Forhold til 
Skriften ved at vise bort fra alle abstrakte Spekulationer 
om Guds skjulte Raad hen til Kristi Saar og Blod. Saa 
kom da Luther gennem Skriftens Forkyndelse til Hvile i 
Frelsen som en Gave, en Retfærdighed, som Gud giver, 
og som vi modtager i Tro.^) 

Imidlertid var Luther 1508 bleven forfl3rttet til 
Klostret i Wittenberg, hvor han skulde studere videre 
ved Universitetet og efterhaanden selv optræde som 
Lærer; 1512 naaede han den theologiske Doktorgrad. 

Fra 1513 holdt han en Forelæsning over Davids 
Salmer, hvortil vi har hans udførlige Manuskripter. Det 



*) Stedet om Guds Retfærdighed og dens Forhold til Troen 
Rom. 1, 17 har her sikkert spillet en Rolle lor ham, men hvilken, er 
vanskeligt at sige, da der i hans Udtalelser foreligger Erindringsfor- 
vanskninger, jvfr. Denifle I. 387 fF.; G. Kawerau i Theol Studien 
und Kritiken 1904, 613 f.; W. K6hler i Theol. Rundschau 1904, 
471 f.; H. Boehmer: Luther un Lichte der neueren Forschung 26 ff. 

meste er værdiløse, trættende allegoriske Fortolkninger, 
men vi træflfer ogsaa Tanker, som senere blev frugtbare 
for Reformatoren : en stærk Fremhævelse af Kristus og 
en gennemgaaende Følelse af Modsætningen mellem eg^e 
Gerninger og Naade. 

1515 og 16 læste han over de to vigtige Breve 
af Paulus til Romerne og Gaiaterne; Forelæsningerne er 
for største Delen endnu ikke udgivne. Han havde gen- 
oplevet det paulinske Evangelium om Befrielse fra Træl- 
dom under Loven og dens stadige Frygt ud til Livet 
under Naaden i Kristus. Han fordybede sig nu yderlig- 
ere i Pauli Tanker, og Studiet af Græsk klarede for ham 
nogle Hovedbegreber i Skriften, f. Ex. viste Ordet Bod 
{poenitentid) sig kun at være en daarlig Gengivelse af 
det nytestamentlige ntetanoia^ Sindsforandring. 

Modsætningen mellem Synd og Naade blev ham 
Nøglen til Forstaaelse af Kristendommen. Han anvendte 
den i praktisk Sjælesorg, som vi ser i hans Breve, og 
han præciserede den theologisk i den skarpest mulige 
Form. Mennesket er fuldstændig fordærvet, uden fri 
Vilje og Evne til at gøre noget som helst godt; det 
frelses alene paa Grund af Guds Forudbestemmelse gen- 
nem hans Naade i Kristus. 

Herved følte Luther sig i klar Modsætning til den 
herskende Skoletheologi, der sammenblandede Kristendom 
og Aristoteles*s hedenske Filosofi, hvorved Naaden netop 
blev fordunklet. Men han følte sig ikke i Modsætning 
til Kirken. Han var vis paa at føre Paulus's og sin 
Ordenshelgen Augustins Lære, Han vilde noget positivt 
og var yderst konservativ. Det var ikke hans Lyst at 
omstyrte de gamle Helligdomme for blot at faa Grunden 

ryddet, Saa vidt mulig søgte han at affinde sig med 
de overleverede Former, og hvor det ikke lod sig gøre 
at forbigaa dem i Taushed. Herved dæmmedes op for 
Strømmen i hans Indre, til den blev uimodstaaelig. Han 
kendte intet videre til ældre Forsøg paa at bryde igen- 
nem (som Wyclifs og Hus's). Han maatte finde sin Vej 
alene. Men derved blev han endnu mere sikker. Lige- 
som Kristendommens Uafhængighed af Jødedommen klarest 
erkendtes og fastsloges ikke af en frisindet hellenistisk 
Jøde, men af en streng Farisæer, der havde levet helt 
ud paa Loven, saaledes skete ogsaa det mest afgørende 
Brud med den middelalderlige Kirkes Frelsesanvisning 
ikke gennem en Discipel af Forreformatorerne eller af de 
liberale katholske Humanister, men gennem en, der var 
Munk med Liv og Sjæl. 

Efterhaanden maatte dog den nye Vin sprænge de 
gamle Læderflasker. Der var meget i den folkelige 
Religiøsitet (som Misbrug af Valfarter og Helgendyrkelse) 
saa vel som i Theologien, som direkte stillede sig imod 
Luthers Prædiken om Mistillid til alt sit eget og Tillid 
til Gud alene. Og idet han kvalitativt krævede noget 
mere, større Inderlighed i Troestilegnelsen , maatte der 
kvantitativt ske en Formindskelse af det, som skulde 
være Genstand for Tro. 

Det første Hovedpunkt, hvor den nye Theologi maatte 
støde sammen med Kirkens Praxis og Lære, var ved 
Bodssakramentet. Ja, man kan paa en Maade sige, 
at Reformationens religiøse Grundtanke bestaar i at sætte 

3 

en evangelisk Bod (— Sindsforandring) i Stedet for det 
kirkelige Bodssakramente.'). 

Allerførst angik Kampen dog ikke Bodssakramentet 
selv, men et Tillæg dertil, Afladen (jvfr. S. 17). 

Luther blev som Præst bekymret over, hvordan 
Sjælene gennem den — især naar den solgtes med saa 
megen Reklame som af Tetzel — ledtes bort fra det per- % 
sonlige Skyldsforhold overfor Gud hen til at stole paa i 
Kraft af Afladsbreve at slippe ind i Himlen. For gennem 
en theologisk Debat at faa klaret Afladsspørgsmaalets 
Vildrede, opslog han sine 95 Theses 31. Okt. 1517. I 
den opsigtvækkende Strid, som paafulgte, bevæger For- 
handlingen sig fra det enkelte ydre Punkt Afladen indad 
mod den forskellige Grundopfattelse af Gudsforholdet, der 
laa bagved. 

Men desuden maatte Kampen føres over paa et for- 
melt Omraade, nemlig om de Autoriteter, der garanterede 
Kirkens Lære og Praxis: Paven, Kirkemøderne, Tradi- 
tionen, Skriften. Luther havde stort Besvær med at 
finde et fast Standpunkt. Hans nye Overbevisning brø- 
des med Respekten for de gamle Autoriteter. Eftersom 
han haabede paa en Forbedring fra Kirkens Side eller 
harmedes over dens Bedrag og Tyranni, kunde han ud- 
tale stik modsatte Ting. 

Overfor Pavedømmet fandt han foreløbig Hvile i at 
se det som en Institution, man skyldte Lydighed paa 
samme Maade som en verdslig Øvrighed. Men ved 
Disputatsen i Leipzig i Sommeren 1519 satte Johan Eck 
Luther i Klemme ved at paavise, at en tilsvarende hus- 



*) Seeberg: Dogmengeschichte II. 207. 



35 

sitisk Sætning var fordømt af det højt ansete Koncilium 
i Konstanz. Efter nogen Vaklen maatte han da lade 
Konciliernes Ufejlbarhed gaa i Løbet. Omkring Nytaar 
1520 lærte han Hus's Tanker nærmere at kende, og saa 
til sin Forfærdelse, at baade han selv, Paulus og Augustin 
bogstavelig var Hussiter. Kun een ydre, absolut Auto- 
ritet, Skriften, var nu tilbage; og selv den stillede han 
sig frit til; 1519 udtalte han sig kritisk om Jakobs Brev. 

Luthers Synskreds blev mægtig udvidet. Han havde 
hidtil kun været Munk og Præst, alene optaget af sin 
egen og andres Salighed og de dermed sammenhængende 
theologiske Spørgsmaal. Familie, Folk og Kulturliv stod 
ham temmelig fjernt. Men nu er han bleven saa stærk 
og fri, at han kan magte de store humane Interesser og 
bære sin Kristendom ind i dem. 

Han mødtes her med den humanistiske Bevægelse. 
1517 havde han træflfende karakteriseret Forskellen mel- 
lem sig selv og Erasmus ved at sige, at hos Erasmus 
havde det menneskelige Overvægt over det guddomme- 
lige. Og den Forskel mellem de to blev ved at bestaa. 
Men 1518 var Melanchthon kommen til Wittenberg som 
klassisk Filolog og gennem ham sluttede noget af 
det bedste i Humanismen sig til Reformationen. Efter 
Disputatsen i Leipzig 1519 viste Luther sig som 
en folkelig Kraft af første Rang, og nu kom hans gamle 
bekendte blandt Erfurterhumanisterne igen i Tanker om 
ham. I Forbindelse med dem stod et adeligt Humanist- 
parti, som af nationale Grunde hadede Pavedømmet med 
et oprigtigt Had. Der gik netop den Gang en Begejst- 
ringsbølge hen over Tyskland. Man mente — omend 
med Urette — at have fuldbyrdet en national Daad ved 

at holde den franske Konge ude fra Kejsertronen og at 
vælge Karl V af den tyske Kejserslægt. Og man.haabede, 
at Karl vilde føre an og skaffe Fædrelandet Ret overfor 
Paven. 

Luther var under Kamp med italienske Papister be- 
gyndt at vaagne til Bevidsthed om sit Fædreland. Nu 
nærmede de nationale Humanister sig til ham og stillede 
deres Kaarde til hans Tjeneste. Deres Reformations- 
planer og Luthers havde forskelligt Udspring; men en 
Tid flød de to Strømme sammen. Den mest typiske af 
disse Humanister, den letlevende, men ideelt anlagte 
farende Ridder og farende Skolar Ulrik von Hutten blev 
mere religiøs ved Berøringen med Luther, omend han 
næppe forstod det dybeste i ham. Og Luther optager 
Ideer, som blev budt ham fra Humanisterne, men præger 
dem med sit eget Stempel. 

I de mærkelige frugtbare Aar 1519 — 22 har vi »den 
unge Luther € friskest og alsidigst. Af Aar er han alle- 
rede henimod de fyrre, men kirkehistorisk og verdens- 
historisk betyder han et Vaarbrud, man sjælden har set 
Mage til. 

Man ser paa hans Ydre, at den Mand er noget 
usædvanligt. I Anledning af Leipzigerdisputatsen skildres 
han os af en Humanist^) som en Mand, saa mager af Be- 
kymring og Studering, at man næsten kan tælle Knog- 
lerne under Huden, vel rustet med Viden; især sin Bibel 
kan han paa Fingrene. Han er morsom, livlig og altid 



*) Petrus Mosellanus (Schade). Gengivet i H. Rinn ogj. Jungst: 
Kirchengeschichtliches Lesebuch. 2. Aufi. Grosse Ausg. 1906. 
S. 169 f. 

glad, hvor meget end Modstanderne truer ham, saa at 
man vanskelig kan tænke sig, at den Mand tager sig 
saa vigtige Ting paa uden Guds Bistand. Kun een Fejl 
dadler alle hos ham, at han i Polemikken er hvassere, 
end det sømmer sig for en, der gaar en ny Vej i Theo- 
logien, eller i det hele for en Theolog. 

Een Ting savner man i denne Skildring: de dybe, 
mørke Øjne, som en Ven syntes udsendte Blink som en 
Stjerne, saa man ikke kunde se paa dem, medens en 
Modstander fandt dem dæmoniske ^). Helt truffet dem har 
heller næppe Lukas Kranach i det ellers saa interessante 
Kobberstik af Luther fra 1520 ^), et af de faa virkelig ægte 
Kranach'ske Lutherbilleder. Man ser her Broder Martin 
i Munkedragt, hudmager og med Tonsur, med et dybt 
alvorligt, og dog begejstret Ansigtsudtryk, ret en Profet- 
skikkelse. Og han ejede profetisk Selvbevidsthed, sam- 
tidigt med, at han ydmygt kunde tro maaske at være 
Forløber for Melanchthon. 

Luthers Skaberkraft i disse Aar synes næsten ube- 
grænset. Hans Skrifter er vel oftest smaa i Omfang, 
men talrige, kristeligt lødige, skarpt og dristigt tænkte. 
Han tilstræber nu en gennemført Revision af Kristen- 
domsforstaaelsen udfra Modsætningen mellem Synd og 
Naade, Og han vil rejse sit Folk til Kamp for Evan- 
geliet og Friheden. Han er Tidens største Mand og for 
en kort Tid Nationalhelt i vide Kredse. Allervægtigst 



») Køstlin: M. Luther I. 500. 

*) Jeg kender kun Billedet fra Gengivelser (saaledes F. Baum 
og Chr. Geyer: Kirchengeschichte fur das evangelische Haus. 3Aufl. 
1902. 456; foran i Hausrath: Luthers Leben L og, sikkert ringere, 
i Fr. V. Bezold: Geschichte der deutschen Reformation 275 og i 
»Folkenes Historie« IV. 427.) 

falder hans Slag i Aaret 1520. I en Sermon (o: bear- 
bejdet Prædiken) »Von den guten Werkenc giver 
Luther Synspunktet for en evangelisk Sædelære : Gerningers 
personlige Værdi afhænger ikke af deres ydre Art, men 
af, om de øves i Tro, som er den centrale gode Ger- 
ning. Tilsvarende Tanker findes i det baade paa Latin 
og paa Tysk udsendte Skrift »Om et Kristenmenne- 
skes Frihed«: en kristen er indvortes fri, men ud- 
vortes bunden, dels fordi han selv trænger til Tugt, dels 
af Kærlighedshensyn til andre; fra Personligheden maa 
alt udspringe, hvad der skal have Værdi. Og i det 
Skrift, som ikke med Urette gør det mest radikale Ind- 
tryk, det latinske »Om Kirkens babyloniske Fan- 
genskab« sammenfatter og viderefører Luther, hvad han 
allerede havde sagt i Smaaskrifter til Kritik af den 
middelalderlige Sakramentlære og Sakramentpraxis. I 
Stedet for Tillid til gjort Gerning og magisk Virkning 
sættes en aandelig Forstaaelse: Sakramenterne er kon- 
centrerede Former for Forkyndelsen, hvorfor Ord og Tro 
er Hovedsagen, Tegnet underordnet. Og ikke mindst 
vigtigt er Luthers store Opraab: An den christlichen 
Adel deutscher Nation von des christlichen 
Standes Besserung. Med dyb Følelse af det store 
Øjebliks Alvor støder han i Jerikobasunen, saa »Roman- 
isternes« Mure falder, og der aabnes Plads for et omfat- 
tende kirkeligt, nationalt, socialt, tildels ogsaa videnskabe- 
ligt Reformprogram. Med dette Skrift tog Reformationen 
Ledelsen i Tidens almindelige Kulturbevægelse. 

1520 udstedtes Bandbullen mod Luther, og 1521 
stod han for Rigsdagen i Worms. For Fremtiden var 
han i Rigens Acht, men Kejserens Edikt blev under 

Tysklands søndersplittede Tilstand aldrig udført. Under 
Wartburgopholdet 1521 — 22 indlevede han sig endnu 
mere med Bibelen gennem Arbejdet med sin ypperlige 
Oversættelse af det Nye Testamente. Samtidig gav 
Melanchthon i sine Loci communes^ den første evange- 
liske Dogmatik, en smuk, af og til lidt afglattet Sammen- 
fatning af Luthers theologiske Hovedtanker. 

Men i Wittenberg gik man hastigt og tumultuarisk 
frem med Reformer (Præsters og Munkes Ægteskab, 
Billedstorm, radikal Ændring af Nadverskikken), og rent 
sværmeriske Anskuelser fik Indpas. Dybt bekymret for, 
at nogle skulde rives med af Bevægelsen, uden i deres 
Samvittighed at være klare over dens Berettigelse, viste 
Luther sig da atter i Wittenberg. Sjælden har en Mand 
behersket en farlig Situation saa suverænt som Luther i 
Foraaret 1522. For største Delen førte han Gudstjene- 
sten tilbage til de gamle Former, for dernæst efterhaanden 
at fjærne det, der smagte af Papisme. 

Luther var nu bleven drevet til for første Gang at 
gøre Front til venstre. At han gjorde det — af Omsorg 
for ikke at saare Samvittighederne — er noget af det 
allerstørste i hans Liv. Men Bevægelsen i konservativ 
Retning skulde fortsættes saa stærkt, at det første fro- 
dige Reformationsprogram blev beklippet. 

Aaret 1525 er Midtpunktet i en Række Kampe, som 
befæster Luthers konservative Tendenser og skiller Re- 
formationen fra adskillige Bevægelser, den en Tid havde 
Berøring med. 

Saaledes blev Reformationen afgørende skilt fra den 
erasmiske Humanisme gennem Striden mellen Erasmus 
og Luther om Viljens Frihed eller Trældom. Denne 

Kamp blev dog mest skæbnesvanger for Humanismen. 
Erasmus blev trængt ud i en konservativ Gammelmands- 
stilling. I Tyskland blev Humanismen af Reformationen 
sat udenfor Udviklingens Strøm; følge med kunde kun 
den Del, der med Melanchthon og Zwingli gik op i Re- 
formationen. 

En haard Kamp fik Luther med »die Schwarm- 
geister«. Der var først hans tidligere Kollega Karlstadt, 
hos hvem han fandt en underlig Forening af mystisk 
Aandelighed, der i sin Selvklogskab i Virkeligheden var 
en Slags Rationalisme, og Trældom under de gammel- 
testamentlige Bud mod Billeder og om Sabbatshvile. 
Mod Karlstadt skrev Luther 1524—25 det fremragende 
Stridsskrift: »Wider die himmlischen Propheten 
von den Bildern und Sakrament«, hvor han 
hævdede de kristnes fulde Frihed fra Moseloven, men 
tillige Nødvendigheden af ydre Naademidler og Kristi 
Legemes og Blods virkelige Nærværelse i Nadveren. 
Det sidste understregede han i de følgende Aar voldsomt 
overfor Zwingli, der fra Begyndelsen stod for ham som 
en Rationalist af Karlstadts Slags. 

Og til samme Selskab henregnede han Gendøb- 
erne. I denne Retning, der konstituerede sig som Sekt 
1525, saa man tidligere de yderste Udløbere af Refor- 
mationen. At de har faaet et Stød ved denne, er sikkert 
nok; de fleste af Lederne er gaaet igennem Zwinglis 
Reformation. Men A. RitschP) har banet Vej for en — 



^) Se især hans Geschichte des Pietismus. I. 1880. 22 ff. Én 
god Orientering angaaende flere af disse Spørgsmaal giver Chr. Hrun: 
Baptismens Historie. 1902. 



41 

forøvrigt ogsaa tidligere fremsat — Betragtning, hvor- 
efter Gendøberne har deres Rødder i Middelaldren. Det 
er især deres pietistisk-munkeagtige Livsideal, som hen- 
viser dem til Middelaldren; de er et Sidestykke til de 
radikale Franciskanere og andre Sekterere fra den senere 
Middelalder. De plejede en mystisk Religiøsitet; de hel- 
lige skulde samles i smaa Menigheder, hvor man ind- 
lemmedes ved Daab som Tegn paa fuldbyrdet Omvendelse. 
Man forkastede Barnedaaben og hele den Sammenblanding 
af Menighed og Verden, hvorpaa den var Tegn. Gen- 
døberne krævede i Almindelighed, at Staten skulde give 
absolut Religionsfrihed, medens omvendt en Kristen ikke 
maatte befatte sig med Statssager. De sidste Aars Forskning 
har mere og mere stillet denne Retnings store Betydning 
i Lys, dels paa Reformationstiden, dels ogsaa gennem de 
engelsk-amerikanske subjektivistiske og individualistiske 
Retninger (Independenter, Baptister, Kvækere), der i større 
eller mindre Grad viser sig at stamme ned fra den. 

Af indgribende Betydning for Reformationen blev 
Bondeoprøret 1525. Det er det sidste Led af en læn- 
gere Række Rejsninger, mest fremkaldte af sociale Aar- 
sager. Dog har det lutherske Røre ogsaa virket med. 
Selve Bondesønnen fra Eisleben, der trodsede Kejser og 
Pave, var egnet til at hæve Bøndernes Selvbevidsthed; 
de var ikke til Sinds at lade sig betragte som Pa- 
riaer. Det var let at tage Luthers Forkyndelse af, at 
en kristen er en fri Herre over alle Ting, og glemme 
Tilføjelsen: at han er alles Tjener. Den kirkelige Revo- 
lution havde ogsaa sociale Følger og kunde synes at 
kræve endnu langt mere vidtrækkende, tilmed da Luther 
undertiden kritiserede Jurister og Fyrster saa skrapt, at 

han herved modarbejdede sine stadige Formaninger til 
Lydighed. Luthers Mægling slog fejl, og da Bønderne i 
Thiiringen foer frem med Mord og Brand, mente han, at 
de maatte slaaes ned som gale Hunde. 

Fra nu af tabte mange Smaafolk Tilliden til Luther, 
og i saadanne Kredse vandt Gendøberne Proselyter. Og 
Luther tabte Tilliden til Folket. »Æslet vil have Prygl, 
og Pøbelen vil regeres med Magtt. End mere forskræk- 
kedes han ved den sachsiske Kirkevisitation et Par Aar 
efter over den Uvidenhed og Raahed, der kom for 
Dagen. 

Det kan næppe nægtes, at den Isolering af Refor- 
mationen, der indtraadte 1525, i nogle Retninger var 
nødvendig; den friedes derved fra at flyde ud i human- 
istiske og sociale Interesser.^) Og at den søgte en ny 
Forbundsfælle i Statsmagten, var ikke mindre nødvendigt; 
kun her fandtes den faste Haand, der kunde tilvejebringe 
nye Ordninger. Men i Reformationens konservative Sta- 
dium, som nu begynder, beklippes Luthers oprindelige 
dristige Tanker jævnlig, bl. a. af pædagogiske Hensyn. 
Luther og endnu mere Melanchthon kom til at under- 
strege Loven, Traditionen, Embedet og de faste Institut- 
ioner paa en Maade, som maaske var heldig i Folkeop- 
dragelsen, men som gør Skaar i den tidligere stærke 
Hævdelse af Personlighedens Frihed. De lutherske Stats- 
kirker rummede ikke hele det oprindelige lutherske 
Evangelium. Men det skal ikke undervurderes, hvad de 
har ydet til Opdragelse og Opbyggelse, og Luther selv 
gav sit store Bidrag dertil ved Prædikener, Salmer og 



^) Jvfr. K. Muller: Kirchengeschichte. H. A. 326. 

ikke mindst ved sine to fortræffelige Katekismer fra 
1529, den lille til Undervisning i Familie og Skole, den 
store til Brug for Præster. 

At Luther i Aaret 1525 ogsaa indtraadte i Ægte- 
standen, er et vigtigt Træk i Billedet af Manden. Men 
han blev selv ikke væsentlig forandret derigennem; og 
for Fremtiden kom der ikke nye Faktorer til, som greb 
dybere ind i hans Udvikling. Vi kan da her springe 
forbi ogsaa de vigtigere Knudepunkter i hans sidste tyve 
Aar, som Dagene paa Koburg 1530, da han med mæg- 
tigt Troesmod afstivede den vaklende Melanchthon under 
Rigsdagen i Augsburg, eller den skæbnesvangre halve 
Tilladelse til Landgrev Filips Dobbeltægteskab 1539—40 
med den Usandhed, den førte med sig. Luther var i 
sine senere Aar, tildels paa Grund af nedbrudt Helbred 
og store Smerter, ofte i en irriteret Stemning, og hans 
senere Stridsskrifter var fuldt saa grove som de første. 
Men hans allersidste Dage var viet en Gerning i Fred- 
ens Tjeneste; han døde 1546 i sin Fødeby Eisleben efter 
at have stiftet Forlig mellem Greverne af Mansfeld. 

En saa udpræget Natur som Luther kan selvfølgelig 
ikke personlig tiltale alle i samme Grad. En typisk Eng- 
lænder f. Ex. vil finde, at han ikke var nogen Gentle- 
man. Hans aandelige Fysiognomi har stort skaarne, noget 
grove Træk. Han ejede en vældig og oprindelig Kraft, 
var stærk i sin Kærlighed og forfærdelig i sin Vrede. 
Frygt i almindelig Forstand var ham, som man har sagt, 
en ukendt Følelse efter at han havde fundet sig selv. 
Overalt er han kraftig realistisk; der er over ham intet 
afbleget, men altid noget saa at sige farverigt og kød- 
fuldt. Han interesserer sig for det faste, virkelige, hvad 

enten det er i Aandens eller i den materielle Verden. 
Han tænker, naar han mest er sig selv, ikke i abstrakte 
Begreber, men i konkrete Forestillinger og i Billeder; 
hans Fantasi er i stærk og livlig Bevægelse. 

Luther var en meget polemisk Natur. Sjældent gjorde 
han sig Umage for at forstaa en Modstander eller, som 
han dog selv i Katekismen formaner til, at optage alt i 
bedste Mening, I sine ypperste Stridsskrifter var han klar og 
rammende, blottede ubarmhjærtig alle Modstanderens svage 
Punkter. Han formede mest sine egne Anskuelser gen- 
nem Kamp paa Livet. Hans Udtalelser er derfor kun 
sjældent alsidig afrundede, ofte er de kun ensidige Ud- 
tryk for hans egen Mening, bestemte af den Modsætning, 
han i Øjeblikket staar overfor. »Han regerede i Theolo- 
gien som et Barn i Huset, tog gammelt og nyt frem og 
havde altid kun det nærmeste praktiske Formaal for 
Øje.«^). Han var lige saa lidt Systematiker som prak- 
tisk Organisator. 

Som theologisk Tænker er han forbausende frodig 
og dristig, dybtgaaende og æggende. Men dog har han 
Skranker, som stammer fra hans Natur eller fra Skola- 
stikens sorte Skole, som havde mærket ham for Livet. 
Han kunde blive doktrinær og spidsfindig; han kunde 
blindt føre en Tanke ud i de yderste Konsekvenser. 
Som naar han lader Guds Forudbestemmelser knuse al 
menneskelig Frihed og i Virkeligheden gøre Guds aaben- 
barede Frelsesvilje usikker, eller naar han kunde sluge 
den monstrøse Tanke, at Kristi Legeme allerede under 



*) Harnack: Lehrbuch der Dogmengeschichte III. 779. 

hans Jordeliv var allestedsnærværende. Og i en theoretisk 
Redegørelse fastholdt han i langt større Udstrækning end 
i praktisk Forkyndelse nedarvede Ideer og Formler, som 
egentlig ikke mere passede til hans nye Princip; saaledes 
findes de middelalderlige Elementer af hans Sakrament- 
lære mere i polemisk-theologiske Skrifter end i praktisk 
religiøse. Netop disse Ejendommeligheder ved hans Tænk- 
ning gør det særlig nødvendigt ofte at knuse den dogma- 
tiske Skal for at faa Næring af den religiøse Kærne. 

Allerhøjest staar han som praktisk Vejleder i Kristen- 
dom. Han havde gjort de Erfaringer, som skulde til for 
at salves til Profet. Og den haarde, grove Mand kan 
være mærkelig fin og blød, overfor en falden Modstander 
som Tetzel, overfor sine Børn, thi saa kom Barnet i 
ham op, overfor de svage Samvittigheder hos de enfol- 
dige, overfor sine Venner, som han vilde gøre faste og 
glade. Han var skabt paa en Gang til Hersker og til 
Sjælesørger. 

Calvin sagde om ham, at han var stor i Fortrin, 
stor i Fejl, og det er unægteligt. Han var en rigt ud- 
rustet, ja genial Mand. Han var en stor Synder, der 
med Sandhed kunde sige: jeg fortabte og fordømte 
Menneske. Men mest af alt var han et stort Guds Barn, 
der var vis paa sin Faders Kærlighed og Naade. 



in. Synd og Naade. 



Lær at kende Kristus og ham kors- 
fæstet; lær at synge for ham og med 
dybeste Mistillid til dig selv at sige til 
ham: du, Herre Jesus, er min Retfærdig- 
hed, men jeg er din Synd. 

Luther 1516. Enders. L 29. 

1520 har vi den fuldt udfoldede unge Luther, Præ- 
dikanten, den kritiske Theolog og Nationalhelten. Den, 
som vil begynde et Studium af Luther, gør vel i at sætte 
ind her, hvor han er frodigst og alsidigst, og hvor der- 
for Nutidsmennesker lettest finder Sider, som de for- 
staar. 

Men Historien tvinger os til fra Luther i 1520 at 
gaa tilbage til ham fra c. 1516. 

Det, som var det dybeste i ham ogsaa 1520, og 
som gav ham den sikre Selvstændighed og bragte ham 
til at rage op som en Profetskikkelse blandt de hele og 
halve Meningsfæller, var det personlige Gudsforhold og 
de store Grundtræk i hans kristelige Overbevisning, der 
havde afklaret sig efter de haarde Brydninger i hans 
Sjæl. Hans store Kraft hele Livet igennem var hans 
Vished om at være Genstand for Guds Velbehag. Den 

gennemtrængte hans Liv og Personlighed; i den prædi- 
kede han og sang Salmer; i den drog han i Leding mod 
Paven og alle Djævle; i den levede han med Hustru og 
Børn ; det var den, som igen lagde Latter og Munterhed 
paa hans Læber. 

Men denne Forvisning om Guds Velbehag faar sin 
ejendommelige Farve ved altid at have til Baggrund en 
overordentlig stærk Syndsbevidsthed og Selvfordømmelse. 
Guds Kærlighed bliver syndsforladende Naade. Allerede 
1516 finder vi denne Modsætning mellem Synd og Naade 
som Hovedindholdet af hans Forkyndelse. Den unge 
Luther fra 1516 raader kun over faa Toner. Og de 
skurrer slemt i moderne Øren. Men baade i Tid og i 
Rang er Selvfordømmelsen og Tilliden til Guds Naade 
absolut det første hos Luther. Det var herved, Luther 
dybest var skilt fra en Humanist som Erasmus ; her brød 
Striden mellem dem ud. Ogsaa nu til Dags vil Luthers 
— og netop den unge Luthers — Holdning her blive et 
Modsigelsens Tegn. Man tager fra højst forskellig Side 
Luther til Indtægt, og med en vis Ret, paa Grund af de 
meget forskellige Elementer, der findes hos ham. Men 
den alt beherskende Modsætning mellem Synd og Naade er 
saa fundamental for Luther, at man ikke har Ret til at 
kalde sig hans Efterfølger, hvis man ikke bevæger sig i 
denne Linje. Hermed er ikke sagt, at man skulde sige 
hans Formler efter. De er tildels stive og ufuldkomne 
Udtryk for de Stemninger og Tanker, der ligger bag. 
Luthers befriende Oplevelse maa ikke gøres til en 
Spændetrøje, Det gælder netop at afværge Misforstaael- 
ser og: at klarlægge det religiøse Formaal, hans Lære 

sigter mod, for at Mennesker kan træffe Valg overfor 
Realiteter og ikke overfor Formler. — 

Jeg vil fremdrage tre Hovedpunkter af Luthers For- 
kyndelse om Synd og Naade. 

1. Viljen er aldeles trælbunden; alt, hvad der 
sker, godt og ondt, skyldes alene Guds Forud- 

bestemmelse og Virken. 

Luthers Determinisme og Forudbestemmelseslære er 
almindelig opgivet i den lutherske Kirke. Den har 
imidlertid den Betydning at minde om, at det synes at 
være den menneskelige Tanke nægtet at komme til en 
klar Forstaaelse af disse Spørgsmaal. Baade filosofisk 
og religiøst ender vi i en Antinomi; vi kommer til hin- 
anden modsigende Resultater, efter som vi tager forskel- 
lige Udgangspunkter. I Videnskaben og i det praktiske 
Liv, f. Ex. naar vi vil paavirke Mennesker, handler vi, 
som om enhver Viljesytring var bestemt ved, at et givet 
Motiv i Øjeblikket blev det stærkeste. Omvendt er det 
en Utanke, at Friheds- og Ansvarsfølelsen skulde kunne 
reduceres til en Illusion. Ligesaa religiøst. Gaar vi ud 
fra Gud, føres vi til at tillægge ham al Virken uden Und- 
tagelse. Men omvendt protesterer den religiøse Bevidsthed 
bestandig mod at gøre Gud til Syndens Ophav. 

Luthers Forudbestemmelseslære er et ensidigt Ud- 
tryk for den Tendens at tilskrive Gud alt og tildele ham 
den største Ære ; Luther vidste af Erfaring, at det var en 
højere Magt, der havde reddet ham. Og i en stærk religiøs 
Bevidsthed vil der altid være noget af det at føle sig 
som Karret i Pottemagerens Haand, omend man belært 
af Erfaringen om Tankens Vildfarelser kan undlade at 
fæstne denne Stemning i Dogmets Form, 

2. Alle et Menneskes Handlinger er Synder; det 
gælder baade vantro og troende. 

Man plejer at tillægge Augustin den Sætning: 
Hedningernes Dyder er glimrende Laster. Ord- 
ret findes den ikke hos ham, men den gengiver hans Syn 
paa Hedningeverdnen. Og tilsvarende lærer ogsaa Refor- 
matorerne. Hvor stærk denne Tanke var i Reformatio- 
nens første Aar, ser man bedst af den Energi, hvormed 
den indskærpes af Humanisten Melanchthon,^) der dog 
faa Aar før havde været saa begejstret for den klassiske 
Oldtid. 

End mere overraskende end denne strenge Dom over 
Hedenskabet kommer den ofte gentagne Sætning, at alle 
det troende Menneskes Gerninger er Synder,^) 
— en Tanke, som i Datiden vakte stærkt Anstød^) og 
blev udtrykkelig fordømt af Paven.*) 

Man kan ikke undre sig over, at Mennesker fra- 

*) Die Loci communes Ph. Melanchthons in ihrer Urgestalt nach 
G. L. Plitt. 3. Aufl. herausg. von Th. Kolde. 1900. S. 86, 92, 221. 

*) Som Exempler nævner jeg af Luther et Fragment (fra 1518?) 
C. Stange: Die åltesten ethischen Disputationen Luthers 1904. S. 19, 
22. Opp. var I. 248. Disputatio adv. criminationes Eccii 1519 Opp. 
var. in. 16. Resolutiones super propositionibus Lipsiae disputatis 1519 
Opp. var. m. (245) 254, 256 f, 260, 268. Svar til Køhieme 1520 
Opp. var. rV. 199. Assertio omnium articulorum 1520 Opp- var. V 
217 flf ; Sermon von den guten Werken 1520 E.A. »16, 139. Endvidere 
Melanchthon Loci 1521, Koldes Udg., S. 221 flf. 

*) Se f. Ex. Kardinal Hadrians og Løwenertheologemes For- 
dømmelse Opp. var IV 179. 

*) Bullen Exsurge domine af 15 Juni 1520, Nr. 31, 32. C. Mirbt : 
Quellen zur Geschichte des Papsttums.* 1901. S. 184. Ligesaa Tri- 
dentinerkonciliet Sess. VI. Mirbt 211. 

4 

stødes af disse stærkt tilspidsede Sætninger, Jeg har selv 
tidligere ment, at de vidnede om en overdreven Pessi- 
misme. Jeg er efterhaanden kommen til at erkende dem 
for sande ved gennem den objektivt dogmatiske Form at 
søge frem til den religiøse Hensigt. Rent diskuterende 
Meningsudvexlinger om Synden er oftest fuldstændig golde, 
fordi de behandler et paagaaende personligt Anliggende 
som et objektivt Problem. Skal man tale dogmatisk om 
disse Ting, da har Luther nok truffet det rette.* Men 
man kan tvivle om, hvorvidt Tanken om Synden over- 
hovedet egner sig til at udtrykkes i dogmatisk Form. 
Dogmet fremtræder med Krav paa Almengyldighed. Men 
Luthers Tanker kan kun erkendes som gyldige, hvis man 
i nogen Grad har gjort de religiøse Erfaringer, som de 
udtrykker. Saa længe det ikke er Tilfældet, kan man 
kun lære dem som Lektie eller holde sig dem paa Afstand. 
Og f. Ex. unge Mennesker, der har levet under gode 
moralske Kaar, har sjeldent endnu gjort de Erfaringer. 

Det er heller ingenlunde altid, at en direkte Prædiken 
om Synden fører ind i disse Erfaringer, Man hører under- 
tiden en Omvendelsesprædiken, der ikke vil byde Menne- 
sker nogen som helst positiv Næring, før den har ført 
dem ned i den fulde Sønderknuselse. Men dette turde 
være upsykologisk og upædagogisk. Det er heller ikke 
den unge Luthers Tanker. Han var en Bodsprædikant 
trods nogen. Men han havde selv forgæves arbejdet paa 
at naa frem til den ægte Anger som Forudsætning for at 
kunne elske Gud ; det var netop denne Vej, som førte ham 
til Fortvivlelse. Thi den sande Anger syntes ham at 
flygte længere og længere bort. 

Da var det, at Staupitz's Ord kom til ham som en 

Røst fra Himlen: den sande Bod eller Sindsforandring 
begynder med Kærlighed til Retfærdigheden og til Gud ; 
dette er ikke Bodens Slutning, men dens Begyndelse.^) 
Og i Tilslutning dertil lærte Luther, at man først skulde 
stræbe at elske Retfærdigheden, for saa af Kærlighed til det 
gode at komme til at afsky Synden. Og som Middel til at 
komme til at elske det gode henviste han særlig til 
Exemplers, Personligheders Magt, og derunder igen især 
til Kristi Forbillede.*) Luther saa saaledes godt, at den sande 
Anger netop fødes igennem et Liv i virkelig ideal Stræben, 
kristelig talt: i Arbejde paa at gøre Guds Vilje. Netop 
Menneskers ideale Trang skal man kalde paa; gennem 
den lærer vi ret at vurdere vor Afstand fra Idealet, fra 
Guds Krav.«) 

Men man skal ogsaa naa frem til denne Erkendelse, 
til helt at fordømme sig selv. Luthers Hensigt med de 
spidse Formler om Synden er ikke egentlig at banke 
Dogmet om den fuldkomne Syndighed ind i Menneskers 
Hoveder. Han udtaler her først en høj Forestilling om 
Guds Krav. Den middelalderlige Kirke satte Guds For- 
dringer saa lavt, at det endog var Mennesker muligt at 
gøre mere, end Gud forlangte. Nu er der afgjort brudt 
med enhver Tanke om overskydende gode Gerninger og 
hele den kvantitative Udmaaling af, hvor lidt man kan 

1) Brev tU Staupitz 30 Maj 1518 Enders 1. 196. Opp. var. II. 130. 

') Sermo lie poenitentia 1518. Opp. var. I. 332 f. Disputatsen 
med Eck i Leipzig 1519 Opp. var. HI. 16, 181 ff. Resolutiones super 
propositionibus Lipsiae disputatis 1519. Opp. var. m. 273 f. Om de 
forskellige Opfattelser af den Tankes Forhold til afvigende hos Luther 
se Indledningen til E. F. Fischer: L.s Sermo de poenitentia 1518. 1906. 

*) Vil man se denne Tanke udført af en moderne Prædikant, 
da læse man Thv. Klaveness: Er vor Synd virkelig saa stor? i: 
Evangeliet forkyndt for Nutiden. 1901. S. 429 fif. 

nøjes med for at gøre Guds Vilje. Gud kræver intet 
mindre end det fuldkomne. Og dette kan vi aldrig yde. 
Luthers Lære er et Udtryk for hans egne smertelige 
Erfaringer. Hans Synder var ham en frygtelig Virkelighed, 
og hele Livet igennem kunde der falde Anfægtelser over 
ham. Han maatte fortvivle, hvis han i mindste Maade 
skulde bygge paa sig selv. Kun idet han domfældte sig 
selv helt og holdent og alene satte sin Lid til Guds Naade, 
kunde han frelses. Og han vil bringe andre ind under 
samme Selvfordømmelse og samme fulde Tillid til Gud. 

Man kunde nu tænke sig, at Syndserkendelsen var 
en snæver Port, man en Gang for alle skulde igennem 
for at komme ind i Naadens Rige. Men det er ikke 
Luthers Tanke. Nej, den er en stadig Klemme, hvori man 
bestandig skal ty hen til Naaden. Det ses af Luthers 
Forkyndelse om Boden (J>oeniientia)y som er det alminde- 
ligste Udtryk hos ham, medens det egentlige Ord Om- 
vendelse er ret sjældent hos ham ligesom i Skriften. 
Som han gennem Staupitz havde faaet en ny Forstaaelse 
af Bodens Opstaaen, saaledes gik dens Væsen op for ham, 
da han ved Kendskab til Græsk kom til at tyde det tilsva- 
rende nytestamentlige Ord fneianoia som Sindsforan- 
dring.^) Han forklarer nu sit Udtryk Bod bestemt om Sinds- 
forandring, Omsindelse.^) 

»Da vor Herre og Mester Jesus Kristus 
sagde: Gører Bod o. s, v., vilde han, at hans 
troendes hele Liv skulde være en Bod.c Saa- 
ledes lyder den første af de berømte Theses om 
Afladen fra 3L Okt. 1517,^) hvormed Reformationens 

*) Brev til Staupitz 30 Maj 1518. Enders 1 197. Opp. var. II. 130. 
') Resolutiones disputationum de indulgentiarum virtute 1518 
Opp. var. n. 137. ») Opp. var. I. 285. 

Vaabengny begyndte. Og senere i sin lille Katekismus 
forklarede han, at Daabens symbolske Betydning var den, 
at den gamle Adam skal druknes ved daglig Anger 
og Bod. 

Omsindelsen er altsaa for Luther ikke en enkelt af- 
sluttet Handling.^) Og et tilspidset Udtryk for Luthers 
Syn paa Omsindelse gennem hele Livet med alt, hvad 
det rummer, er den Sætning, at ogsaa alle det troende 
Menneskes Handlinger er Synder. Han forklarer det nær- 
mere paa den Maade, at Personligheden aldrig er uden 
Synd, og altsaa heller ikke Handlingen, da Frugten er 
af samme Art som Træet. Ogsaa i enhver god Gerning 
er der en Mangel, men denne Mangel er tillige en positiv 
Synd, da det er Undladelse af at opfylde det Bud: Du 
skal elske Herren din Gud af hele dit Hjærte.*) Med 
denne Forstaaelse og vendt personlig mod vedkommende 
selv, taler Luthers Sætning vel kun om den ene Side af 
Sagen, men er dog et Udtryk for den Selvbedømmelse, 
hvori en kristen stadig skulde voxe. Det er i denne 
Stemning, der synges i L A. Rothes og Brorsons Salme : ') 

Er alt det bedste, jeg udretter, 
Kun fuldt af Ufuldkommenhed 
Og derfor dybere kun sætter 
I daglig Bedringssorg mig ned, 
Dog véd jeg, Gud er ikke vred, 
Men øver kun Barmhjertighed. 



^) Medens daglig Omsindelse saaledes efter Katekismen hører 
til luthersk Børnelærdom, er det maaske bedst at undgaa Udtrykket 
idaglig Omvendelse«, der let fremkalder en Strid om Ord. 

') Se især Assertio omnium articulorum 1520. Opp. var. V. 218. 

^) Nu har jeg fundet det, jeg grunder. GI. Salmebog Nr. 12 
V. 5. I Ny Salmeb. (Nr. 477) er Verset desværre udeladt. 



54 



3. Det eneste Hvilepunkt er Guds synds- 
forladende Naadesvilje. 

Det kunde undertiden se ud, som om Mennesket 
efter Luthers Tankegang kom til at stole paa sin egen 
Anger eller Tro. Men dette er dog ingenlunde Tilfældet. 
Med fin Sjælesørgertakt advarer Luther altid mod at stole 
paa sin Anger.^) Og Troen er jo netop Tillid til Gud, 
d. V. s. paa ham skal al Vægten lægges. 

Menneskets Selvfordømmelse og Guds Naade er to 
Poler, hvorimellem der er uhyre Spænding. Luthers 
Hjærte dirrer af Bevægelse, naar han rører ved disse 
Strenge. Han havde selv følt sig paa Randen af Hel- 
vedes Afgrund. Og nu synger det i ham: 

Nun freut euch, lieben Christen gmein, 
Und lasst uns frdhlich springen! ^) 

Men de to Poler kræver alligevel netop hinanden. 
Et Menneskes egen Selvbedømmelse og Guds Bedøm- 
melse af ham staar i omvendt Forhold til hinanden.^) 
Ved den fulde Selvfordømmelse bliver Mennesket helt af- 
hængig af Gud. Den giver en Uro, som bestandig viser 
Mennesket ud over sig selv, hen til det sidste Hvilepunkt 
i Guds Naade. Har man fundet den syndsforladende 



*) F. Ex. Sermo de poenitentia 1518 Opp. var I. 338 f. Oftere 
i Resolutiones disp. de indulg. virt. 1518, f. Ex. Opp. var U. 241 f. 
De captivitate Babylonica 1520. Opp. var. V. 81. Jvfr. om Umulig- 
heden af i det hele at stole paa egne Følelser Hauspostille E. A. ' 1,36 f. ; 
2, 400 f. Kirchenpostille E. A. « 11, 160, 

») E. A. 56, 309, jvfr. Ny Salmeb. Nr. 325. 

*) Særlig klart Quaestio de viribus etc. 1516. Opp. var. I. 251. 

Naade, da er alting givet; »thi hvor Syndernes Forladelse 
er, der er og Liv og Salighed.« Det er helt i Luthers 
Aand, naar Grundtvig synger om Syndsforladelsen: 

Den i Gud gør Sjælen glad. 
Thi kun Synd dem skilte ad. 

Og netop herved bringes det rette Forhold til Gud 
i Stand. Hvis man til en vis Grad stoler paa sig selv, 
gør man mere eller mindre sig selv til Gud. Omvendt 
er Troen den rette Opfyldelse af det første Bud: du 
skal ikke have andre Guder for mig.^) »Hvad vil det sige 
at have en Gud, eller hvad er Gud? Svar: En Gud 
hedder det, hvoraf man skal vente sig alt godt, og hvor- 
til man skal tage sin Tilflugt i al Nød; altsaa at have 
en Gud er ikke andet end af Hjærtet at stole paa ham 
og tro ham; som jeg ofte har sagt, at alene Hjærtets 
Tillid og Tro danner (machet) begge, Gud og Afgud .... 
Thi de to, Tro og Gud, hører sammen. Det, hvortil du 
nu knytter dit Hjerte og hvorpaa du forlader dig, det er, 
siger jeg, egentlig din Gud.«^) 



Med sin Opfattelse af Gudsforholdet som bestemt 
ved Modsætningen mellem Synd og Naade har Luther 



') Se f. Ex. Sermonen Von den guten Werken 1520. E. A. ' 16, 
118 ff. 

*) Den store Katekismus 1529. E. A. 21, 35. En tilsvarende 
Tanke 1518 Udlægning af de 10 Bud. E. A. 36, 146 f. 

genoplivet den paulinske Forkyndelse om Retfærdiggørelse 
af Tro.*) Selve denne Formel brugtes ogsaa utallige 
Gange paa Reformationstiden; dog ikke. naar Luther 
skulde tale allerenklest; den findes hverken i den lille 
eller i den store Katekismus. Udtrykket Retfærdiggørelse 
er saa specielt jødisk, at man under andre Forhold oftest 
staar sig ved at bruge andre, mere umiddelbart tilgænge- 
lige; allerede ved at oversættes til Latin {jusit/tcaito) 
saavel som til Dansk har Ordet lidt. Der er ogsaa den 
naturlige Forskel mellem Paulus og Luther, at Apostlens 
Tale forudsætter ikke-kristnes Omvendelse, Reformator- 
ens barnedøbte kristnes Kampe for Fred med Gud. Men 
i det inderste vil de det samme. Og Luthers Forkyndelse 
rækker endnu længere tilbage; den er som en Prædiken 
over Farisæeren og Tolderen. 



1) W. Dathey (Archiv fur Geschichte der PhUosophie VI. 1893. 
377 ff.) nægter, at Fornyelsen af den paulinske Lære om Retfærdig- 
gørelsen af Troen er Kærnen i den reformatoriske Religiøsitet. Men 
at han har Uret paa dette Punkt, ses netop af Luther fra før 1519. 
Jvfr. endvidere Hamack: Dogmengeschichte m. 757 f. 



IV. Gud i Kristus. 



Jeg havde mistet Kristus gennem den 
skolastiske Theologi; nu har jeg fundet 
ham gennem Paulus. 

Luther 1519. Opp. var. m. 262. 

Herren Kristus er Faderens Hjærtes 
SpejL 

Den store Katekisme. E. A. 21, 105. 

Kristus er det faste Grundlag for Luthers Forvis- 
ning om Guds Naade. Fra Begyndelsen til Enden har 
han overfor Kristus ikke villet nøjes med en rent objek- 
tiv, dogmatisk eller historisk, Forstaaelse. Berøringen 
med Kristus var altid noget, som bevægede det dybeste 
i ham i Angst eller Tillid. Et forandret Forhold til 
Kristus blev ham et nyt Gudsforhold. 

Han var begyndt med at betragte Kristus fra oven, 
fra hans Guddom. Og Gud var han fra Barn oplært til 
at være bange for. Under sit Studium syslede han med 
den senere Skolastiks (Nominalismens) abstrakte Raisonne- 
menter om, hvordan Gud efter sit Begreb maatte være. 
Man havnede her i at understrege Guds frie Vilkaarlig- 
hed, hvad der var med til at bringe Luther til Fortviv- 
lelse. Og i denne Belysning saa han ogsaa Kristus som 
den strenge himmelske Dommer, hvis Ugunst man maatte 

frygte. »Jeg frygtede mere for Kristus end for Djævelen«, 
klager han senere,^) »jeg tænkte mig ikke andet, end at 
Kristus sad i Himlen som en vred Dommer, ligesom han 
afmales siddende paa en Regnbue«. Og i samme For- 
bindelse nævner han, at han i Stedet for at paakalde 
ham maatte ty til Vor Frue og andre Helgener. Det var 
det stiveste byzantinske Kristusbillede, Luther levede med. 
Og i Lyset af Forestillingen om Gud som absolut Vil- 
kaarlighed antog Billedet et truende Udseende. Menneske- 
sønnen var rykket saa langt bort, at man trængte til 
langt mere menneskelige Hjælpere. 

Ritschl ^) har med Rette gjort opmærksom paa, at 
Luthers Erfaringer her er ensidige. I Middelaldrens Re- 
ligiøsitet var der ogsaa en helt anden Stilling til Kristus, 
det mystiske Kærlighedsforhold; man tænke f. Ex. paa 
Skildringerne af Kristi Lidelse i Bernhard af Clairvaux's 
eller i franciskanske Kredse. Luther har nu ogsaa nok 
kendt noget til en saadan Forkyndelse. Han nævner 
gentagne Gange, hvordan Tidens bedste Passionsprædi- 
kanter skildrede Kristi Liv og Lidelse enten blot historisk 
eller saaledes, at de hos Tilhørerne fremkaldte Medliden- 
hed og Taarer, blandet med Harme mod Jøderne.®). 

Utvivlsomt undervurderer Luther denne Forkyndelse. 
Men at han i den savnede en Betoning af, hvorfor 
Kristus havde lidt, og hvorledes man skulde faa Gavn 
deraf, kan vi nok forstaa ud fra hans Erfaringer. I hans 



*) Prædikener over Math. 1537—40. E. A. 44, 72. 
*) Geschichte des Pietismus I. 47, 50 f., jvfr. 39, 254 f., 303. 
^) Om et Kristenmenneskes Frihed 1520, latinsk Text. Opp. var. 
IV. 233 f., tysk E. A. 27, 187. Hauspostille E. A. « 2, 6. 

Omgivelser blev nemlig den mystiske Beskuelse af Lidelses- 
historien sammensmeltet med den Forestilling, at endog 
Kristus paa Korset krævede egne Præstationer af os. 
Han havde til Lærer i Erfurt haft Dr. Johan fra Paltz, 
som naar han prædikede om Kristi Lidelse kunde tale i 
Toner fra Bernhards Prædikener over Højsangen, som 
højst detailleret udmalede Kristi Smerter og talte med 
Begejstring om hans Afskedsord til Maria som >det lille 
Evangelium €, men som tillige raadede til foran Krucifixet 
at ofre, ikke blot sine onde, men ogsaa sine egne gode 
Gerninger i den korsfæstedes gennemborede Hænder.^) 
Men Luther havde ingen gode Gerninger at ofre. Det 
blev da Staupitz, som vejledede ham til at stille sig i 
det rette Forhold til Kristi Lidelse, nemlig det modtag- 
ende. Staupitz viste ham bort fra de abstrakte, pine- 
fulde Spekulationer om Forudbestemmelsen : »se paa 
Kristi Saar og hans Blod, som er udgydt for dig; saa 
vil Forudbestemmelsen straale ud derfra.^) c Korset blev 
det Punkt, som bragte Lys i Luthers Mørke, og for 
Fremtiden var han bestandig en Forkynder af Korsets 
Theologi. 

I Salmekommentaren fra 1513 ff., hvor han naivt 
søger bestandig at faa Salmerne til at tale om Kristus, 
betoner han f. Ex., hvorledes der ved Kristi Lidelse og 
Død er frembragt en fuldstændig Omvurdering af Værdi- 
erne, saa Liv og Død, Glæde og Straf, Nydelse og 
Lidelse, Ære og Vanære er blevet til det modsatte af, 

^) Th. Kolde: Die deutsche Augustinerkongregation und Johann 
von Staupitz. 1879. S. 177 ff. 

*) Enarrationes im Genesim (c. 26) 1535—45 Opp. ex. VI. 
296 f. 

hvad det var før. Herpaa skal Nadveren være os et 
Mindetegn. ^) 

Eftersom Luthers Tanker om Kristus afklarede sig, 
traadte tre vigtige Punkter frem. 



1. Gud erkendes kun i Kristus. 

Luther indrømmede vel, i Overensstemmelse med 
Rom, at den menneskelige Forstand udfra Skabningen 
kunde slutte sig til en Skaber og Herre. Men Slutningen 
selv er svag, og Guds indre Væsen lærer man ikke der- 
ved at kende. Alene de, der troer paa Kristus, kan se 
ind i den dybe Afgrund, hvad der er Guds Hjærtes Me- 
ning.*) Troen udspringer af Kristi blodige Saar og Død ; ^ 
naar du ser, at Gud har saadant Vennesind mod dig, da 
maa dit Hjærte ogsaa faa Vennesind mod Gud.^) Kristi 
Lidelse skal først vække Angst og Bedrøvelse; men der- 
næst skal man trænge gennem hans Lidelse ind til hans 
Hjærte, og derfra igen stige op til Guds Faderhjærte.*) 

Ved sin stærke Fremhævelse af Kristus som eneste 
Kilde til den rette Gudserkendelse, har Luther bestemtere 
opfattet Kristendommen som historisk Aabenbarings- 
religion, end Tilfældet er baade i den middelalderlig- 
skolastiske Betragtning og hos »Sværmerne«. Og Luther 
var sig denne dobbelte Modsætning bevidst. Idelig be- 
tones det af Reformatorerne, at først deres Lære giver 



1) W. A. IV. 243. 

2) KirchenpostiUe E. A. « 9, 2; 10 f. 

3) Von den guten Werken 1520. E. A. « 16, 140 f. 
*) KirchenpostiUe E. A. « 11, 159; 161. 

Kristus hele Æren; den middelalderlige Kristendom er 
derimod blandet med hedenske Elementer. Om »Sværm- 
erne« sagde Luther, at de vilde handle med Gud uden- 
for dette Menneske Kristus.*) Og heri har han ikke Uret. 
Der var hos Reformationstidens mystiske Subjektivister 
— saavel som hos deres Efterfølgere i England i 17. 
Aarh., især hos de mest typiske, Kvækerne — en Ten- 
dens til at løsrive sig fra historisk Kristendom og flyde 
ud i en almen, mystisk Religiøsitet. Og naar Luther 
nævner Zwingli som en, der heller ikke har forstaaet 
den højeste Artikel om Kristus,^) saa ligger deri det 
sande, at Gudserkendelsen hos Zwingli ikke er saa nøje 
knyttet sammen med Kristi Person som hos Luther. 
Zwingli antager, at Erkendelsen af Gud naturlig gaar forud 
for Erkendelsen af Kristus, og uden nogen Adskillelse 
giver han i humanistisk Begejstring for den antike Ver- 
den Herkules, Theseus, Sokrates o. fl. Plads i Paradis 
ved Siden af den første og den anden Adam, Abel, Enok, 
Peter og Paulus.^) 

Luthers meget stærke Fremhævelse af Kristus kan 
bruges snævert dogmatisk, saa man miskender den bibel- 
ske Tanke, at Gud i Hedenskabet dog ikke lod sig uden 
Vidnesbyrd. Og vi, som anderledes end Luther kender 
hedenske Religioner og de Værdier, der kan ligge i dem, 
maa muligvis supplere hans Betragtning. Men han har 

1) Tischreden E. A. 58, 119. 

«) Tischreden E. A. 58, 134. 

^) Citat hos J. C. L. Gieseler: Lehrbuch der Kirchengeschichte. 
m. 2. 1853. S. 150. Seeberg: Dogmengeschichte n. 301. Noget 
anderledes opfattes Forholdet af R. Staehelin: H. Zwingli II. 1897. 
S. 175, 180. 

Ret overfor de Tankespind, han her mest rettede sig 
imod, en filosofisk Konstruktion af Gudsbegrebet. Den 
Methode havde bragt ham selv næsten til Fortvivlelse. 
Og under den moderne Tænknings Kaar naaer man ikke 
frem ad denne Vej, højst til med Stuart Mill bag Verden 
at antage et Væsen, der dog ikke paa en Gang kan være 
god og almægtig. Der har i Kirken været en mærkelig 
Tendens til at flyve ud over Kristus, en Mangel paa 
Evne til at se, at her alene ligger Centrum. Gang efter 
Gang har omvendt en stærkere Kristusprædiken været 
Tegn paa en religiøs Uddybelse. Naar en stor Del af 
den nyere protestantiske Theologi mere bestemt har taget 
Udgangspunktet i Kristus, er det for en Del ved direkte 
Fremdragelse af Luthers Tanker. Og praktiske Hensyn 
driver Forkyndelsen i samme Retning. Kristus er den 
eneste Borgen for den, der længes efter en levende 
Gud, og som gennem personlige Kampe eller streng 
Tænkning er kommen ud af den Illusion, man finder 
f. Ex. hos Unitarer, at det er let at tro paa Guds Kær- 
lighed. 

2. Erkendelsen af Kristus beror ikke paa en 

objektiv rigtig Viden om hans Væsen, men paa 

et praktisk Forhold til ham som Frelseren. 

For det første maatte efter Tidens Tankegang og 
Luthers egen Natur en blot historisk Interesse for For- 
staaelsen af Kristus ligge ham ganske fjernt. Han kunde 
næppe ane de kildekritiske Problemer, som Overleveringen 
om Jesus frembyder, eller de religionshistoriske, der op- 
staar ved Sammenligning mellem Kristendom, Jødedom 

og hedenske Religioner (især forasiatiske) eller ved en 
Sammenligning mellem Jesu Forkyndelse og den apostol- 
ske Tids, som Paulus*s og Johannes's. Alligevel faar 
Luther nok Ret i at kræve en personlig Afgørelse. Naar 
man kommer til de sidste og vigtigste Spørgsmaal, da 
er det andre Grunde end de rent videnskabelige, der 
gør Udslaget. 

Luthers personlige Grebethed er ogsaa her forbilled- 
lig for os. Vi maa tilsidst naa frem til det personlige 
Valg. Den moderne liberale Theologis Fremgangsmaade 
forslaar ikke. Den vil paa den ene Side give en »rent 
historiske Jesus, hvilket stadig viser sig at være viden- 
skabelig umuligt paa Grund af Stoffets Art. Og den vil 
paa den anden Side gøre denne »rent historiske« Jesus 
til religiøst Princip. Men dette er religiøst utilfredsstil- 
lende, naar man ser saaledes paa Jesus, som det her 
almindelig er Tilfældet, idet man søger at presse ham 
ind under almenmenneskeligt Maal, 

Men heller ikke en rent objektiv dogmatisk 
Forstaaelse af Kristus, som den nedarvede Theologi 
havde syslet med, brød Reformatorerne sig om paa 
det første Stadium. Melanchthons bekendte Ord, at 
det at kende Kristus er at kende hans Velgernin- 
ger, ikke som Skolastikerne lærer, at beskue hans 
Naturer og Formerne for hans Inkarnation,^) er et 
Udtryk ogsaa for Luthers Opfattelse. »Saaledes har 
Sofisterne (o: Skolastikerne) malet ham, hvordan han 
er Menneske og Gud, tæller hans Ben og Arme, blander 
hans to Naturer underligt sammen, hvilket dog kun er 
en sofistisk Erkendelse af Herren Kristus. Thi Kristus 



») Loci 1521, Koldes Udg. S. 63. 

er ikke derfor kaldet Kristus, fordi han har to Naturer. 
Hvad angaar det mig? Men han bærer dette herlige og 
trøsterige Navn udfra det Embede og den Gerning, 
han har taget paa sig. At han af Natur en Menneske 
og Gud, det har han for sig selv. Men at han har 
vendt sit Embede i den Retning og udøst sin Kærlig- 
hed, det sker mig til Trøst og Gavn.«^) 

Saaledes ser Luther bestandig Kristus i Forholdet 
til sig selv personlig, i Lyset af Modsætningen mellem 
Synd og Naade. I Katekismerne understreger han det 
praktiske, bibelske Udtryk Herre: jeg tror, at Jesus 
Kristus ...,erminHerre, som har forløst mig for- 
tabte og fordømte Menneske.^) Men han ved tillige, at 
dette Forhold til Kristus kun kan komme i Stand ved at 
virkes af Gud; han erkender med Paulus, at ingen kan 
kalde Jesus Herre uden ved den hellige Aand: jeg tror, 
at jeg ikke af egen Fornuft eller Kraft kan tro paa Jesus 
Kristus, min Herre, eller komme til ham, men den hel- 
lige Aand har kaldet mig ved Evangeliet o. s. v. 



3. Ved Betragtningen af Kristus skal man 

begynde fra neden, med Kristus som Menneske, 

og derfra gaa til hans Guddom uden nogensinde 

at skille denne fra hans Menneskenatur. 

Den ældre kirkelige Theologi begyndte altid med 
Kristi Guddom. Det kan Luther ogsaa gøre, naar han 
skal udtrykke Kristi Væsen i en Formel: sand Gud, født 



1) Udlægning af nogle Kapp. i 2 Mos. c. 1525. E. A. 35, 207 f. 
*) Jvfr. tilsvarende Tanker i den store Katekisme. E. A. 21, 98 f. 

af Faderen i Evighed, og tillige sandt Menneske, født af 
Jomfru Maria. Men naar han skildrer Troens Opstaaen, 
da gaar han den modsatte Vej. 

»Skriften begynder rigtig varsomt (sanft) og fører 
os til Kristus som til et Menneske og dernæst til en 
Herre over alle Ting, dernæst til en Gud. Saaledes 
kommer jeg rigtig ind i det at erkende Gud. Da Filosof- 
ferne har villet begynde fra oven, er de blevne til Narre ; 
man maa begynde fra neden. «^) I Modsætning til, naar 
fordum de højeste Theologer skilte Kristi Menneskenatur 

— ved dette Udtryk maa vi vel gengive »Menschheit« 

— fra hans Guddom og fløj fra Menneskenaturen til Gud- 
dommen, skal man saaledes stige op til Kristi Guddom, 
at man ikke forlader hans Menneskenatur.^) 

Kristus er saaledes helt igennem den samme Per- 
sonlighed. Denne er det, man skal erkende, Kristi Kær- 
lighed og Frelservilje. De overnaturlige Begivenheder, 
der berettes om Kristus, som overnaturlig Undfangelse, 
Opstandelse og Himmelfart har Luther aldrig tvivlet om. 
Men de tages ikke som isolerede Fakta, men som Præ- 
dikater ved Personen, som Midler for hans Frelserger- 
ning.®) Luther har forstaaet at vurdere, at det skønne 
Sted om Kristi Selvfornedrelse Fil. 2, 5 fif, — ligesom 
forørigt det tilsvarende II Kor. 8, 9 — staar i en prak- 
tisk Sammenhæng; det er Kristi Sindelag, der anføres 



1) Kirchenpostaie E. A. « 12, 412 (Trinitatisprædiken fra 1523 
jvfr. W. A. Xn. 585). 

«) Udlægning af Joh. 6-8 1530—32. E. A. 46, 362. 

") Se Udlægningen af den anden Artikel i den lille Katekisme 
og i den store E. A. 21, 99; jvfr. 95. 

5 

som Exempel for os; det er hans Selvfornedrelses 
Kærlighedshensigt overfor os, der lægges Vægt paa, 
medens man gør disse gode Ord dunkle ved at henføre 
dem til Guddoms- og Menneskenaturen.^) 

Luther beholder det gammelkirkelige Udtryk to Na- 
turer. Men han arbejder paa at sætte dem i den inder- 
ligste Forbindelse. I Virkeligheden er det snarest to 
Sider den samme Kristus ses fra, og to Maader, hvorpaa 
der tales om ham. Og i begge Retninger udtaler Luther 
sig stærkt og realistisk. 

Han kan tale meget levende om Jesus somMenne- 
ske. Han har grædt og skreget, og Maria har i alle 
Stykker maattet pusle om ham som et andet Barn. I 
sin Ungdom har han hjulpet sin Fader Josef med at 
bygge Huse. »Hvad vil dog de Folk fra Nazareth tænke 
paa den yderste Dag, naar de ser Kristus sidde i gud- 
dommelig Majestæt og siger til ham: Herre, har du ikke 
hjulpet med til at bygge mit Hus? Hvordan kommer du 
da til denne høje Ære?«^) Han skildrer livfuldt, hvordan 
Kristus tjente Disciplene ved Bordet og skænkede i for 
dem »ligesom min Famulus for mig«, og hvor venligt og 
kærligt han i det hele omgikkes dem,*) 

Gang efter Gang kommer han tilbage til Kristi Li- 
delse; han tænker ogsaa paa de Helvedespinsler, han 
maa have lidt, da han udbrød : Min Gud, min Gud, hvor- 
for har du forladt mig.*) 



1) De libertate Christiana 1520. Opp. var. IV. 243. 

2) Tischreden E. A. 58, 15 f. 

8) Tischreden E. A. 58, 62; 107. 

*) Sermon von Bereitung zum Sterben 1519. E. A. 21, 262. 



67 

Paa den anden Side taler han om Kristus som Gud 
med Troens suveræne Frimodighed. Han kan bruge 
Ord, som spotter alle korrekte Formler, ja som tagne 
efter Bogstaven vilde være grumt Kætteri. Begge Maader 
at tale paa og Luthers hele Troesmod overfor Kristus, 
giver sig Udtryk i følgende Vers af »Vor Gud han er 
saa fast en Borg«^): 

Mit UQser Macht ist nichts gethan, 

Wir sind gar bald verloren: 

Hs streit fur tms der rechte Mann, 

Den Gott hat selbst erkoren. 

Fragst du, wer der ist? 

Er heisst Jesus Christ 

Der Herr Zebaoth, 

Und ist kein ander Gott. 

Das Feld muss er behalten. 



De nævnte Tankerækker hos Luther rummer en dyb 
Modsætning til den ældre kristologiske Methode. Thi 
den havde søgt at fastslaa Kristi Væsen (de to Naturer) 
rent objektivt, og havde ikke taget sit Udgangspunkt i 
Mennesket Jesus, men var fløjet bort fra det historiske 
til det overhistoriske. Gennemførelsen af Luthers Tanker 
maatte have ført til en ny Gennemarbejdelse af Læren om 
Kristi Person og dermed tillige om Treenigheden. 

Dette ske te imidlertid ikke. Man satte i den første, 
mest produktive Tid disse Punkter i en vis Fjernhed; 
Melanchthon forbigik dem helt i sine Loci af 1521. Dog 



O E. A. 56, 344. Luther vender tilbage til Verset i Genesis- 
fortolkningen (c. 26). Opp. ex. VI. 300. 

5* 

forudsatte man, at de gammelkirkelige Bestemmelser her 
i Realiteten var rigtige og skriftmæssige. 

Men overfor Formlerne stillede man sig ganske 
frit og det ikke alene i de første Aar. Luther hævdede 
Retten til at forkaste selve det nikænske Symbols Hoved- 
udtryk for Kristus »væsenseet« (hofnousios) som profant 
og ubibelsk, uden derfor at holdes for Kætter.^) Om Ordet 
»Treenighed« sagde han ikke blot: «Dreifaltigkeit ist 
ein recht bøse Deutsch,« man stemplede baade det tyske 
Udtryk og det latinske trinitas som ubibelske, kolde, 
mathematiske, æventyrlige; omend vi nødes til at bringe 
dem, er Ordet »Gud« dog langt bedre.*) 

I Reformationens senere, konservative Stadium kom 
man mere og mere bort fra at kunne frugtbargøre de 
nye praktiske Synspunkter paa vort Omraade. Man vilde 
slutte sig saa nær som mulig til disse ærværdige Dele 
af den kirkelige Tradition, hvis Skriftmæssighed man 
forudsatte. Det modsatte blev ogsaa betragtet som lige- 
frem samfundsfarligt, noget hvorved man satte sig uden 
for den kristne Verdens Retsgrundlag. Man glædede sig 
oprigtig over her at kunne bevise sin Overensstemmelse 
med den katholske Kirke. I de schmalkaldiske Artikler 
1537 kunde Luther opstille »die hohen Artikel von der 
gøttlichen Majeståt« overensstemmende med det apo- 
tolske og det athanasianske Symbol som Punkter, hvorom 
man var enig med Papisterne.') Melanchthon var oprindelig 
en stærk intellektuel Karakter; under det friske Indtryk af 

') Rationis Latomianae confutatio 152L Opp. var. V. 506. 
«) Hauspostaie M. A. « 5,236 (fra 1532); 6,358 (fra 1538) 
Kirchenpostille 9,1 ; 12,408 (fra 1523, jvfr. W. A, XH. 585,) 
») E. A.« 25,172 f. 

Luthers Reformation som praktisk religiøs Bevægelse havde 
han 1521 udtrykkelig kunnet stille Spørgsmaalene om 
Kristi Inkarnations Former i Baggrunden, men senere 
sammensmeltede igen den spekulative Erkendelsestrang 
hos ham med den religiøse Interesse ; en af de Ting, han 
i sine sidste Dage glædede sig til i Himlen var at forstaa 
de to Naturers Forening i Kristus.^) 

De gammelkirkelige Dogmer blev endog paa reforma- 
torisk Grund sat mere frem som Genstand for de troendes 
Tilegnelse end paa katholsk, hvor Læren i det hele er 
blevet en saa indviklet Ting, at Lægfolk kan nøjes med 
at tro hvad de kender, og at være villige til at tro hele 
Resten (fides ifnplicita)}) Men idet man ikke naaede 
til at tale paa en ny Maade om disse Æmner, kom der 
et Misforhold; man fik ikke tilvejebragt en Forbindelse 
mellem disse Dogmer og det praktiske Troesliv, der kunde 
svare til den Troesenergi, man krævede. Ved Tilslutningen 
til den gammelkirkelige Lære har man bevaret værdifulde 
Tanker; men man har ikke faaet givet dem en ny Dragt 
og ikke faaet dem organisk indføjede i Troens øvrige 
Indhold. Følgen er blevet, at disse Punkter i Tidens 
Løb er trængt mere og mere tilbage i praktisk kristeligt 
Liv og i Forkyndelsen. 

Treenighedslæren blev saa godt som overhovedet ikke 

^) Corpus Reformatorum IX. 1098. 

^) Jvfr. Harnack: Dogmengeschichte III. 731 om Luther som 
Restaurator af det gamle Dogme. H. bm her ikke finde nogen For- 
skel hos Luther mellem de første og de senere Aar. Men en saadan 
Forskel findes dog, vel ikke i Indholdet, men i Accenten. løvrigt 
anerkender H. selv (S. 727, 777), at Aarene 1519—23 danner en 
særlig Episode. 

nybearbejdet. Melanchthon havde jo udeladt den i sine 
Loci 1521, men i Udgaven af 1535^) optog han den 
overleverede Lære med en Mængde formentlige Bevissteder 
fra Skriften, ogsaa G. T. (!) 

Derimod førtes Læren om de to Naturer i Kristus 
videre af Luther. Han spurgte ikke, om det ikke var 
bedre helt at slippe det ubibelske Udtryk »to Naturer,« 
som saa let spalter den levende Frelserskikkelse. Men 
han gjorde energisk Forsøg paa at hævde Personenheden. 
Ved denne Interesse (jvfr. S. 66) er hans Lære Zwinglis 
overlegen; Zwingli holdt nemlig de to Naturer saa skarpt 
ude fra hinanden, at Personens Enhed truedes. 

Forskellen mellem dem kommer frem og præciseres 
under Nadverstriden fra 1525. Luther gik her ud paa at 
hævde, at Kristi Legeme og Blod var virkelig tilstede 
i Nadveren. Og Læren om Kristi Person skulde tjene 
Nadverlæren, der var et praktisk Kampspørgsmaal. I 
Interessen for at paa vise, hvordan Kristi Legeme kunde 
være til Stede, overalt hvor der holdtes Nadver, hævder 
Luther da, at Kristi menneskelige Natur har Del i de 
guddommelige Egenskaber; Kristi Legeme er følgelig 
allestedsnærværende, rent bogstaveligt; det er ogsaa i 
Sten, Ild, Vand eller i en Snor.*) 

Luthers Tanker her har haft Betydning ved at løsne 
Forbindelsen mellem den religiøse Interesse og det gamle 
Verdensbillede. Luther selv levede naturligvis i den ned- 

^) Corpus Reformatorum XXI 352 ff. Her findes endnu den 
ældre Tanke, at det kommer an paa at erkende Guds Vilje i Kristus. 
Men den gennemføres ikke. 

') Sermon von dem Sacrament des Leibes und Blutes Christi 
1526. E. A. 29,338. 

arvede Forestillingskreds: Jorden er Verdens Centrum, 
Himlen den faste Hvælving. Samtidig banede jo Koper- 
nikus Vej for Sprængningen af hint Verdensbillede. I 
hans Tanker kunde Luther kun se et Forsøg paa at være 
interessant; selv vilde han holde sig til, at Josua havde 
befalet Jorden og ikke Solen at staa stille.^) Men dette 
Argument kunde udfra Luthers frie Stilling til Bibelens 
Tale ikke være af Livsinteresse. Og i Forhold til de religiøse 
Tanker er de gamle Forestillinger om Verdens Indretning 
hos ham kun et løst Hylster. Anderledes for Zwingli, 
der i Overensstemmelse med middelalderlig Tankegang 
mente, at Kristi Legeme var paa et bestemt Sted i Himlen. 
Dette fandt Luther barnagtigt ; det var lige som naar man 
for Børn skildrer en Himmel med en gylden Stol, hvor 
Kristus sidder ved Siden af Faderen. Nej, Kristus er 
allevegne. Himlen er da Betegnelse for Væren i og for 
Gud, Guds højre Haand for Almagten, og Himmelfarten 
er Symbol paa Ophøjelsen.*) 

Ord som Himlen o. 1. er altsaa religiøst brugt kun 
Billedtale, og der knytter sig da ikke mere nogen væsent- 
lig religiøs Interesse til de gamle Forestillinger om Himlen. 

Ved Siden af disse Fortrin — energisk Stræben efter 
at hævde Personens Enhed og relativ Uafhængighed af 
Datidens fysiske Forestillinger — har Luthers Lære om 
Kristi Person og særlig om hans Legemes Allestedsnær- 
værelse imidlertid de største Svagheder. Den førte ind 



1) Tischreden E. A. 62,319. 

*) Dass diese Worte Christi o. s. v. 1527. E. A. 36,56 fif. Sermon 
von dem Sacrament 1526. E. A. 29,337. 

i vidtsvævende, fantastiske Spekulationer, som tildels var 
en Genoptagelse af den nominalistiske Skolastiks.^) 

Luther begyndte nu — overensstemmende med sin 
Nadverlæres Krav — >fra oven,« ligesom de Filosoffer, 
han havde kaldt Narre. Mennesket Jesus blev ikke mere 
Udgangspunkt, ja stod i Fare for helt at forsvinde. Luther 
gjorde intet skarpt Skel mellem Fornedrelsen og Ophøjel- 
sen hos Kristus, Og da Kristi Legeme i Ophøjelsen er 
allestedsnærværende, kunde Luther endog udtale den Tanke, 
at det samme gjaldt allerede under hans Jordeliv!^) Det 
var da ikke helt med Urette, naar Zwingli beskyldte ham 
for at ophæve Kristi sande Menneskenatur (Doketisme, 
se S. 8).8) 

Saaledes tilintetgjordes den Udsigt, der var til, at man 
ved Reformationen endelig en Gang kunde faa en Theologi, 
der begyndte med Mennesket Jesus og gennem ham steg 
op til Gud. Og undgik end den senere orthodoxe Theologi 
nogle af Luthers Yderligheder, saa var den dog efter sin 
Methode en »sofistisk Erkendelse af Herren Kristus«, og 
den gav en Skildring af ham, som var forunderlig virkelig- 
hedsfjern, aldeles fortegnet, naar den sammenlignes med 
Bibelens. 

Heldigvis gjaldt alt dette mindre det praktisk-kriste- 
lige Liv end de theologiske Systemer. Praktisk blev 
Luther ved at have Kristus levende for sig; flere ovenfor 



^) Jvfr. Seeberg: Dogmengeschichte H. 314. 

*) Dass diese Worte o. s. v. 1527. E. A. 30,67, med Paaberaa- 
belse af Joh. 3,13. 

•) Se 1. Ex. Staehelin H, 322 f. Tilsvarende fandt Melanchthon 
at ved Luthers Lære blev den menneskelige Natur opslugt af den 
gttddonunelige. (Herrlinger:Die TheologieMelanchthons. 1879. 140, 157 ff. 

anførte Udtalelser fra hans senere Aar vidner derom. 
Og i den følgende Opbyggelseslitteratur kunde de ægte 
reformatoriske Tanker holde sig. Den rigtignok af de 
strengt orthodoxe noget mistænkte Johan Arnd vidste 
saaledes vel, at vi maa begynde med Kristus som Menne- 
ske; ved hans Fornedrelse og Ydmyghed som den rette 
Himmelstige naaer vi op til Guds vor kære Faders Hjærte. 
Disse Tanker har i vor Tid endnu stærkere paanødt sig 
Forkyndelsen. Det er lagt for Nutidens Theologi ogsaa i 
den kristelige Tænkning at arbejde med de uløste Opga- 
ver, Reformationen har efterladt. 



V. Personlighedsreligion. 



»Fader vor, du som er i Himmelenc. 
Hvad er det? Svar: Gud vil dermed drage 
os til at tro, at han er vor rette Fader, 
og vi hans rette Børn; for at vi trøstig 
og med fuld Tillid kan bede ham, som 
kære Børn deres kære Fader. 

Den lille Katekisme. 

Gud, som Luther griber ham aabenbaret i Kristus, 
er ikke en Ide — man burde aldrig tale om Luthers 
Gudsbegreb; et saadant filosofisk Ord er altfor koldt — 
heller ikke en ubestemmelig Naturmagt, men en levende, 
villende, handlende Personlighed. Og Luther har kendt 
til at have det med Gud saadan, som han i Katekismen siger, 
at det skal være. Hans Discipel Veit Dietrich listede sig 
til at høre paa hans Bøn i de stormfulde Dage under 
Augsburgerrigsdagen 1530, da Luther som dømt i Rigens 
Acht maatte blive paa Koburg, og Dietrich skildrer det 
i et Brev til Melanchton^): »Med saa stor Ærefrygt taler 
han, som den, der taler med sin Gud, og med saadan 
Tillid og saadant Haab, som den, der taler med sin 
Fader og Ven.« Saaledes havde han det med Gud, naar 



1) Køstlin: M. Luther JI. 219. 

han skrev 1520^): »jeg tvinges til at overlade Sagen til 
Gud og være villig til at lade mig føre, idet jeg over- 
lader Skibet til Vind og Vover«. Saaledes havde han 
det endogsaa, da Melanchthon 1540 laa for Døden af Græm- 
melse over de ulykkelige Følger af Filip af Hessens Dobbelt- 
ægteskab, hvor begge Reformatorerne havde deres store 
Skyld. Luther kunde alligevel sætte Vorherre Stolen for 
Døren og tude ham Ørene fulde med alle hans Forjæt- 
telser.*) Baade i Fald og i Sæde kunde han synge: 

Ein feste Burg ist linser Gott, 
Ein gute Wehr und Wafifen. 

Luthers Grundtanker om Frelsen er prægede af, at 
det drejer sig om Menneskers Personlighed overfor den 
personlige Gud. Selv Augustin havde haft noget af at 
se Synd og Naade som to Naturmagter. For Luther er det 
anderledes. Synden er først og fremmest Skyld — en 
Tanke, som i Virkeligheden er den eneste, der aabner 
Mulighed for en personlig Frelse; thi var Synden en 
ubøjelig Skæbne, vilde jeg jo bestandig være prisgivet 
til den. Og Naaden er Guds Vilje, som forbarmer sig 
over os, ikke en indgydt hellig Naturmagt. 

Denne Gruds Naades vilje gribes alene i Tro. >Tro 
er en levende, afgjort Tillid til Guds Naade, saa sikker, 
at .man kunde dø tusinde Gange derpaa.c^) Troen er ikke 
en Antagelse; en rent historisk Tro bør rettere kun kal- 
des en Mening.*) Enhver kender, hvor vigtigt for per- 

^) Til Spalatin Enders n. 344. 

«) Køstlin: M. Luther H. 527. 

8) Fortale til Romerbr. 1522. E. A. 63, 125. 

*) Melanchthons Loci 1521, Koldes Udg. S. 167. 

sonlig Udvikling og Handlekraft et Tillidsforhold mellem 
Mennesker er. Spørgsmaalet er, om vi kan komme til 
at staa i samme Forhold overfor Tilværelsen som Hel- 
hed. Det er en vigtig Prøve for en Livsanskuelse, om 
den formaar at gøre vis paa, at Tilværelsens sidste 
Grund er Kærlighed, samtidig med, at man ser alt det 
onde og alle Ulykker lige i Øjnene. Ogsaa fra ikke- 
kristen Side kan man føle den Værdi, det vilde være at 
staa med Tillid overfor hele Livet; en alvorlig tænk- 
ende Mand kan da udbryde: »Tænk, om man med Tro 
kunde synge: Min Gud befaler jeg min Vej.«^) Netop 
her har Luther sin Styrke; med en sjælden Forvovenhed 
kaster han sig i Armene paa Tilværelsens højeste Magt. 

Denne Tro er paa en Gang det mest subjektive og 
dog virket af noget objektivt, noget, som kommer over 
Mennesket. Begge Sider er klart fremme i følgende 
Svar paa det Spørgsmaal, hvoraf vi kan vide, hvad der 
er Guds Ord: »Du maa selv beslutte, det gælder 
din Hals, det gælder dit Liv. Derfor maa Gud sige 
dig det i Hjærtet: det er Guds Ord.c*) 

Skønt den kristelige Sandhed ikke kan demonstreres, 
kan den dog gribe Mennesket med en Vished, der ikke 
er ringere end Visheden om, at tre og syv er ti.*) I 
denne Enhed af subjektiv Tilslutning og dog Grebethed 
af en højere Magt har Luther erkendt Meningen med den 
bibelske Tale om den hellige Aands Virkeji i Hjærterne. 
Troen kommer af, at man hører; men dog opstaar den 



1) V. Vedel: Nikodemus's Skriftemaal. Tilskueren. 1901. 216. 

«) Prædiken 1522. É. A. « 13, 230. 

*) De captivitate Babylonica 1520. Opp. var. V. 102. 

ikke ved noget blot menneskeligt Vidnesbyrd, men ved 
den hellige Aands Gerning i Hjertet.^) I en Udlægning 
af Troesbekendelsen, hvor han først har omtalt den første 
Artikel om Skabelsen og den anden om Forløsningen, 
siger han: >Det hedder nu den hellige Aands Regimente 
paa Jorden, at Menneskene bliver saa visse i Hjærtet og 
gærne villigt lider alt derfor. Og det kalder man at have 
den hellige Aand, naar man saaledes føler Skabelsen og 
Forløsningen i Hjærtet.«*) Saaledes har den religiøse 
Overbevisning Karakter af en Aabenbaring. I Worms 
blev det under Forhandlingerne foreholdt Luther, at han 
ikke haardnakket burde sætte sin Forstaaelse af Skriften 
mod Kirkens Autoritet. Da han vedblev at paastaa sin 
Ret til at modsige Konciliernes Dekreter, spurgte en af 
hans Modstandere, Cochlæus, ham, om det var ham aaben- 
baret. Luther svarede — efter nogen Tøven og, efter 
Cochlæus's Opfattelse, Vaklen — »Ja, det er mig aaben- 
baret«^) 

Hver enkelt maa overbevises om Sandheden ved 
dennes egen Magt; man kan ikke en Gang for alle slaa 
den fast ved en udvortes Autoritet. Det er det store 
Løsen fra Worms, at det ikke er raadeligt at handle 
imod sin Samvittighed, Proklameringen af hver enkelts 
Frihed og Ansvar. »Hverken Pave eller Biskop eller 
noget Menneske har Ret til at lægge en Stavelse paa en 
kristen uden hans Samtykke.«*) 

^) Resolutiones super propositionibus Lipsiae disputatis 1519. 
Opp. var. m. 287. 

«) Die drei Symbola 1638. E. A. 23, 249 f. 

») Enders HI. 175 f. 

*) De captivitate Babylonica 1520. Opp. var. V. 68. 

»Alle og enhver kristen har Ret til at skaflFe sig 
Forstaaelse og dømme om Sandheden, ja har en saadan 
Ret, at den, som krænker den et Haar, han være for- 
bandet.« »Enhver tror ret eller falsk paa egen Risiko, 
og derfor maa enhver for sig se til, at han tror ret, lige- 
som ogsaa almindelig Fornuft og Frelsens Krav nødvendig 
forlanger, at Dommen om en Lære er hos den, der hører den. « 
Hermed stemmer ogsaa Kristi Opfordring til at prøve de 
falske Profeter og Pauli Sætning: Prøver alt, fastholder det 
rette. Til den Indvending, at den enkeltes Ret til Prøvelse 
vil ophæve Kirkens Enhed, svarer Luther, at den Enhed, 
som nu bestaar under Paven, kun er et Skin. Nej, 
Kirkens Enhed maa søges ad en anden Vej, nemlig ved, 
at Aanden i ens Indre virker Enighed.*) 

Saa afgjort har Luther kunnet lægge Sandheds- 
kriteriet over i det subjektive. Men aldrig var det hans 
Mening, at Forkyndelsens Sandhed skulde bedømmes 
efter, om den faldt i Folks Smag. Snarere var det om- 
vendt. Det er Ordets Domsmagt, som er afgørende. 
»Spørg din Erfaring. Naar Ordet skærer og træflFer og 
vækker Hjærtet, saa er det udsendt af Gud.«*) 

Kristendommen er noget, som bevæger Mennesket i 
det allerinderste. Da der i Wittenberg optraadte Pro- 
feter fra Zwickau med høje Aabenbaringer, raadede Luther 
Melanchthon til at prøve, om de kendte de aandelige 
Trængsler og Fødslen udaf Gud, Død og Helvede. Hvis 
alt hos dem var glat og roligt, da manglede de Menne- 
skesønnens Tegn og burde afvises, selv om de sagde at 
være henrykkede til den tredje Himmel.^) Et køligt, 

*) Contra Henricum regem Angliae. 1522. Opp. var. VI. 441 fif. 
«) Ps. 110 udlagt. 1518. E. A. 40, 14. 
») 13. Jan. 1522. Enders in. 273. 

skeptisk diskuterende Forhold var Luther en Vederstygge- 
lighed. Han oprørtes over Erasmus, der forsigtig vilde 
navigere mellem Scylla og Charybdis, men som derved 
blev en Proteus, man ikke kunde faa fat paa.^) Man 
bliver kun Theolog gennem Bøn, Betragtning og Fristelse 
(orattOy medttatio, tentaiio)^) I Modsætning til de blot 
spekulative Theologer, der alene spekulerer med deres 
Fornuft, maa en ret Theolog have en Djævel, der an- 
fægter ham, ligesom Paulus havde. Saaledes er der sat 
en nøje Forbindelse mellem den kristelige Tænkning og 
det personlige, kæmpende Troesliv. Det er et Vidnesbyrd 
om, hvor langt den lutherske Orthodoxi affaldt fra sin 
Mester, naar den havnede i Tanken om »de uigenfødtes 
Theologi« o: at endog en Hedning paa ren objektiv 
Maade kunde uddrage den rette Lære af Skriften. 

Det personlige Tillidsforhold til Gud maa nødvendig 
give sig Udslag i Handling. I den berømte Udvikling 
om Troens Væsen i Fortalen til Romerbrevet 1522, hvor- 
fra vi tog Forklaringen af Troen som en levende Tillid, 
og som gav det endelige Stød til John Wesleys Omvend- 
else, hedder det*): »Tro er et guddommeligt Værk i os, 
som forvandler os og føder os paany udaf Gud (Joh. 
.1)73), og døder den gamle Adam og gør os til ganske 
andre Mennesker O, Troen er en levende, virk- 
som, handlende, mægtig Ting, saa det er umuligt, at den 
ikke uafladelig skulde virke noget godt. Den spørger 
ikke, om man skal gøre gode Gerninger, men før man 



») De servo arbitrio 1525. E. A. VH. 118 f. 

«) Fortale tU de tyske Skrifter 1539. E. A. » 1,3 (= 63, 404.) 

») E. A. 63, 114 f. 

spørger, har den gjort dem, og er altid i Færd med at 
gøre dem. Men den, der ikke gør saadanne Gerninger, 
han er et Menneske uden Tro«. 

Altid maa der begyndes inde fra. Allerede 1516 
ser han det: først maa Personen forvandles, saa Gerning- 
erne.^) Det klassiske Udtryk gives i »Om et Kristen- 
menneskes Frihed« 1520, og med Rette ser Luther deri 
en Udfoldelse af Tanker fra Bjærgprædikenen. Det at 
indvie Kirker eller konfirmere gør ingen til Biskop; ja, 
man kan slet ikke udføre en Biskops Gerning, uden i 
Forvejen at være viet til Biskop. Ligesaa maa den 
kristne være indviet ved Troen, før han kan gøre gode 
Gerninger. >Gode Gerninger gør ikke en god Mand, 
men en god Mand gør gode Gerninger .... Saa at 
altid selve Væsenet eller Personen først maa være god, 
forud for alle gode Gerninger, og at de gode Gerninger 
følger og fremgaar af den gode Personlighed. Saaledes 
siger ogsaa Kristus: Et daarligt Træ bærer ikke gode 
Frugter .... Frugterne gør ikke Træerne hverken gode 
eller onde, men omvendt: som Træerne er, saadanne 
Frugter bærer de.«*) 



Efter Humanismen var en religiøs Bevægelse bag- 
efter sin Tid, hvis den ikke forstod Personlighedens Be- 
tydning. Denne Forstaaelse har Luther — ikke lært som 
en Lektie af Humanisterne, men kæmpet sig til saa selv- 
stændigt, at han kunde give den en fuldere Udførelse 



») Enders I 64. 

«) Opp. IV. 237 f., E. A. 20, 191. 

end Humanisterne evnede. Han forstod, at et personligt 
religiøst Forhold kun kan findes overfor den personlige 
Gud. Med større Konsekvens end Erasmus fjærnede 
han Troen paa, at det hellige var knyttet til Ting (Re- 
likvier, Rosenkranse, Amuletter o. s. v.). Steder og ind- 
viede Personer. Han forkyndte noget, som var Overtroen 
overlegen, nemlig Troen, medens man nok kunde tvivle 
om, hvad der naaes ved en rent negativ Kritik af Over- 
tro; maaske turde det dog være bedre, at Mennesker 
holder en Ting for hellig, end at de ingen Ting holder 
helligt. Han brød afgjort med Troen paa, at Mennesket 
kunde frelses ved at komme ind i en Gerningsmekanisme ; 
hele Bunken af »gode« Gerninger som Valfarter, Bønne- 
ramser og Spægelse fejede han tilside. Han kunde tale 
dristige Ord mod ydre Autoriteter, fordi han stolede paa, 
at de ikke behøvedes og ikke egentlig kunde hjælpe. 
Han kunde i Kraft af sin Tro gøre sig til Talsmand 
for en subjektivistisk og individualistisk Methode over- 
for Troens Genstand, fordi han var vis paa, at denne 
selv havde Magt til at skaffe sig Anerkendelse. 

I Gennemførelsen naaede Luther videst paa det prak- 
tiske Omraade. Her saa han klart, at Katholicismens 
hele System af Bud og Ceremonier — der var skabt 
efter den farisæiske Jødedoms og den hedenske romerske 
Religions Forbillede — var en uheldsvanger Sammen- 
blanding af Religion og Ret, Theologi og Jura. Ogsaa 
overfor Lovvæsen var Luther Pauliner. Loven virker kun 
en udvortes, mere eller mindre hyklerisk Overholdelse, 
ikke en indre Samstemning, og mange Love giver mange 
Partier. Derfor har Kristus i sin Menighed kun indstiftet 

6 

een Lov, nemlig at man skal fejre Nadveren som hans 
Testamente. Ja ogsaa i Statslivet bør man sky mange 
og indviklede Love.*) Luther gav Ordsproget Ret: »Ein 
rechter Jurist, ein boser Christc ; en kristen Jurist var et 
Vidunderdyr blandt sine Kolleger.*) 

Men slog han et vældigt Slag mod Papisternes Lov- 
væsen, var han ikke mindre paa sin Post, hvis man vilde 
gøre Radikalisme til en ny Lov. Efter Hjemkomsten fra 
Wartburg afskaffede han en Del nye Indretninger i Guds- 
tjenesten, skønt han egentlig billigede de fleste. Men man 
havde gjort dem til en ny Lov og forledte Mennesker til 
at deltage deri, uden at de i deres Samvittighed var 
klare over Berettigelsen dertil. Luther var sig bevidst 
heroverfor at forfægte Pauli overlegne og frisindede Grund- 
sætninger, at i mange Spørgsmaal kan det være ligegyl- 
digt, om man gør det ene eller det andet, naar blot en- 
hver er overbevist i sit eget Sind. Hans Omsorg for de 
svage var et af de smukkeste Vidnesbyrd om, hvordan 
han har forstaaet et Menneskes Samvittigheds Værdi. Da 
han selv senere udgav et Skrift om Gudstjenesteordningen, 
indledede han det med en kraftig Advarsel mod at gøre 
hans Form til en Lov og en Snare for Samvittighed- 
erne.*) 

Det samme fra en anden Side viser sig> hvor han 



^) Sermon von dem neuen Testament, d. i. von der heiligen 
Me sse 1520. E. A. 27, 141 f. An den christlichen Adel 1520. K. A. 
21, 347 f. De captivitate Babylonica 1520. Opp. var V. 93. 

«) Tischreden E. A. 62, 219. 

3) Deutsche Messe 1526. E. A. 22, 227. 

mødte puritansk Sky for religiøse Billeder og nedarvede 
Ceremonier. Hvor man kan forstaa det puritanske Syn, 
naar man har set katholsk Overtro paa nært Hold! Det 
maa være en naturlig Trang for den, der har gjort en 
afgørende Vending, at brænde, hvad han før tilbad. 
Karlstadts Billedstorm er Puritanismen paa den lutherske 
Reformations Omraade. Men Luther hævede sig til et 
højere Stade. Billederne skal først rives ud af Hjærteme, 
saa gør de ikke Øjnene nogen Skade. Men gaar man 
blot løs paa Billederne med Næverne, fordi man tror, at 
Billeder er forbudte ved Guds Lov, saa er ens Samvittighed 
ikke fri, ja man har en rigtig Afgud i sit Hjærte, naar 
man troer at tjene Gud med Billedstorm.^) Senere skrev 
han om Kirkeskikke til Provst Buchholzer i Berlin, hvis 
Landsherre ønskede Brug af Messedragt, Processioner o. 1. 
Naar Kurfyrsten vilde tillade Evangeliet og ret Sakrament- 
forvaltning, da kunde man gerne, om det skulde være, 
tage tre Messehagler eller Kapper paa; og hvis han 
ikke var tilfreds med een Omgang i Procession, kunde 
man gerne gaa syv, ja Hans kurfyrstlige Naade kunde 
godt, om han vilde, springe og danse foran ligesom Da- 
vid foran Arken. Kun maatte den Slags Ting ikke gøres 
nødvendige til Salighed. Ja hvis Paven stillede sig lige- 
saa paa de afgørende Punkter »og bød mig reverenter 
talt at gaa med Buxer (altsaa modsat den lange Kjole), 
saa vilde jeg gaa i dem for at tilfredsstille ham.c^ 



1) Wider die himmlischen Propheten 1525. £. A. 29, 142. 
*) 4. Dec. 1539. E. A. 55, 257 f. 

6* 

Med Hensyn til Troens Indhold lykkedes det ikke 
Luther saa godt at faa udrenset de juridiske Forestil- 
linger. Med de før gengivne Tanker om Personlighedens 
eget Ansvar og Frihed er egentlig Staven brudt over et 
Formynderskab, som det, der øvedes i den middelalder- 
lige Stat og Kirke — og som igen etableredes i de 
lutherske Stater og Statskirker. Og der er i det per- 
sonlige Troesbegreb meget betydelige Tilløb til at udrense 
den juridiske Forestilling, at Troen skulde være Lydig- 
hed mod en hel guddommelig Lovkodex med mange 
Paragraffer. Luther vidste, at Troen ikke var noget 
vidtløftigt og indviklet, men »ein kurz Dingc.^) Han 
havde stor Sans for den enfoldige Kristendom, arbejdede 
personlig stadig med Katekismen.^) Han har udrenset 
en Mængde af de Dogmer, der tyngede i Middelaldren. 
Rent ørkesløse Spørgsmaal kunde han behandle efter 
Fortjeneste. Det Problem, hvordan det var med Gud før 
Skabelsen, besvarede han med, at Gud da havde lavet 
Helvede i Stand for de nysgerrige.*) Han forstod tillige 
Væxten i kristelig Erkendelse, mindedes klart, at han 
selv ikke var bleven færdig med eet Slag*), og kunde 
advare mod f. Ex. at gruble over Forudbestemmelsen, 
før man havde erkendt sin Synd og Kristi Naade. >Se 
dig for, at du ikke drikker Vin, medens du endnu er et 
Pattebarn«.^) Men han naaede aldrig til helt at faa 



^) Sermon von dem neuen Testament 1520. E, A. 27, 172. 

«) Se f. Ex. Tischreden E. A. 57, 14. 

8) Tischreden E. A. 57, 119. 

*) Fortale til L.s latinske Skrifter 154.5. Opp. var. I. 23. 

^) Fortale til Romerbr. 1522. E. A. 63, 135. 

gennemført Tanken: at Troen er et Forhold til Gud, 
ikke til en Sum af enkelte Dogmer. Tværtimod opstiller 
han ofte forskellige »Stykker c, som man skal tro for at 
være kristen.') 

Og ide senere Aar stillede han med stadig større Skarp- 
hed Kravet om helt ud at antage alle Punkter i Kristen- 
dommen, som han forstod den (altsaa med Udelukkelse 
af Papister, Zwinglianere, Gendøbere o. s. v.). »Darumb 
heissts, rund og rein, ganz og alles geglaubt oder Nichts 
geglaubtc. Ellers, hvis man uden Skade kunde nægte en 
Troesartikel, naar man holdt paa alle de andre, vilde jo 
ingen Kætter blive fordømt, ja der vilde overhovedet ingen 
Kætter være paa Jorden*!) 

Endnu tydeligere viser denne Modsætning mellem 
Tilløb og Udførelse sig i Spørgsmaalet om Religions- 
frihed. I Skriftet til Adelen 1520 er hans Standpunkt, 
at man skal overbevise Kættere med Skrifter og ikke 
med Baal; ellers var jo Bødlerne de lærdeste Doctores, 
og vi kunde spare os at studere.*) Blandt de Sætninger, 
han udtrykkelig fik fordømt af Paven *), men som han 
derefter yderligere begrundede^), var den: at brænde 
Kættere er imod Aandens Vilje. I Skriftet Von weltlicher 
Obrigkeit 1523^) skelnede han skarpt mellem det verds- 



1) F. Ex. Schwabacher-Artiklerne 1529—30 (Art. 12.) E. A. « 24, 
848 og Th. Kolde: Die Augsburgische Konfession. 1896. S. 126. 

') Kurzes Bekenntniss vom heiligen Sacrament. 1545. E. A. 27, 415. 

8) E. A. 21, 341. 

*) Mirbt: Quellen zur Geschichte des Paptstums 184. Nr. 33. 

^) Assertio omnium articulonim 1520. Opp. var. V 221. 

«) E. A. 22, 60 fif., f. Ex. S. 69, aS. 

lige og det aandelige Regimente. Det første skal ikke 
blande sig i aandelige Ting; ingen skal og kan byde 
over Sjælene, uden han kan vise Vej til Himlen, og det 
kan kun Gud alene. ^) Og da Thomas Miinzers sværmerske 
Prædiken naaéde Thiiringen og Sachsen, raadede Luther 
Fyrsterne til vel strengt at kue ethvert eventuelt Forsøg 
paa Oprør, men ikke at blande sig i den religiøse For- 
kyndelse. »Man lasse die Geister auf einander platzen 
und treffen. Werden etliche verfuhret, wohlan, so gehts 
nach rechtem Kriegslauf ; wo ein Streit und Schlacht ist, 
da miissen etliche fallen und wund werden; wer aber 
redlich ficht, wird gekronet werden«.*) 

Denne Tankegang, Kamp om aandelige Ting kun 
med aandelige Vaaben, passer alene til Luthers Syn paa 
Religionen som et personligt Forhold. Men da man 
skulde til at indrette lutherske Stater, formaaede Luther 
ikke at løsrive sig fra den nedarvede Statsopfat- 
telse, der ikke tillod flere Slags Gudsdyrkelse paa samme 
Sted. Kun en Tid kunde man af Hensyn til de svage 
taale kættersk Gudstjeneste, ikke i Længden. Hvis Kæt- 
tere ikke vilde holde deres Mening for sig selv, burde 
de udvises. Modsat f. Ex. Melanchthon og Calvin fast- 
holdt Luther ogsaa senere, at Dødsstraf ikke maatte 
bruges mod Kættere. En enkelt Gang har han ganske 



^) Samme skarpe Adskillelse findes i den Augsburgske Konfes- 
sion Art. 28: Øvrigheden forsvarer ikke Sjælene, men Legemerne og 
de legemlige Ting; derfor hindrer den kirkelige Magt den lige saa lidt 
som Syngekunsten gør(!) Men her er Udtrykkene altfor tilspidsede til 
virkelig at svare til Reformatorernes Opfattelse 1530. 

>) Brev til Frederik og Johan af Sachsen 24. Aug. 1524. E. A. 
53, 265. 

vist tiltraadt et af Melanchthon forfattet Votum, der bil- 
ligede Dødsstraf for Gendøbere, ogsaa naar de ikke — 
hvad der almindelig var Tilfældet — tillige ansaas for 
politiske Forbrydere (theoretiske Anarkister). Jeg tror 
dog ikke, at der skal lægges for stor Vægt herpaa; i 
Luthers egenhændige Tilskrift betones, at de paagældende 
skal straffes som Edsbrydere.^) 

Reformationen fik saaledes ikke gennemført Religions- 
frihed. Og den unge Luthers frisindede Tanker her gik 
snart helt i Glemme. Dog bidrog den faktiske Tilstand: 
Stater med forskellig Konfession ved Siden af hinanden, 
i Tyskland endog i samme Rige, til at sprænge Tanken 
om den eene, ved Tvang gennemførte Religion. 

Det eneste Parti paa Reformationstiden, der konse- 
kvent krævede Religionsfrihed, var Gendøberne (jvfr. S.40f). 
Men de viste tillige, hvor vanskelig en saadan Tanke 
i Datiden lod sig forene med en Værdsættelse af Staten. 
Thi medens Luther tillagde Staten Værdi som en Guds 
Ordning, mente Gendøberne, at en kristen helt burde 
sky Statslivet. Og de Grupper af Gendøberne, som i 
Modsætning til den almindelige Type vilde, at de hel- 
lige netop skulde tage Styret i Samfundet (Thomas 
Miinzer c. 1525, Herlighedsriget i Miinster 1534 — 35), 
viste tillige den størst mulige Intolerance: de ugudelige 
skulde udryddes med Gideons Sværd. 

Saaledes fandt hverken Luther eller Gendøberne en 
tilfiredsstillende Løsning af Forholdet mellem Stat og Tros- 

1) 5. Juni 1536. Enders X 346. Jvfr. Corpus Reformatorum III. 
195. Jeg kan ikke dele Vurderingen af dette Faktum hos W. K6hler: 
Reformation und Ketzerprocess 1901. (Kildeangivelsen S. 25 er for- 
kert) og N. Paulus: Luther nnd die Gewissenfrciheit. 1905. S. 36 If. 

frihed. Men Reformationstidens Frihedsideer bar senere 
Frugt. Fra Gendøberne, der saa ofte blev Martyrer, gaar 
der en Linje ned til Frihedsideerne i Slutningen af det 
attende Aarhundrede. Den franske konstituerende For- 
samlings Erklæring om Menneskerettighederne af 26. 
August 1789 har sine Rødder, ikke alene i Oplysnings- 
filosofien, men ogsaa i den engelsk-amerikanske Individual- 
isme, der igen viser tilbage til Reformationstiden og 
særlig til Gendøberne.^) 



^) G. Jellinek: Die Erklårung der Menschen- und Burgerrechte. 
2. Aufl. 1904. 



VI. Kirkelæren. 

Kirken er en Skabning af Evangeliet 
og uden Sammenligning ringere end dette. 
Luther 1519. Opp. var. m. 285. 

Det var Luthers religiøse Oplevelse, som drev ham 
til Skridt for Skridt at gøre sig fri overfor de nedarvede 
kirkelige Autoriteter. 

Først den herskende Theologi. Dens Betoning af 
egne Præstationer gik lige imod Luthers Syn paa Synd 
og Naade. Men ved nærmere Eftersyn viste denne Side 
afTheologien sig ogsaa at være hedensk; den stammede 
fra Aristoteles, hvis Ethik var Naadens værste Fjende.^) 
Af Hjærtens Lyst slaar Luther løs paa denne »verdampte, 
hochmutige, schalckhaftige Heide c.*) Trods al Uretfærdig- 
hed betyder Luthers Kamp mod Aristoteles en virkelig 
Opdagelse: Umuligheden af at sammensmelte den kristne 
Frelsesreligion og den græske , naturlige Livsbetragt- 
ning. 

Efter Disputatsen i Leipzig 1519 maatte Luther ofre 
Konciliernes Autoritet. Nu opstilles Skriftprincippet. Fra 
den dogmehistoriske Side er dette en Dom over Kirkens 



*) Luther ved F. Gynthers Disputats 1517. Opp. var. I. 318. 
*) An den christlichen Adel 1520. E. A. 21, 345. 

følgende Udvikling: den har ikke svaret til Begyndelsen. 
Med mærkelig Klarhed har Reformatorerne her øjnet 
Modsætningen mellem det første Stadium og de følgende. 
Luther har udstrøet adskillige interessante dogmehistori- 
ske Bemærkninger. Men især Melanchthon har gennem- 
ført en Kritik, som påaviser, at Sammenblandingen af 
Kristendom og græsk Filosofi gaar tilbage til den tid- 
lige Oldtid. I Loci af 1521 hedder det^), at skønt 
Kristendommen er absolut forskellig fra Filosofi og 
menneskelig Fornuft, sneg dog Filosofien sig ind i 
Kristendommen, især med Dogmet om den frie Vilje, 
hvorved Kristi Velgerning blev formørket. Ligesom man 
senere (nemlig i Middelalderen) holdt sig til Aristoteles i 
Stedet for Kristus, saaledes blev den kristelige 
Lære strax efter Kirkens Begyndelse*) bragt 
til at vakle ved platonisk Filosofi, 

I sine senere Aar var Melanchthon ofte ret ufri over- 
for den kirkelige Tradition. Men dog kunde han give et 
interessant Vue over Dogmehistorien i Fortalen til Witten- 
bergerudgaven af Luthers Skrifter 1646*), hvor han søgte 
at bestemme Luthers Plads i Kirkehistorien. Han skel- 
nede mellem fire Stadier: 

Det første varOrigenes*s Tid, da Evangeliet blev 
bøjet i Retning af Filosofi og Kirkens Kilder gjort urene. 
Man troede selv at skulle fortjene Syndsforladelse; man 
havde mistet Synet for Forskellen mellem Lov og Evan- 



1) Koldes Udgave. S. 65. 

') Auspicia, Man kunde ogsaa oversætte: Sejr, hvorved Me- 
ningen blev: efter Konstantins Tid. 

*) Corpus Reformatorum VI. 166 ff. 

gelium. Og det hang atter sammen med, at man ikke 
mere forstod den apostolske Talebrug med Hensyn til 
Ord som Bogstav, Aand, Retfærdighed, Tro. Pelagian- 
ismen er Foster heraf. 

Det andet Tidsrum brød frem, da Gud oprejste 
Augustin til at rette Vildfarelserne. Hans Opfattelse 
f. Ex, af Syndsforladelse for intet, Troesretfærdighed og 
Sakramenternes Brug er efter Melanchthon den samme 
som den reformatoriske; dog naaede han ikke altid et 
klart Udtryk for, hvad han vilde. Ogsaa paa denne Tid 
var der Overtro, og Augustin var som alle andre afhæn- 
gig af sin Tid, f. Ex. i sine Udtalelser om Munkeløft- 
erne. Men det gælder om ikke at anføre løsrevne Steder 
hos ham, men at faa fat paa hans Hjærte {pecttés Augu- 
stini). 

Det tredie Tidsrum gaar ned til Bernhard af 
Clairvaux. Da fulgte man i Theologien Augustins 
Lære, mener Melanchthon — vel nok det Punkt, hvor 
han mindst træffer det rette. Men Kirkens Rigdom med- 
førte Verdsliggørelse ; de ledende Stillinger i Kirken blev 
besat med uaandelige og uvidende Mænd. 

Det fjerde Tidsrum begynder med Stiftelsen af 
Tiggerordnerne, Dominikanerne og Franciskanerne; 
de er en Reaktion mod Kirkens Rigdom. Men først 
bragte deres Uvidenhed Overtroen til at voxe yderligere; 
dernæst, da de saa, at Studierne gik altfor udelukkende 
i juridisk Retning, søgte de at genoplive Theologien. 
Men disse Theologer (som Albert den store, Thomas 
Aquinas, Duns) stræbte at omdanne Kirkens Lære til 
aristotelisk Filosofi. Nu kom der ikke blot Smuds, men 
Gift i Kirkens Kilder, som Læren om Messeofrets magi- 

ske Kraft [ex opere operato\ Billeddyrkelse, Benægtelse 
af Syndsforladelse ene ved Tro, menneskelige Ceremonier 
som Plager for Samvittighederne. Der trængtes da til 
en Reformation, og nu har Gud gennem Luther ladet 
Evangeliets Kilder rense for Smuds og Gift. — 

Luthers principielle Stilling var saaledes ganske fri 
overfor den kirkelige Tradition. Som den første af en 
Række Artikler, som »Martin Luther vil opretholde mod 
hele Satans Skolet nævner han 1530: »Den kristne 
Kirke har ingen Magt til at fastsætte Troesartikler, har 
heller aldrig gjort det, vil heller aldrig gøre det«.^) 

Alligevel forkastede han ingenlunde hele Lære- 
traditionen. F. Ex. den gammel-kirkelige Lære om Tre- 
enigheden og Kristi to Naturer beholdt han, fordi han 
mente, at Skriftens Tanker her havde faaet en god 
Formulering, som man dog ogsaa maatte staa frit over- 
for (S. 68). 

Som Udtryk for den skriftmæSsige Lære om Tre- 
enigheden og Jesu Person, skatter Luther da de tre 
Symboler højt: det apostolske, det nikænokonstantino - 
politanske og det athanasianske — tre Navne, som nu 
en Gang er gængse, skønt intet af dem er træffende — , 
ja Luther er maaske den første, der har sammenstillet 
dem i en Klasse.*) 



1) E. A. 31, 122. 

*? Die drei Symbola oder Bekenntniss des Glaubens Christi, in 
der Kirche eintråchtiglich gebraucht. 1638. E. A. 23, 251 fif. Jvfr. Fr. 
Kattenbusch: Luthers Stellung zu den oecumenischen Symbolen. 1883. 
Navnet :&Økumeniske Symboler« findes først hos Selnecker 1577 og 
i Concordiebogen. F. Loofs: Symbolik. I. 1902. 63. 

Særlig holdt han af det apostolske Symbol: »das 
ist das das allerfeinest, das kurz og richtig die Artikel 
des Glaubens gar fein fasset, und auch den Kindern und 
Albern leichtlich zu lernen ist«.^) Han kunde kalde det 
sin Bibel, hvorpaa han vilde leve og dø*), han beholdt 
det — modsat Zwingli — som Daabssymbol, prædikede 
oftere over det og gav det Plads i sin Katekisme. Men 
selvfølgelig underordnede han det altid principielt under 
Skriften. Middelaldren tænkte sig, at det stammede fra 
de tolv Apostle, som hver havde sagt et af Leddene 
(Peter: jeg tror paa Gud Fader den almægtige; Andreas: 
Himlens og Jordens Skaber o. s. v.*) Ogsaa Luther har 
lejlighedsvis sagt, at det ikke vel var muligt, at andre 
end Apostlene havde kunnet sammenfatte disse Artikler 
saa smukt, enfoldigt og klart^). Men da den græske 
Kirkes Repræsentanter paa Unionskonciliet i Ferrara — 
Florens 1438 — 39 havde erklæret, at de overhovedet ikke 
kendte det apostolske Symbol — deres Daabssymbol er 
jo det mkænokonstantinopolitanske — fremkom Human- 
isten Lorenzo della Valle med en Kritik af Symbolets 
apostolske Oprindelse, omend med en noget fantastisk 
Begrundelse. Og for Luther var det ogsaa en Mulighed, 
at Navnet »apostolske Symbol kunde forstaas indirekte. 
»Dette Symbol er kønt kort sammenfattet ud af de 
kære Profeters og Apostles Bøger, d. v. s. af 



^) E. A. 23, 253. 

5) Prædiken over 2 Art. 1533. E. A. « 19, 30. 

^) D. G. Monrad: Den første Kamp om den apostolske Troes- 
bekendelses Oprindelse. 1875. S. 53 f. Hjemmel for nogle Punkter 
i den følgende Fremstilling findes S. 209 fif., 238 fif. 

*) Trinitatisprædiken 1535; HauspostiUe E. A. * 2, 345. 

hele den hellige Skrift, for Børnene og de enfoldige 
kristne, saa man med Rette kalder det : Apostlenes Sym- 
bol eller Tro; thi det er affattet saadan, at man ikke 
havde kunnet gøre det bedre og smukkere saa kort og 
klart. Og det har fra Arilds Tid existeret i Kirken, saa 
at enten Apostlene selv har affattet det, eller det er 
samlet af deres Skrifter eller Prædikener af deres bedste 
Disciple €.^) 

Overfor Troesbekendelsens Ordlyd stillede han sig fHt, 
skønt han nok mærkede, at der strax blev raabt paa 
Kætteri, naar man ændrede et Ord. Han vidste, at den 
ikke altid havde haft alle Leddene; »de helliges Sam- 
fund c er et senere Indskud, efter Luthers Mening af en, 
som derved nærmere vilde forklare Leddet om Kirken.*) 
I dette selv undgik han Ordet »katholskc og sagde: en 
hellig kristelig Kirke, omend han egentlig vilde fore- 
trække: et kristeligt helligt Folk.*) Hans Forsvar for, at 
man paa Tysk helst maatte sige: »Legemets Opstand- 
else«*), nærmer sig til en Kritik af det oprindelige 
Udtryk. 

Hans Benyttelse af Symbolet er mønsterværdig der- 
ved, at han ikke tager dets Led, især den anden Ar- 
tikels, som isolerede eller som blot objektive Fakta. Han 
sigter bestandig dels paa Gud Fader, Søn og hellig Aand^), 



*) Trinitatisprædiken i Kirchenpostille E. A, ' 9, 29. 

*) Resolutio super propos. XIII. 1519. Opp. var. IH. 307 med 
Paaberaabelse af Rufin. Store Katekisme 1529. E. A. * 21, 102 f. 

») Von den Conciliis und Kirchen 1539. E. A. 25, 412 f. 

•*) Den store Katekisme 1529. E. A. 21, 104. 

^) Jvfr. den gode Udvikling hos Otto Møller: Om Sakramente 
ordenes Betydning og Form. 1906. S. 66 fif., at det ikke kommer an 
paa, hvor meget, men paa hvem, man tror. 

dels paa Værdien for mig personlig. Saaledes i den lille 
Katekisme: Jeg tror, at Gud har skabt mig o. s. v., at 
Jesus Kristus ... er min Herre o. s. v.; jeg tror, at 
jeg ikke af egen Fornuft eller Kraft kan tro paa Jesus 
Kristus min Herre eller komme til ham, men den hellige 
Aand har kaldet mig o. s. v. Eller uovertræffeligt i 
den store Katekisme ^) : jeg tror paa Gud Fader, som 
har skabt mig, Gud Søn, som har forløst mig, den hel- 
lige Aand, som helliggør mig. — 

Hvor svært det var at tilkæmpe sig en fri Stilling 
overfor den kirkelige Tradition, viser Melanchthons 
ExempeL Overleveringen og den romerske Kirke, som 
igen hang sammen med det hellige romerske Rige, fik 
efterhaanden atter stor Magt over ham. Man ser det 
f. Ex. i den Augsburgske Konfession, særlig i de stærkt 
overdrevne Udtalelser efter Artikel 21, at der i de evan- 
geliskes Lære intet var, som afveg fra Skrifterne, eller 
fra den katholske Kirke eller fra den romerske 
Kirke, for saa vidt som den er bekendt fra anerkendte 
Forfattere (scrtptores). Men Uenigheden er om nogle 
Misbrug, hedder det i den nu officielle Text; oprindelig 
stod der oven i Købet: Hele Uenigheden er om nogle 
faa Misbruge). 

Overfor den Slags svage Kompromis'er er Luthers 
principielle Stilling velgørende befi-iende. Dog kan der 
i den »protestantiske c Holdning overfor den ældre Kirke- 
historie let komme noget blot negativt. Helt kan det 
næppe undgaas; det positive Princip: det oprindelige 



1) E. A. 21. 96. 

') P. Tschackert: Die Augsburgische Konfession. 1901. S. 115. 

Evangelium maa indeholde en Dom over meget af det 
senere. Men Nutidens Opgave overfor de forreformatoriske 
Kristendomsformer vil være den ganske vist ikke lette 
at stræbe efter en historisk og psykologisk Forstaaelse, 
gennem den dogmatiske Skal at trænge ind til det prak- 
tiske Liv, og saaledes vinde en bedre Værdsættelse end 
det er muligt, hvis man blot anvender en dogmatisk 
Maalestok og, vel at mærke, anvender den frit og kon- 
sekvent. 



VII Skriften/) 



Wir mussen die Propheten und Apostel 
lassen auf dem Pult sitzen, und wir hie- 
nieden zu ihren Fiissen hdren, was sie 
sagen, und nicht sagen, was sie horen 
mussen. 

Luther 1539. E. A. 1 » 2 (= 63, 402). 

Kristus er Skriftens Herre. 

Luther i Kommentar til Gal. L 388 f. 

Luther var oplært i den Tankegang, at Bibelen vsp- 
inspireret og ufejlbar, det første og ypperste Led af 
Kirkens hellige Overlevering. Hvorledes gik det da til, 
at Luther skilte Skrift og Tradition, ikke lod Skriftens 
Autoritet gaa samme Vej som Konciliernes, men tvært- 
imod ophøjede Skriften endnu mere, end man før havde 
gjort? 

Luther har næppe paa noget Punkt i sin Udvikling 
stillet dette Spørgsmaal med fuld personlig Skarphed. I 



*) Om dette vigtige Æmne jvfr. H. Preuss: Die Entwicklung 
des Schriftprincips bei Luther bis zur Leipziger Disputation. 1901 
(omhyggelig, men naaer knap til den vigtigste Tid); O. Scheel: Luthers 
Stellang zur heiligen Schrift 1902 (god Orientering); K. Thimme: 
Luthers Stellang zur heiligen Schrift 1903 (med meget fyldig Citat- 
samling.) 

7 

de Åar, da hans Anskuelser dannedes, havde han ingen 
Anledning til at forsvare Skriftens Autoritet mod andre; 
den var ubestridt. Først senere mødte han mystiske 
Subjektivister, der hævede sig over Skriften. I de af- 
gørende Aar havde han kun at begrunde Skriftens Au- 
toritet overfor sig selv. Og han var jo i det hele kon- 
servativ, udrensede det ubrugbare, men begyndte ingen- 
lunde paa bar Bund. Han kan da ofte simpelthen gaa 
ud fra Skriften som ubetinget Autoritet. Dog har han 
mere end nogen af de andre Reformatorer end sige sine 
egne senere Disciple følt Vanskelighederne i Skriftprin- 
cippet, og med stor Energi kaster han sig over dem. 

Blandt senere Protestanter er det ret almindeligt at 
begrunde Skriftens Autoritet ved, at Kirken nu en Gang 
har fastslaaet den. Dette i sig selv svage Argument — 
hvorledes kan man fastholde Kirkens Ufejlbarhed ved 
Dannelsen af Kanon, naar man ellers nægter den? — 
var ikke Luthers. Han kommer oftere tilbage til sin 
kære Lærefader Augustins Ord: jeg vilde ikke tro Evan- 
geliet, hvis ikke den katholske Kirkes Autoritet bevægede 
mig dertil. Han søger at omtyde det; men hvis Sæt- 
ningen skulde forstaas ligefrem, maatte den forkastes 
som stridende mod Skrift, Aand og al Erfaring.^) Det 
er i denne Forbindelse, han siger det S. 89 anførte Ord, 
at Kirken er en Skabning af Evangeliet og uden Sammen- 
ligning ringere end dette.^) 



1) Von Menschenlehre zu meiden 1622. E. A. 28, 340 f. Jvfr. 
Contra Henricum 1522. Opp. var. VI. 440. Flere Steder Thimme 33. 

') Resolutiones super propositionibus Lipsiae disputatis 1519. 
Opp. var. IH 284 f. 

Luthers Tanker om Skriftautoriteten bevæger sig 
derimod i to Linjer, en religiøs og en historisk. Vi vil 
se paa dem hver for sig. 



Den religiøse Side er den første i Tid og bestandig 
den første i Rang. Luther havde igennem Bibelen gjort 
sine afgørende Oplevelser. Igennem den var han bleven 
et nyt Menneske; her havde han faaet sin Hunger og 
Tørst stillet. Derfor elskede han sin Bibel. Han vidste, 
at ingen anden Bog ret kunde trøste.^) I hans Theses 
af 31. Okt 1517 hedder det, at Kirkens sande Skat er 
det højhellige Evangelium om Guds Ære og Naade.*) 

Ved det sidste Ord er ogsaa antydet Luthers nye 
Grundforstaaelse af Skriften som Guds Naades Evan- 
gelium. En saadan central Forstaaelse var nødvendig, 
for at Skriftprincippet kunde blive aktivt. I Middel- 
aldren havde man fremhævet Skriften langt mere, end 
man almindelig tænker sig blandt Protestanter.*) Men 
Skriftprincippet blev sat ud af Kraft ved, at man mang- 
lede sikre Udlægningsmethoder og især en stor, ledende 
Grundtanke. Denne fandt Luther hos Paulus. Og med 
umiddelbar Sans erkendte han Skriftens Kvalitetsforskel 
fra anden kristelig Tale. 



») KirchenpostiUe E. A. « 7, 61. 
«) Opp. var 1. 290. 

^) Herom interessante Oplysninger hos Fr. Kropatschek: Das 
Scbriftprincip der lutheriscben Kirche. L Das Erbe des Mittelalters. 1904. 

7* 

Ofte har nu Luther — og det i alle Perioder — 
opstillet Skriften som en ubetinget Autoritet. F. Ex. 
afviser han med Afsky denne Tanke, at der skulde være 
noget Bogstav hos Paulus, som hele Kirken ikke burde 
overholde og adlyde.*) Gud har talt Skriftens Ord med 
sin egen Mund*); den er vissere end al Erfaring.') 

Men dog lod han sig ingenlunde nøje med en blot 
Underkastelse under Skriftens Autoritet. »Det er ikke 
nok, at du siger: Luther, Peter eller Paulus har sagt 
det; men du maa hos dig selv i Samvittigheden føle 
Kristus selv og urokkelig mærke, at det er Guds Ord, 
selv om ogsaa hele Verden stred derimod. Saa længe 
du ikke har denne Følelse, saa længe har du visselig 
endnu ikke smagt Guds Ord, men hænger med Ørerne 
ved Menneskers Mund eller Penc.*) 

»Enhver maa alene tro, fordi det er Guds Ord, og 
fordi han indvortes finder, at det er Sandhed, selv 
om en Engel fra Himlen og al Verden prædiker derimodc.^) 

Denne Fordring om en indre Erfaring kommer nu i 
Konflikt med en Tankegang, der rent udvortes opstiller 
Skriften som ubetinget Autoritet. Thi hvad nu, naar 
denne Erfaring ikke indtræder overfor et eller flere 
Punkter i Skriftens Tale? Udfra et personligt Forhold 
kan man stærkt understrege, at man bestandig maa staa 



1) De captivitate Babylonica 1520. Opp. var. V 27. 
^) Rationis Latomianae confatatio 1521. Opp. var. V 506. 
») Predigt vom ehelichen Leben 1522. E. A. * 16, 536. 
«) Von beider Gestalt des Sacraments 1522. E. A. 28. 298. 
^) Von Menschenlehre zu meiden 1522. E. A. 28, 340. 

i Discipelstilling til Skriften, hvis Ord naaer langt udover, 
hvad min begrænsede Erfaring kender. Men kan jeg, 
fordi nogle Punkter, maaske de væsentligste, i Skriftens 
Forkyndelse har virket fuldt overbevisende paa mig, saa 
at sige sluge hele Resten paa een Gang, uden at forbe- 
holde mig nogen selvstændig Dom? Gælder ikke ogsaa 
her Tanken om det farlige i at handle imod sin Samvittig- 
hed? Maa der ikke ogsaa her blive Tale om et Kristen- 
menneskes Frihed? 

Et af Beviserne paa Luthers Storhed er den Dristig- 
hed, hvormed han har taget fat paa disse vanskelige og 
farlige Spørgsmaal. 

Allerførst maa nævnes, at ikke alt i Bibelen gælder 
mig. Noget angaar mig, andet ikke; det er saa forskel- 
lige Ting som Sommer og Vinter. Hvad Gud har be- 
falet Abraham eller David, har han ikke derfor befalet mig. 
Haardt slaar Luther til den i slet Forstand sekteriske 
Brug af Bibelen, som ikke agter paa den historiske An- 
ledning til Ordene: >0m alt, hvad de læser hos Moses, 
siger de: Der taler Gud; det kan ingen nægte, derfor 
maa man holde det. Saa stemmer Pøbelen i: Hui, har 
Gud sagt det, hvem vil saa tale derimodc ? ^) 

Endvidere opstiller Luther en Forskel mellem G. T., 
som han allerede især havde for Øje i de sidst anførte 
Ord, og N. T. Den kirkelige Tradition betragtede de gammel- 
testamentlige fromme som gode kristne. Luther havde ikke 
helt løsrevet sig herfra; Polygamiet i G. T. var f. Ex. 
et af hans Motiver til at mene, at man maaske nok 
kunde tillade Landgrev Filip at have to Koner. Men 



1) Prædikener over 1. Mos. 1527. E. A. 33, 15 fif. 



i 

i det hele opstillede han en betydelig Værdiforskel mel- 
lem G, To som er en Lovbog, og N. T., som er Evan- 
gelium.^). 

Og Moseloven er for ham afskaffet ved Kristus. 
Med Hensyn til de ti Bud er det vistnok den alminde- 
lige Opfattelse i vor Kirke — trods Indsigelse især fra 
grundtvigsk Side — at de er »gældende for alle Menne- 
sker til alle Tiderc (Balslevs, ikke Luthers Katekismus). 
Men saaledes ser Luther ikke paa de ti Bud. De er for 
ham Centrum for og Kilde til alle de mosaiske Love; 
derfor kan de ikke skilles ud fra den øvrige Lov. Navn- 
lig i »Wider die himmlischen Propheten von den Bildern 
und Sacramentc 1524 — 25 har han fastslaaet dette med 
lysende Klarhed. Han afviser som falsk den Paastand, 
at der i de ti Bud ikke skulde findes ceremonielle Be- 
stemmelser; Gud har netop udtrykkelig indsat to deri: 
Billedforbuddet og Sabbatsbuddet, og de er som andre 
Ceremonialbud ophævede i N. T. Billedforbuddet skyder 
han da til Side, og med Hensyn til Sabbatsbuddet er 
han klar over, at hvis det skulde gælde, maatte vi 
holde Lørdag hellig, og ikke Søndag. Reformatorerne 
begrundede ikke — saa lidt som den ældste Kirke 
gjorde det — Søndagen paa Sabbatsbuddet; derimod 
henviste de til Trangen til Hvile for Mennesker og Dyr 
og til Nødvendigheden af at have bestemte Tider til 
Gudstjeneste. Det er en gammel og god Skik at holde 
Søndagen; men Overtrædelse heraf er ikke uden videre 



1) Fortale til G. T. 1523. E. A. 63, 8 f. 
*) E. A. 29, 134 fif. De i vor Sammenhæng vigtigste Steder 
findes S. 151 f. 

Synd, naar den sker uden Anstød for andre. Saaledes 
er Læren i Luthers store Katekisme ^), ja i den Augs- 
burgske Konfession, Art. 28. Naar Luther med dette 
frie Syn alligevel beholdt de ti Bud i Undervisning og 
praktisk Brug, var det, > fordi denaturligeLove intet 
Steds var saa smukt og ordentligt affattede som hos 
Moses €.2) I den lille Katekisme giver Luther ikke denne 
Begrundelse theoretisk, men angiver praktisk, at de en- 
kelte Bud kun er Former af en højere Lov, ved at ind- 
lede Forklaringen til hvert Bud med: Vi skal frygte og 
elske Gud, saa at o. s. v. Og Sabbatsbuddet forklarer 
han — uden at nævne Søndagen — om ikke at foragte 
Prædiken og Guds Ord, men holde det helligt, gerne 
høre og lære det. 

Mellem de enkelte Bøger i G. T. satte Luther en 
stor religiøs Værdiforskel. Med sikker Takt satte han 
øverst 1. Mos. (»næsten en evangelisk Boge *), Pro- 
feterne og Salmerne. Han forstod, at Bibelen stam- 
mer fra levende Mennesker, og han havde en ganske 
særlig aandsbeslægtet Forstaaelse overfor Salmerne som 
Udtryk for den fromme Sjæls Skrig efter Gud og Tak- 
sigelse for hans Frelse. »Hvor finder man skønnere 
Glædesord end Lovsalmerne og Takkesalmerne har? Der 
ser du alle hellige ind i Hjærtet, som i skønne, dejlige 
Haver, ja som ind i Himlen, hvor smukke, dejlige Hjærte- 
blomster der skyder op af allehaande skønne, glade 
Tanker overfor Gud for hans Velgerninger. Paa den 



1) E. A. 21. 48 ff. 

*) Wider die himmlischen Propheten E. A. 29, 157. 

8) Kortale til G. T. 1623. E. A. 63. 9. 

anden Side, hvor finder du dybere, mere klagende og 
jamrende Sørgeord end Klagesalmerne har? Der ser du 
igen alle hellige ind i Hjærtet, som ind i Døden, ja som 
ind i Helvede. Hvor sort og mørkt er der, fordi de be- 
drøvede ser paa Guds Vrede! Ligesaa, naar de taler 
om Frygt og Haab, bruger de saadanne Ord, at ingen 
Maler kunde afmale dig Frygt eller Haab saaledes, og 
ingen Cicero eller Talens Mester kunde skildre dig det 
saaledes €. »Derfor er Psalteret alle helliges Bog, saa 
enhver, i hvilke Forhold han end er, finder Salmer og 
Ord deri, som passer paa hans egne Forhold, og det er 
ham akkurat, som om de var sat der alene for hans 
Skyld, saa han ikke selv kunde udtrykke eller finde dem 
bedre, heller ikke ønskede det c. Salmerne er et Spejl 
for den fromme; han finder sig selv deri.^) 

Omvendt kritiserede Luther frimodig andre Skrifter. 
Han brød med den kirkelige Praxis, hvorefter de i den 
officielle latinske Oversættelse (Vu/ga/a) optagne Apo- 
kryfer regnes med til Bibelen, og begrænsede Kanon paa 
samme Maade som Jøderne. Men for den religiøse Vur- 
dering havde det ikke meget at sige, om en Bog stod i 
Kanon eller ej. I Makkabæerbog fandt han saaledes 
ikke uværdig til at være i Kanon*), medens Prædikeren 
hverken havde Støvle eller Spore, men kun red i Sokker 
»ligesom jeg, da jeg endnu var i Klostretc.') Esthers 
Bog var værdigere end nogen anden til at sættes uden- 
for Kanon*), ja i Tischreden findes den Udtalelse om 



^) Fortale tfl Salmerne 1531. E. A. 63, 30 fif. 
2) Fortale til I Makk. 1630. E. A. 63, 104. 
•) Tischreden E. A. 62, 128. 
*) De servo arbitrio 1525. Opp. var. VU 195. 

Esther og II Makk., at de Bøger var han saa fjendsk, at 
han ønskede, de ikke var til, >denn sie judenzen zu sehr 
und haben viel heidnische Unartf.*). 

En fri Skriftopfattelse viser ogsaa Luthers Tilløb til 
en psykologisk Forstaaelse af den profetiske Inspiration. 
Profetiens højeste Gave er at udlægge Skriften. Frem- 
tidsforudsigelserne staar lavere; hvis de drejer sig om 
rent verdslige Ting hører de næsten til Guds ringeste 
Gaver, kommer undertiden ogsaa fra Djævelen. Profet- 
erne varslede om Kristus og skulde lede Folket paa 
deres Tid ret i Troen ved Udlægning af Guds Ord. 
Dette var deres daglige Gerning, hvori de ikke fejlede, 
og af den har de deres Navn, langt mere end af, at de 
undertiden ogsaa forkyndte om Konger og verdslige Be- 
givenheder, hvori de ofte tog Fejl.*). Luther har her 
anet Problemet i Profetien om Forbindelsen af det reli- 
giøse Indhold og det tidshistoriske Stof og villet be- 
grænse Inspirationen til det første. Han har ogsaa talt 
om, at der kunde være Hø, Straa og Træ i Profeternes 
Taler (se S. 119f). Og i sine Bordtaler*) har han for- 
klaret Guds Tale til de gammeltestamentlige Profeter som 
en indre Tale i deres Samvittighed. >En spurgte om Aaben- 



>) E. A. 62, 131. 

2) Kirchenpostille E. A. « 8, 23 f. jvfr. Fortale tU Aab. 1545. 
E. A. 63, 158. W. Walther (Der Glaube an das Wort Gottes. 1903. 
S. 47 f.) mener, at Luther, naar han taler om Fejl, sigter til Udtalel- 
ser af Profeterne, som ilclce er optagne i SIcriften. Men denne Udflugt 
strider mod Luthers Tanke, at det sicrevne Ord kun er en Erstatning 
for det mundtlige (se S. 112). Og hvorfra skulde Luther vide, at Pro- 
feterne ofte havde fejlet i Ord, som ikke er os overleverede? 

3) E. A. 62, 146. 

baringen for Profeterne, som altid med Stolthed siger: 
>Saa taler Herrenc, om Gud personlig havde talt til dem. 
Da sagde Dr. M. Luther: Det har været meget hellige, 
aandelige, flittige Mænd, som alvorlig har tænkt over 
guddommelige og hellige Ting og betragtet dem; derfor 
har Gud talt med dem i deres Samvittighed; det har 
Profeterne taget som en sikker Aabenbaringc 



Samme frie Stilling kunde Luther indtage overfor 
N. T. Og i sine første Aar var han meget dristig; For- 
talen til selve hans Oversættelse 1522 indeholder de 
skarpe Domme; i Udgaven af 1545 er derimod noget af 
dette strøget. 

Jakobs Brev fandt Luther allerede 1519 langt 
under den apostolske Majestæt og paa ingen Maade at 
sammenligne med de paulinske.^) I Fortalen til N. T. 
1522 stemples det som >ein strohern Epistel c i Forhold 
til Hovedskrifterne af Johannes, Paulus og Peter; det 
mangler evangelisk Præg. I Fortalen til Brevet selv *) 
roser han det, fordi det kun lærer Guds Lov, ikke 
Menneskebud. Men i Modsætning til Paulus og hele den 
øvrige Skrift tildeler det Gerningerne Retfærdiggørelsen 
og taler slet ikke om Kristi Lidelse, Opstandelse og 



^) Resolutiones super propositionibus Lipsiae disputatis 1519. 
Opp. var. ra 278. 

») Stederne i Fortalerne E. A. 63, 115 og 156 ff. 

Aand. Overfor dette Brev, som han mente anfægtede 
det for ham dyrebareste: Frelsen af Naade, blev Luther 
ikke forsigtig med Aarene. I sin Genesisforelæsning i 
Fyrrerne sigtede han Jakob for en vanvittig Slutning ^), 
og i Bordtalerne sagde han om Jakob i Modsætning til 
Paulus: >Wer die zusammen reimen kann, dem will ich 
mein Barett aufsetzen, und will mich einen Narren schelten 
lassen c. *) 

Paa et tidligt Tidspunkt forekom Judasbrevet 
Luther unyttigt, men allerede 1521 syntes han, at der 
dog nok var Grund til, at dette Brev var blevet skrevet 
ud af II Pet., idet det nemlig var skrevet alene for at 
varsle mod Paven (!) *). I Fortalen til Jak. og Jud. 1522 
(se ovenfor) stempler han det igen som et Udtog af II 
Pet.; Forf. taler ikke som Apostel, men som Apostel- 
discipel, og anfører Ord og Historier, som ikke findes i 
Skriften. 

Ogsaa Hebræerbrevets Forfatter hørte efter 2, 3 
til en senere Generation af Aposteldisciple. Nægtelsen 
af Bod efter Daaben (6; 10; 12, 17) er en haard Knude, 
men forøvrigt er det et smukt Skrift, der taler mesterligt 
om Kristi Præstedømme. Forf. lægger ikke Grundvolden, 
men bygger paa den Guld, Sølv og Ædelstene, selv om 
der maaske ogsaa er blandet Træ, Straa og Hø imellem.^) 
Senere tydede han dog Kap. 6, saa det blev uden An- 
stød.^) Ejendommelig nok har Luther lejlighedsvis pgsaa 



^) Jacobus delirat. Opp. ex. V. 227. 

») E. A. 62, 127. 

') Responsio ad Ambros. Cathar. Opp. var V 360. 

*) Fortale tU Hebr. 1522. E. A. 63, 154 ff. 

5) Prædikener over Mt. 18-23, 1537 ff. E. A. 44, 126 f. Gal. 1 287. 

fundet en ganske modsat Udtalelse, Ordene i II Pet om, 
at Herren vil, at alle skal komme til Bod, lidt under den 
apostolske Åand.^) 

Ret haardt dømte Luther endelig i sin tidligere Tid 
om Joh s. Aab. Han gjorde Tilløb til at sætte den i 
Klasse med anden apokalyptisk Litteratur, som den 
jødiske IV Esra Bog og de middelalderlige Spaadomme 
fra Abbed Joachim (f 1202) og Astronomen Johan Lichten- 
berger (fra 1488,*) Han fandt den hverken profetisk eller 
apostolsk. Først fordi Apostlene og Kristus ikke bruger 
Syner, men klare og tørre Ord, medens Johs. Aab. i sin 
Brug af Syner og Billeder gaar langt udover alle Pro- 
feter i G. T., endsige N. T. Endvidere er det altfor 
meget, naar Forf. (22, 18 f.) saaledes truer dem, der tager 
noget fra hans egen Bog, og omvendt lover dem Salig- 
hed, som holder, hvad der staar deri, >so doch Niemand 
weiss, was es ist, schweig dass ers halten soUt, und eben 
so vi el ist, als hatten wirs nicht.c »Mein Geist kan sich in 
das Buch nicht schicken, und ist mir Ursach gnug, dass 
ich sein nicht hochachte, dass Christus darinnen widder 
gelehret noch erkannt wirdc. Dog allerede i Fortalen 
1522, hvorfra dette er taget, betoner Luther, at han 
ikke vil binde andre til sin Dom, og senere udtaler han 
sig lejlighedsvis rosende om Aab. I Bibeludg. 1545 gav 
han den en ny Fortale^): han havde hidtil ladet Bogen 
liggC) d^ ™^ii il^ke havde nogen sikker Forstaaelse af 



1) Udlægning af II Pet. og Jud. 1524. E. A. 52, 271. 

2) Fortale til Aab. 1522. E. A. 63, 169. Kirchenpostille 8 «, 23. 
») E. A. 63, 158 fif. 

den, men gør nu Udkast til en kirkehistorisk Fortolk- 
ning, som skulde gøre Bogen brugbar til Trøst (^ 
Advarsel. — 

Den Regel, hvorefter Luther gaar frem ved den 
religiøse Vurdering af Skrifterne, har han udtrykt i de 
berømte Ord i Fortalen til Jak. 1522*): »Auch ist das 
der rechte Priifestein alle Biicher zu tadeln wenn man siehet, 

ob sie Christum treiben oder nicht Was 

Christum nicht lehret, das ist noch nicht apo- 
stolisch, wenns gleich S. Petrus oder Paulus 
lehret e. Wiederumb, was Christum prediget, das ware 
apostolisch, wenns gleich Judas, Hannas, Pilatus oder 
Herodes thåtc Hertil slutter sig saadanne Udtalelser som 
at Skriften er en ringe Krybbe eller Svøb for Kristus*), 
at Kristus er Skriftens Herre, og at der kan blive Tale 
om at betone Kongen, Kristus, imod Tjeneren, Skriften,') 

Anvendelsen af dette Princip beror imidlertid igen 
paa Forstaaelsen af »Christum treiben c. Her menes ikke 
en rent historisk Fremstilling af Kristus ; der tænkes paa 
Kristus som Frelser, set i Lyset af Modsætningen 
mellem Synd og Naade (jvfr. S. 62 ff ). Saaledes havde 
Luther fundet Kristus igennem Paulus (S. 57); hos Pau- 
lus fandt han Kristi Billede tydeligst.*) Fra dette Syns- 
punkt sætter Luther Joh. (»das einige, zarte, recht 
Håuptevangelionc), Pauli Breve (især Rom., Gal., Ef) 
og I Pet. højest, over de tre første Evangelier, omend 

*) E. A. 63, 167. 

*) Fortale tfl G. T. 1623. E. A. 63, 8; Prædiken over Luk. 2 
1623. E. A. » 11, 13 f. 

») Gal. I 388 f. Disputats 1636 Opp. var. IV 381. 
*) Tischreden E. A. 58, 3. 

han praktisk noksom viser, at han ogsaa i de tre første 
Evangelier formaar at finde Kristus netop som Frelseren. 
Evangeliet i hele N. T. danner en Helhed, og det er 
ikke andet end en Prædiken om Kristus; de fire Evan- 
gelister udtrykker det langt, Peter og Pavlus kort, naar 
de taler om, hvordan han ved sin Død og Opstandelse 
har overvundet Synd, Død og Helvede.^) 

Kristus, forklaret gennem Paulus i Lyset af Modsæt- 
ningen Synd og Naade, det er Reformationens Ejendomme- 
lighed. Man har med Rette gjort opmærksom paa, at 
den franciskanske Vækkelse derimod holdt sig til Evangelier- 
nes Billede af Jesus, uden at forstaa Pauli Værdsættelse af 
hans Gerning.*) Som Skriftens Centrum blev Kristus 
ogsaa sat fi'em af Erasmus. Ham har man i nyeste Tid 
undertiden gjort til en moderne liberal Theolog, der 
havde følt en Modsætning mellem Jesus og Paulus. 
Ganske med Urette; Erasmus kender ingen saadan Mod- 
sætning og fremhæver Paulus stærkt — men har hverken 
grebet Paulus eller Jesus i det dybeste.') 

I Nutiden stræber man med Rette at drage Evange- 
liernes Jesusskildring frem i højere Grad end Luther gav 
theoretisk Anvisning paa. Men naar den nyeste libe- 
rale Theologi ikke mere kan bruge Paulus til Belysning 
af Jesus, da gaar den bort fra Reformationen og alt, 
hvad der overhovedet har existeret af Kristendom i 



^) Fortale til N. T. 1522. E. A. 63, 112 fif. jvfr. til G. T. 
1523, 63, 8. 

«) F. C. Krarup: Skrift og Tro. 1907. S. 42. 

') H. Hermelink : Die religiosen Reformbestrebungen des deutschen 
Humanismus, 1907. S. 24 ff. 

Historiens Løb. En af denne Retnings Repræsentanter 
opstiller paa den ene Side Paulus, TertuUian, Origenes, 
Athanasios, Augustin, Anselm, Luther, Calvin og Zinzen- 
dorf, paa den anden Side Jesus — ikke Kristus — som 
nu den liberale Theologi skal finde frem.^) Men det 
synes, som om man er ved ogsaa at miste Jesus. I de 
allersidste Aar er man blevet stillet overfor et svært 
Dilemma, nemlig at man enten reducerer det, vi ved om 
Jesus, til kun at være lidt og lidet betydningsfuldt (saa- 
ledes Wellhausen i sine Arbejder om de tre første Evan- 
gelier), eller betragter ham som en Sværmer paa Grund 
af hans Messiasbevidsthed og Fremtidsforventninger (saa- 
ledes A. Schweitzer: Von Reimarus zu Wrede 1906). 
Dette Dilemma skulde ogsaa synes uundgaaeligt, hvis 
man ikke ser, at Jesus skal maales med et helt andet 
Maal end vor sædvanlige Alen, hvis man ikke kan be- 
kende, at Jesus er Kristus, den absolut enestaaende 
Frelser. Luthers Løsen: Kristus, forklaret af Paulus, maa 
fremdeles være Ledetraaden for den kristelige Tænk- 
ning. — 

Luthers frie og dog indvortes bundne Stilling til 
Skriften klargøres maaske bedst ved det Synspunkt, at 
Bibelen, især N. T., er Forkyndelse. Den nærmere 
Gennemførelse viser, hvor klart Luther havde erkendt 
Kristendommen som Aandsreligion. I en Udvikling om 
Ordene: Bogstaven ihjelslaar, Aanden levendegør, klar- 
gør Luther, at Aanden eller Naaden, som skaber et nyt 



1) W. Wrede: Paulus. 1904. S. 104. I Parenthes bemærket 
anser jeg Wredes Fremstilling af Pauli Lære, navnlig det, at Retfær- 
diggørelsestanken sættes i Baggrunden, for ganske forfejlet. 

Menneske, ikke kan rummes af Bogstaver elier skrives 
med Blæk.^) Hvor liden Vægt han lægger paa bogstave- 
lig Form, ses ved et saa vigtigt Punkt som Sakrament- 
ordene. Han har erklæret Daab i Kristi Navn alene for 
lige saa gyldig som den i Faderens, Sønnens og Aan- 
dens, og ment, at Apostlene havde brugt den korte Form.*) 
At Evangelisterne og Paulus beretter Nadverens Indstif- 
telse lidt forskellig, betragter han som sket efter den 
hellige Aands særlige Plan, for at gøre os sikre mod den 
Overtro, at kun den kirkelig fastslaaede Form af Ordene 
skulde være tilladelig.*) Kristus har selv intet skrevet; 
N. T. skulde egentlig være »leibliche, lebendige Wortc; 
det skrevne Ord er kun en Erstatning herfor.*) Heller 
ikke er Guds Ord alene krystalliset i Skriften; som første 
Kendetegn paa Kirken kan Luther nævne Guds Ord o : det 
mundtlige Ord, prædiket gennem Mennesker som dig og 
mig*) (jvfr, S. 78 om Kendetegnet paa Guds Ord). 

Lignende Tanker finder man hos Reformationstidens 
Mystikere. De havde tildels lært dem af Luther, men 
førte dem videre og vendte dem polemisk imod ham. 
Th. Miinzer fandt, at de lutherskes Tro var »stjaalen ud 
af Bogen«. Sebastian Franck var utrættelig i at hævde 
Personlighedens Ret: det religiøse Menneskes Autoritet 
er det indre Ord, Guds Aand; derimod kan den gud- 



*) An das ... . Buch Emsers Antwort 1621. E, A. 27, 264. 

*) De captivitate Babylonica 1620. Opp. var. V 61. Melanch- 
thon: Loci 1521, Koldes Udg. S. 229. 

») Contra Henricum 1522. Opp. var VI. 435. 

*) KirchenpostiUe E. A * 10, 18; 10, 34; 10, 387 AF. Flere 
Steder hos Thimme S. 50. 

») Von den Conciliis und Kirchen 1539. E. A. » 25, 418 f. 



113 

dommelige Sandhed aldrig finde fuldt Udtryk i Bogstaver. 
Sin mest dybtgaaende og klareste Udformning fik denne 
Tankegang senere hos Kvækerne; deres Theolog Robert 
Barclay har med stor Finhed udviklet alle Vanskelig- 
hederne ved at staa i religiøst Afhængighedsforhold til 
en Bog. 

Forskellen mellem disse rene Subjektivister og Luther 
beror ikke blot paa, at han faldt tilbage til en rent lov- 
mæssig Bibelbrug. Den er et andet Udtryk for, at Luther 
i langt højere Grad end hine Mystikere fattede Kristen- 
dommen som en historisk Aabenbaringsreli- 
g ion. Den frelsende Tro stod for ham ikke som en 
Rørelse i Hjærtet, der kom af sig selv. Det var histo- 
riske Kendsgerninger, der fremkaldte Troen. Og disse 
blev bragt til Mennesker udefra gennem Forkyndelsen 
og Sakramenterne, som igen er grundet paa Skriften. 
Gud handler med os paa to Maader: først udvortes 
gennem Evangeliets Ord og Sakramenternes Tegn, der- 
næst indvortes gennem den hellige Aand og Troen.^) 
Ordet er et Instrument, hvorigennem den hellige Aand 
virker.^) 

Naar Luther idelig stiller Skriften frem og vil have 
den i Lægfolks Haand, er det i glad Tillid til den troes- 
vækkende Kraft, som denne første og ypperste For- 
kyndelse har. Kristus er dens Midtpunkt, og kommer 
nogen senere med en Aabenbaring, som ikke stemmer 



*) Wider die himmlischen Propheten 1524—25. E. A. 
29, 208. 

') Tischreden E. A. 57, 36 ff. jvfr. Confessio Augustana. 
Art. 5. 

8 

med hans Ord, da kan man trøstig gaa ud fra, at den 
stammer fra den lede Djævel.^) 



Saasnart Luther begyndte at mærke Skriftens Over- 
legenhed over al anden Forkyndelse, har han vel tænkt 
over, at det ikke er nogen Tilfældighed, at den mægtig- 
ste Kristusprædiken tillige er den oprindeligste. Med det 
religiøse Synspunkt forener sig det historiske. Vi 
kommer herved til den videnskabelige Side af Skrift- 
princippet. 

Luther er ikke begyndt med af historisk- videnskabe- 
lige Grunde at udskille Skriften fra den senere Tradition^ 
Et abstrakt Skriftprincip vilde heller næppe have for- 
slaaet. De store religiøse Nydannelser sker nu en Gang 
ikke i Kraft af korrekte Forskningsprincipper. Først en 
ny religiøs Grundforstaaelse kunde gøre Skriftprincippet 
virksomt, i Modsætning til den middelalderlige Skrift- 
benyttelse (S. 99). Og tildels ogsaa i Modsætning til 
Humanismens. Den vilde videnskabeligt gaa tilbage til 
Skriften som Kristendommens historiske Kilde. Men den 
avlede netop ikke den store Reformator. Zwingli be- 
gyndte ganske vist som en Humanist, der vilde prædike 
det oprindelige Evangelium. Men hans Liv trængte i hø} 
Grad til at renses ' og hans Kristendomsforstaaelse til at 
uddybes. Først gennem personlige Oplevelssr, især 1519 
(Pesten, der bragte ham til at føle sig som Karret i 



1) Udlægning af Job. 14—15. 1537. E. A. 49, 231. 

Pottemagerens Haand) og gennem Luthers Skrifter naaede 
han til det evangeliske Syn paa Synd og Naade. 

Ikke det kritiske Skriftprincip er Grund- 
lag for Luthers evangeliske Kristendomsfor- 
staaelse, men omvendt. Man ser det klart af hans 
Stilling til en videnskabelig Fortolkning. I Salmekom- 
mentaren 1513 AF. er der Spor af den vaagnende For- 
staaelse af Modsætningen mellem Synd og Naade. Men 
han fortolker principielt vildt allegorisk: hvor der af en 
eller anden fremføres en Fortolkning, som ikke strider 
mod Troens Regler, bør man ikke forkaste den til For- 
del for sin egen, selv om denne er langt mere indlysende 
og stemmer bedre med Textens Ordlyd. Man bør der- 
imod antage alle disse Fortolkninger for rigtige, og 
Luther selv mener sig i al Beskedenhed nok i Stand til 
at rime endog de mest forskellige sammen! ^) 

Endnu i Okt. 1516 kalder han den bogstavelige 
Mening en død Forstaaelse, og frygter, at Erasmus's 
Autoritet skulde bringe den for meget i Kurs.^) 

Men bagefter saa han, at det nyvundne Syn støtte- 
des ved en filologisk Forstaaelse af Skriften og dens 
Grundbegreber (se S. 32, 52 om Bod). Og det er meget 
sandsynligt, at Humanisten Melanchthon har givet ham Sans 
for et mere videnskabeligt Skriftprincip.^) I høj Bevidsthed 
om Reformationens Plads i Historien, afdækker han Guds 
Plan med at lade den humanistiske Videnskab komme 
frem netop nu. Erasmus, der maaske selv skal dø paa 



1) w. A. m 517 f. 

«) Enders I 64. 

3) G. EUinger: Philipp Melanchthon. 1902. S. 99 ff. 

8* 

Moabs Sletter uden at have kunnet føre ind i det for- 
jættede Land, har gjort det, hvortil han var bestemt: at 
indføre Sprogstudierne, kalde tilbage fra profane Sysler 
og øve negativ Kritik.^) Ligesaa i Skriftet til Raads- 
herrerne i alle tyske Byer om at oprette kristelige Skoler 
1524*): »ingen har vidst, hvorfor Gud lod »Sprogene« 
komme frem, indtil man nu først ser, at det er sket for 
Evangeliets Skyld«. Den filologisk sikre Skriftforstaaelse 
er et mægtigt Vaaben: »jeg havde vel ellers ogsaa kun- 
net være from og prædike ret i det stille; men Paven 
og Sofisterne (o: Skolastikerne) med hele det antikriste- 
lige Regimente maatte jeg have ladet være, hvad de er.« 
Vilde man i national Selvgladhed afvise Latin, Græsk og 
Hebraisk, saa svarer Luther: >Ja, ich weiss, leider, wohl, 
dass wir Deutschen miissen immer Bestien und toUe 
Thier sein og bleiben«. 

I Tidens Løb har nu Luther anvendt videnskabelige 
Synspunkter baade til Skriftens Forstaaelse og til histo- 
risk Vurdering. 

I De captivitate Babylonica 1520 udtaler han sig 
imod den allegoriske Fortolkning'); senere bestemtere 
f. Ex. i »Wider die himmlischen Propheten« 1524 — 25: 
»die natiirliche Sprach ist Frau Kaiserin .... von der 
muss man nicht weichen, es zwinge denn ein offenbarlicher 
Artikel des Glaubens«.*) AUegoristerne er ham »Spazirer- 



^) Linguas introduxit et a sacrilegis studiis revocavit 

malum ostendit. Brev til Økolampadius 20. Juni 1523. Enders IV 164. 

2) E, A. 22, 182; 188; 180 f. 

*) Opp. var. V 31. Jvfr. Responsio ad Ambros. Cathar. 1521. 
Opp. var. V 297. 

*) E. A. 29, 258. 

geister €, der skal passe paa, det ikke gaar dem galt, 
som det kan hænde Gemsejægere, og som det skete med 
Origenes.^) Luther har hævdet Nødvendigheden af For- 
staaelsen af den tidshistoriske Baggrund f. Ex. ved Ud- 
lægningen af Profeterne ^), omend han selv ofte vilkaar- 
lig lod Spaadommene gaa direkte paa Kristus, ja i Praxis 
aldrig helt er kommen klar af Allegorien. 

Og historisk har Skriftprincippet vidtrækkende Betyd- 
ning. Det indeholder, som nævnt S. 89, en Dom om den 
følgende dogmehistoriske Udvikling. N. T. stilles paa en gan- 
ske enestaaende Plads, og med Rette. Den gamle Kirke har 
virkelig, naar man ser paa Helheden, vist stor Sans for 
det ægte oprindelige, naar den optog disse Skrifter i 
Kanon, og ikke andre. Den, der kender noget til den 
efterapostolske Litteratur, kan tænke sig, hvad det vilde 
sige at have f. Ex. »De tolv Apostles Lære« eller Igna- 
tios*s Breve i Kanon. Reformationen har ved Opstillingen 
af Skriftprincippet givet den gamle Kirke Ret, naar den 
udsondrede de bibelske Skrifter. Og taget i det store, maa, 
efter min Overbevisning, en fornyet Prøvelse, baade hi- 
storisk og aandelig, gøre det samme. Der kræves nu 
fra moderne Side, at man i den historiske Forskning skal 
se bort fra »Dogmet om N. T.« og — i alt Fald prin- 
cipielt — behandle de nytest. Skrifter i den oldkristelige 
Litteratur- og Dogmehistorie. Historisk er dette Krav 
berettiget. Forskningen kan ikke give disse Skrifter en 
Særstilling, fordi Kirken har gjort det. Men som Re- 
sultat kommer der alligevel en Særstilling ud: de be- 



1) Antwort auf das . . . Buch Emsers 1521. E. A. 27, 260. 

2) Scholia in Esaiam 1634. Opp. ex XXII 9. 

tegner en særlig Epokej enestaaende rig og aandsmæg- 
tig i Kirkens Historie. Skriften har ikke blot faaet til- 
delt en enestaaende Plads ; den har i sig selv den umiste- 
lige Ret dertil. 

Der opstaar imidlertid to Spørgsmaal. Hvorledes 
skal man stille sig, hvis den religiøse og historiske Vur- 
dering af et Skrift giver forskelligt Resultat? Og findes 
der ikke i Kanon Skrifter med tvivlsom historisk Ret? 

Det første Spørgsmaal besvarede Luther ved at 
underordne det historiske under det religiøse. Skulde han 
tænke sig en Modsætning mellem det religiøse »Christum 
treiben« og det historiske at stamme fra Peter og Paulus, 
saa maa det religiøse veje mest; og i den Sammenhæng 
bøjer han da Ordet »apostolsk« om fra at være en histo- 
risk Titel til at betegne: det ægte kristelige (jvfr. S. 109). 
Men denne Modsætning er kun et Tankeexperiment. Det 
er hans gennemgaaende Overbevisning, at det religiøst 
højeste og det historisk oprindeligste faktisk 
falder sammen. 

Dette bekræfter sig ogsaa ved hans Svar paa det 
andet Spørgsmaal. Han finder nemlig, at nogle Skrifter 
kun med tvivlsom Ret staar i Kanon, men det er netop 
de samme Skrifter, han ogsaa religiøst vurderede lavere. 
Denne historiske Kritik har han utvivlsomt faaet Impulsen 
til fra de to Humanister Erasmus og Cajetan ^), men den 



^) Det er J. Kunzes Fortjeneste at have gjort opmærksom 
herpaa (Cilaubensregel, Heilige Schrift und Taufbekenntniss. 1899. 
S. 515 ff.) Derimod holder jeg det for helt forfejlet, naar Kunze 
gør den historiske Maalestok (det apostolske) lil den vigtigste hos 
Luther. 

føres videre af ham og befries fra at trykkes af 
Kirkens Autoritet. 

Den ene historiske Maalestok, Luther anvender, er 
•en ydre; han påaviser, at de Skrifter, han selv sætter 
lavere, ogsaa har været betvivlede i den gamle Kirke. ^) 
Mere Interesse knytter der sig til den anden, hans histo- 
riske Overvejelser udfra Bibelen selv. Vi vil se nogle af 
dem, idet vi ikke indskrænker os til Kritiken af de nys 
omtalte Skrifter. 

Ved Siden af en saa æventyrlig Tanke, som at 
allerede Adam og Noah skulde have efterladt skriftlige 
Optegnelser ^), kan man hos Luther finde en saa moderne, 
om Babel-Bibeltiden mindende, som den, at Moses havde 
overført meget fra Nabofolkenes Sædvaner til sit eget 
Folk.^) Han raadede til at læse Bibelen med Pen i 
Haand og notere op, hvad man særlig maatte faa ind- 
givet Saadan har utvivlsomt Profeterne studeret i Moses 
og de senere Profeter i de første og skrevet deres gode 
Tanker op i en Bog, omend det ikke var lutter Sølv, 
Guld og Ædelstene, men undertiden ogsaa Hø, Straa og 



*) Saaledes om Jak. De captivitate Babylonica 1520. Opp, var. 
V 111 (multi maa vel være patres), Fortale til Hebr. 1522. E. A. 63, 
154; til Jak. 63, 156. Karlstadt vil vide, at Luther i mundtlige Ud- 
talelser 1520 tilskrev Hieronymus Jak.! H. Barge: A. Bodenstein v. 
Karlstadt. I. 1905. S. 197. Om Jud. 63, 154; 158; om Hebr. 63, 
154; om Apok. De abroganda missa privata 1521. Opp, var. VI 122 
E. A. 63, 154; Fortalerne til Apok. fra 1522. 63, 169; fra 1545 
63, 159. 

«) Kostlin: Luthers Theol. II 21. 

') Enarrationes in Gen. Opp. ex. IV 269. 

Træ.^) Han synes, at Profeternes Taler, som Jesajas og; 
Hoseas, ikke staar i Orden ; maaske er de ordnede af en 
senere.*) Han var ikke paa Forhaand vis paa, at Salme- 
overskrifterne helt igennem var rigtige.^) Kongebøgerne 
var mere fuldstændige end Krøn. og derfor 100,000 
Skridt foran og mere at tro.*) Han mente, i alt Fald 
lejlighedsvis, at Prædikeren ikke var Salomo, men skreven 
paa Makkabæertiden af Sirach.^) Det gjorde for Luther 
intet, selv om Moses ikke var Forf. til 1. Mos.*) 

Ved Judas paaberaaber Luther sig, at Brevet er et 
Udtog af II Pet., at Forf. taler om Apostlene som en 
Discipel længe efter, at han anfører apokryfe Sætninger 
og Historier, og at Apostlen Judas efter Traditionen ikke 
skal være kommen til det græske Sprogomraade, men til 
Persien.'') Ligeledes taler Hebr.s Forf. (2, 3) ikke som 
Apostel, men som en senere Aposteldiscipel. Ogsaa den 
pyntelige Stil viser, at det ikke er af Paulus. Luther 



') Fortale til W. Links Annotation til Mosebøg^erne 1543. E. Å. 
63, 379. Den Antag^else, at der med de sidste Ord ikke sig^tes til de 
senere Profeter, men til kirkelige Fortolkere (KSstlin : Luthers Theol. 
n 21 f., Walther: Der Glaube an dasWort Gottes. S. 48) er usand- 
synlig efter Sammenhængen, jvfr, Thimme 59 f, 

2) Om Profelerne i Alm. Tischreden E. A. 62, 132; om Jesaja 
Fortale til Jes. 1528 63, 57 ; om Hosea Fortale til Hos. 1532 63, 74. 

^) Det ses af, at han erklærer Ps. 127s Overskrift (af Salomo) 
for meget sandsynlig. Opp, ex. XX 48. 

*; Tischreden E. A. 62, 132. 

6) Tischreden E. A. 62, 128. 

®) Tischreden E. A. 57, 35. Karlstadt havde i De canonicis 
scripturis 1526 benægtet Mosebøgernes mosaiske Affattelse. Barge: 
Karlstadt I 193 ff. 

^) Fortale til Jak. og Jud. 1522 E. A. 63, 156 f. 

gætter paa Lukas som Forf., og i Tidens Løb med 
stigende Bestemthed paa Apollos. Lejlighedsvis har han 
for Resten baade angaaende Hebr. og Jak. ytret Tvivl 
om, hvorvidt Brevene dannede Helheder.^) Ligeledes har 
han overvejet Muligheden af, at II Pet. var uægte, bl. a. 
paa Grund af Omtalen af Pauli Breve.*) 

Endelig skal anføres, at det ikke anfægtede Luther, 
naar han i Evangelierne ikke fandt den strenge Orden 
eller ikke kunde faa Beretningerne til at passe sammen, 
saaledes med Hensyn til Nadveren *), Peters Fornægtelse*), 
eller kronologiske Angivelser*), saa lidt som han havde 
Betænkelighed ved at paavise, at gammeltest. Citater i 
N. T. ikke var nøjagtige •), og at der kunde være Fejl 
i bibelske genealogiske Angivelser.') 

>Man ser altsaa, at Luther har øvet »Kritik c i videste 
Omfang. Næsten alle de Maalestokke, som vi nu an- 
vender, har han allerede brugt paa sin Maadec.®) Uden 
en til en vis Grad fri Stilling vilde Hævdelsen af den 
bogstavelige Fortolkningsmaade ogsaa let bringe ind i et 
slavisk Forhold; med al sin Luftighed havde den allego- 
riske Fortolkning dog i nogen Grad værnet herimod. Luther 

1) Fortale til Hebr, 1522. E. A. 63, 157 jvfr. til Jak. 157. 
Kirchenpostille E. A. « 7, 190. Sermon over I Kor. 3 1537. E. A. * 
19, 330. Enarr. in Gen. Opp. ex. XI 130. 

«) Udlægning af II Pet, og Jud. 1524. E. A. 52, 271. 

») Bekenntniss vom Abendmahl 1528. E. A. 30, 314; 331. 

*) Udlægning af Joh. 18—20 1528-29. E. A. 50, 308 f. 

») Udlægning af Joh. 1—2 1537—38. E. A. 46, 174 f. 

«) Kirchenpostille E. A. « 10, 15 f. ; 18 f. 

^) Chronica, Walchs Udg. XIV 1208. 

*) Seeberg: Dogmengeschichte II 288. 

viser sin aandelige Overlegenhed ved at staa friere end 
de andre Reformatorer. Melanchthon i sine Loci 1521, 
hvor han ellers følger Luther dristigt, har vel Antydning 
af, at ikke alt i Skriften er lige vigtigt^), men ingen 
direkte »Bibelkritik«. I den senere Orthodoxi faldt Luthers 
frie Stilling aldeles bort. Skriften blev en dogmatisk Lovbog; 
dens Autoritet beviste man først, og dermed var givet 
Pligten til at antage alle Paragraflferne. Jeg tør ikke nægte 
— skønt det er bleven benægtet fra besindigt Hold^) — at 
Luther ogsaa har haft denne Tankegang, hvorefter Skriften 
paaForhaand var Autoritet, uafhængig af, hvad den 
maatte indeholde. Men overvejende begrundede han Skrif- 
tens Autoritet paa dens faktiske Beskaffenhed, dens Aands- 
magt. »Hvis jeg tog Salmerne, Jesaja og tillige den 
samme Aand, saa kunde jeg lave et lige saa godt 
N. T,, som Apostlene har skrevet. Men fordi vi ikke 
har Aanden saa rigt og mægtigt, maa vi lære af dem 
og drikke af deres Kilde«.*) 

De engelsk-amerikanske subjektivistiske Sekter for- 
stod noget af Friheden overfor Skriften. Overfor den 
stive Bogstavorthodoxi havde de Ret, og den moderne 
Protestantisme er bleven korrigeret gennem dem. Men 
overfor Luther havde begge Parter Uret, de orthodoxe 
og de subjektivistiske Mystikere. Den indenfor den 
lutherske Kirke, som først genopliver Luthers religiøse Fri- 
hed overfor Skriften, turde være Zinzendorf, der ogsaa 
havde forstaaet Tanken om Kristus som Skriftens Herre. 



1) Koldes Udg. S. 57, 110, 223. 

2) Thimme 86 f. 

3) Kirchenpostille E. A. « 11, 274. 

Senere er Skriftprincippets Vanskeligheder yderligere 
blevet stillet i Lys gennem Oplysningen og Rationalis- 
men, Men trods alt maa vi frem i det af Luther op- 
trukne Spor; der gives ingen anden farbar Vej. 

Ad en anden Vej har Grundtvig søgt frem. Naar 
man ser paa hans Personlighed og Livsværk som Helhed, 
da maa det siges, at han har i mange Stykker haft Ret 
i at føle sig som Forkæmper for Morten Luthers Aand 
mod en mat og klam Fornuftreligion. Den store Præst 
og Digter har baade kristeligt og folkeligt haft meget 
fælles med vor Reformator. Heller ikke skal det under- 
kendes, at Sakramenterne og Troesbekendelsen gennem 
ham faktisk er bleven mangfoldige til Hjælp i deres 
kristelige Liv. Men her drejer det sig om Princippet i 
den grundtvigske »Opdagelse c, om den Stilling, han gav 
Troesbekendelsen fremfor Skriften. Jeg nødes til i Kort- 
hed at sige, hvorfor jeg anser hans og hans Tilhængeres 
Mening for afgjort uholdbar, saa uholdbar, at man berøver 
sig selv Muligheden for virkelig at hjælpe i Nutidens 
store Vanskeligheder, i samme Grad som man tager sit 
Stade der. 

Man taler om Ordene ved Sakramenterne og særlig 
Troesbekendelsen som det levende Ord, Menighedens 
gamle Bekendelse, der fremfor alt skal afgøre, hvad 
Kristendom er. 

Det har mindre at sige, at denne Brug af Udtrykket 
»det levende Ord< er forvirrende; man bør herved for- 
staa fri Tale udaf Personlighedens Indre, altsaa netop 
ikke en overleveret Formel. Men hverken historisk 
eller religiøst egner Troesbekendelsen sig til at være 
Udgangspunkt for Bestemmelsen af, hvad Kristendom er. 



124 

Historisk ikke, thi dens Oprindelse er saa temmelig uvis, 
medens Skriften indeholder de ældste Vidnesbyrd om 
Kristendommen. Religiøst ikke, fordi en aandelig Magt 
som Kristendommen aldrig lader sig fuldt udtrykke i en 
Formel. Derfor maa Troesbekendelsen i praktisk kristelig 
Brug bestandig stiltiende udfyldes. Saaledes maa man 
ved den anden Artikel stadig fra Evangelierne hente 
Tanken om, hvordan denne Jesus Kristus var. Og det 
afgørende, at hans Liv, Død og Opstandelse er sket for 
mig, kan man maaske nok finde i Ordet: jeg tror, men 
det har i hvert Fald ikke den stærke Klang som i Skrif- 
tens Forkyndelse. Skriftens Tale som Nedslag af den 
apostolske Prædiken er, skønt skrevet, langt mere et 
levende Ord, end nogen Formel kan være. 

Heller ikke Troesbekendelsens Stilling ved Daaben 
kan gøre den til det faste Udgangspunkt for Bestemmel- 
sen af, hvad Kristendom er. 

For det første er det jo ikke i hele Kirken, at den er 
Daabsvilkaar. De Slutninger, man nu drager udfra vor 
Kirkes Praxis — hvor den jo for Resten heller ikke er 
absolut Betingelse for Daaben (Nøddaab) — kunde faa 
Paralleler, der tilsyneladende ikke var mindre tvingende, i 
andre Kirkesamfund med anden Praxis, F. Ex. i den 
græsk-russiske Kirke døber manjopaadet nikæno-konstanti- 
nopolitanske Symbol ; i nogle Samfund som Brødremenig- 
heden bruger man enten ikke Troesbekendelsen eller varierer 
dens Form. Der er i Virkehgheden ikke anden Udvej, end 
med Grundtvig at erklære, at f. Ex. Brødremenigheden er den 
hellige, almindelige Kirke og dens Helgen-Fællesskab alde- 
les uvedkommende«.^) Og denne Konsekvens dømmer sig 



1) Grundtvig: Kirke-Spejl. 2. Udg. 1876. S. 298. 

selv for den, der forstaar at vurdere, hvad Brødremenig- 
heden har virket for Vækkelse og Næring af kristeligt 
Liv hjemme og ikke mindst paa Missionsmarken. 

Men ogsaa den nærmere Udførelse af Slutningerne 
udfra Troesbekendelsens Stilling som Daabsvilkaar er 
uholdbar. Enten maa man tage Sagen i den strengeste 
Form: Daabsvilkaaret er Salighedsvilkaar ; dette kan kun* 
være sat af Herren selv, ergo maa Troesbekendelsen ufor- 
andret føres tilbage til Kristus. Det er en Methode, 
hvorved man sætter sig i fuldstændig Modstrid med al 
Historie, og en Methode, hvorved man kan bevise hvad 
som helst: det skal være saaledes, altsaa er det saale- 
des. Eller ogsaa nøjes man med at henvise til, at Troesbe- 
kendelsen er Menighedens Vidnesbyrd, og det er den, man 
skal spørge om, hvad Kristendom er. Men denne Fremgangs- 
maade er uprotestantisk og religiøst utilfredsstillende. 
Ganske vist har ogsaa Luther kunnet tale om, at den, 
som vil finde Kristus, maa først finde Kirken o: de 
levende Mennesker, som beholde alle Guds Ord og har 
Kristus hos sig.^) Men selv her taler han om, at Kirken 
prøver Guds Ord efter Skriften. Og en saadan Henvis- 
ning til Kirken som den, der bevarer Guds Ord, ophæver 
slet ikke hans principielle Syn: Kirken kan ikke fastsætte 
Troesartikler ; den er en Skabning af Evangeliet; dettes 
Nedslag har vi i Skriften, hvis Herre Kristus er (jvfr. 
S. 92, 109). Schleiermacher beholder Ret i, at Protestantis- 
men gør den enkeltes Forhold til Kirken afhængig af 
hans Forhold til Kristus, medens det er katholsk at gøre 
Forholdet til Kristus afhængigt af Forholdet til Kirken. 



») KirchenpostUle E.A. « 19, 170 f. 

Selvfølgelig er det Kirken, som forplanter Vidnesbyrdet 
om Kristus. Men den skal altid vise bort fra sig 
selv hen til sin Herre, og hver enkelt maa bestandig 
have Ret til at prøve, om Disciplenes Vidnesbyrd stem> 
mer med, hvad han lærer hos ham, der alene er Mester 
og Vejleder. Og Gud ske Lov, at det er saaledest 
* Kirken, som den har været gennem Tiderne og som den 
er den Dag i Dag, er altfor plettet og skrøbelig, til at 
man kan indbyde Mennesker til at søge Hvile paa dens 
Autoritet. Kun Kristus alene kan bære. Og især 
viser det sig ved den missionerende Forkyndelse; her 
synes d en grundtvigske Betragtning særlig lidet egnet til 
at faa Magt over Samvittighederne. Ved den grundtvigske 
Anskuelse i dens strengere Form (navnlig med Tanken 
om Salighedsvilkaaret) er der tillige en Læggen Vægt 
paa Bogstaver og Enkeltheder og en juridisk Forestilling: 
om Gud og hans Krav, som jeg aldeles ikke kan rime 
sammen med Evangeliet — forøvrigt heller ikke med dea 
Side af Grundtvigianismen, som kommer frem i Kravet 
om Aandsfrihed og i Troen paa Sandhedens Evne til at 
sejre i Frihed ved sin egen indre Kraft. Faktisk er da 
ogsaa Grundtvigianismen hos mange bleven stærkt 
mildnet, og i denne Form synes den at vinde stor Ud- 
bredelse. Een Ting er nu, hvordan den enkelte kommer 
til at vurdere det grundtvigske Syn, hvor megen Hjælp 
f. Ex. Troesbekendelsen kan blive for ham; det er vist- 
nok individuelt forskelligt, ligesom f. Ex. et Skriftord 
kan faa en særlig Betydning for den ene kristne og ikke 
for den anden. Men noget andet er, hvor man skal tage 
sit Udgangspunkt. Og her mister Grundtvigianismen si» 
formentlig faste, almengyldige, tvingende Karakter, jo 

mere den afsvækkes. Hvor en saadan mildnet Grundt- 
vigianisme ikke fremtræder som personligt Erfaringsvidnes- 
byrd fra den enkelte, men med Krav paa at være objek- 
tiv Norm, kan den kun bidrage til at udviske alle klare 
Linjer. 

Vi vises saaledes tilbage til Skriftprincippet og maa 
prøve at hugge os igennem Vanskelighederne. 

Jeg tror, at man gør Mennesker en daarlig Tjeneste 
ved at prøve een Gang for alle at hamre Skriftens ufejlbare 
Autoritet fast; det bliver altfor let et Attentat paa Person- 
lighedens Frihed. Vor dybeste Trang er heller ikke ea 
dogmatisk Lovbog. Man har nu længe erkendt, at paa 
det moralske Omraade maa enhver handle i Frihed og 
paa eget Ansvar. En udvortes Lovbog hæmmer den 
personlige Karakterudvikling; den kan desuden ikke 
slaa til, da Livet altid er rigere end Forskrifterne, og 
endelig kan N. T., som er en Samling Lejlighedsskrifter, 
slet ikke være en saadan Lovbog. Vi maa nu naa frem 
til en tilsvarende Frihed paa det religiøse Omraade. Vi 
skal næppe have alle Spørgsmaal besvarede paa een 
Gang gennem et færdigt System, og Bibelen giver jo 
netop ikke et saadant System; den er praktisk Tale i 
konkrete Forhold. Den er ved sin levende, men usystematiske 
Tale netop egnet til at indskærpe, at vi forstaar i Stykke- 
vis, at vi i den kristelige Erkendelse naaer frem Fod for Fod, 
gennem Arbejde og Kamp, ligesom i det kristelige Liv. 

Hvad det gælder om, er at faa Blik for Bibelen, 
ikke som Lov, men som Gave, som en uendelig dyb 
Brønd, vi skal øse af. Det gælder om at komme ind 
under Bibelens Indvirkning, saa dens Aand faar Magt 
over os. Den faar da Myndighed for os ogsaa udover 

det, vi i Øjeblikket har oplevet. Dette er vistnok kun 
lidt af det, der er henlagt til os. Det gælder for vor 
egen Væxts Skyld om paa Luthers Vis i Frihed og 
ærefrygtsfuld Forventning at sidde ved Profeternes og 
Apostlenes Fødder. 



VIII. Kirkesamfund og Embede. 



Jeg tror, at i denne Menighed eller 
Kristenhed er alle Ting fælles, og enhvers 
Goder er den andens l^jendom, og ingen 
tilhører sig selv. 

Luther 1520. E. A. 22, 20. 

Den Kirke, Luther var opvoxet i, var en ydre An- 
stalt med en Monark, Embedsmænd, Love og Ceremonier, 
som man skulde underkaste sig. Den var, for at bruge 
«t bekendt Udtryk fra en lidt senere Forf.^), lige saa 
synlig og haandgribelig som Kongeriget Frankrig eller 
Republikken Venedig. Og denne Kirke, tilmed saa verds- 
liggjort og demoraliseret, skulde tillige være Genstand 
for religiøs Tro! 

Luther stod fra Begyndelsen med største Ærbødig- 
lied overfor Kirken. Men det var ikke gennem Institu- 
tionen med Embede og Sakramenter, han fandt sit nye 
Liv. Ja efterhaanden maatte dette sprænge den ydre An- 
stalt. Allerede meget tidlig rørte der sig under Ind- 
flydelse fra Augustin Tanker hos ham, som maatte føre 
ud over Romerkirken.^) 



1) Bellarmin, citeret Mirbt: Quellen« 275. 

2) Seeberg: Dogmengeschichte U 217 f, 275 f. 

9 

Allerede i Maj 1518 præciserede han klart sin nye 
Forstaaelse i en Prædiken om Bandets Kraft.^) Band 
(Exkommunikation) udelukker af Samfundet. Men nu er 
de troendes Samfund et dobbelt. Dels et aandeligt; 
Tro, Haab og Kærlighed til Gud. Herfra kan Gud alene 
udelukke; eller, set fra en anden Side, kun et Menneske 
selv kan ved Synd udelukke sig derfra. Dels et ud- 
vortes : Delagtighed i Kirkens Sakramenter og Ceremonier. 
Dette er Tegn paa det aandelige, men de falder ikke 
absolut sammen. Man kan udelukkes fra det ydre uden 
at være udelukket fra det indre. En, der dør saaledes,. 
uretfærdig bandsat og derfor uden Sakramenter, er endog 
salig. Alligevel bør man ære selv en uretfærdig kirkelig 
Øvrighed, som Kristus ærede Ypperstepræsterne og Pilatus. 

Videreførte er Tankerne blevne i »Von dem Papst- 
thum zu Romc 1520.*) I første, egentligste Forstand 
er Kristenheden Forsamlingen af de troende under Kristus 
som Hovedet; deres Enhed er en indre, i Tro, Haab og 
Kærlighed. Det er denne usynlige Kirke, der sigtes til 
i Troesbekendelsen; thi hvad man troer, er ikke synligt. 
Vel har den ydre Tegn (Daab, Nadver, Evangelium), 
hvorpaa man kan kende dens Existens; men hermed er 
endnu ikke afgjort, hvem der hører med. I anden Be- 
tydning er det den ydre Kristenhed, der samles under 
Embede og Kultus af forskellig Art. De t(5 forholder sig 
til hinanden som Sjæl til Legeme, hvormed tillige er 
sagt, at den første er den vigtigste. 

Vi faar altsaa tre Kredse eller Stykker. Yderst er 



1) Opp. var. n 306 ff. 

2) E. A. 27, 86 ff. 

den ydre Kristenhed, Den falder for Luther reelt sam- 
men med Folket. Hans Tanker om Stat og Kirke kan 
derfor ikke uden videre overføres paa Nutiden; thi han 
forudsætter en kristen, døbt Øvrighed, der ikke tillader 
Religionsfrihed. Dernæst kommer Kirkens ydre Tegn, 
Evangelium og Sakramenter. De danner paa en Maade 
et Bindeled mellem den ydre og den indre Kristenhed, 
som er den tredje Kreds. Den sidste er nemlig normalt 
frembragt og opholdt ved disse ydre Midler, men kan 
dog ogsaa bestaa relativt uafhængig deraf. 

Den indre Kristenhed er den vigtigste. En angli- 
kansk Theolog sagde en Gang til mig, at han vidste 
nok, det kunde ikke nytte at tale til Lutheranere om 
Paulus. Han mente derved, at vi ikke forstod Pauli 
Tanker om Menighedens mystiske^ Samfund. Og han 
har maaske nogen Ret. Men den unge Luther kan ogsaa 
her være os en Vejviser til Paulus. Netop c. 1520 taler 
han meget stærkt om dette Samfund S hvor baade Glæde 
og Lidelse er fælles, og han glædede sig over at have 
Nadveren som Pant paa Fælleskabet med Kristus og alle 
hans hellige.*) 

Idealet er, at den indre og den ydre Kristenhed 
falder sammen. Luther har lejlighedsvis været med til 
et Forsøg paa at realisere Idealet ved at organisere en 
Sognemenighed, som om den var de helliges Samfund. 
Det var den broderlige Forening, som Beboerne i Byen 

1) Se f. Ex. det S. 120 anførte Motto (fra Kurze Form der 
zehn Gebote, des Glaubens und des Vater Unsers). Endvidere : Om et 
Kristenmenneskes Frihed. 

2) Det er Hovedtanken i Sermonen om Nadveren 1519. E. A. 
27, 25 ft jvfr. S. 144 f. 

9* 

Leisnig indgik 1523 om Ordning af Præsteløn, Fattig- 
pleje m. m. Luther skrev hertil en rosende Fortale^): 
Vejen er kristelig Kærlighed og ikke Love. Men alle- 
rede da var han bange for, at »gerrige Lus« skulde til- 
rive sig det ledige Kirke- og Klostergods, og han nærer 
ikke store Forventninger om Tilslutning ; det er ham nok, 
hvis en eller to følger ham. 

En Ordning, hvor et helt Sogn organiseredes blot i 
broderlig Kærlighed, var naturligvis uigennemførlig. Ord- 
ningen selv er da ogsaa mere juridisk end Luthers For- 
tale, og der kom ikke videre ud af Forsøget. — 

Religiøst har Luther brudt en Vej for en aandelig 
Forstaaelse af Menigheden, hvad der ikke ophæves ved, 
at han selv i Tidens Løb indsnævrede Kirkebegrebet ved 
sin Fordring om Orthodoxi som Betingelse for at være 
kristen (jvfr. S. 85). 

For Ordningen af de ydre kirkelige Forhold ud- 
kastede Luther et Program i Skriftet til Adelen 1520.*) 
Han haabede da paa Kejserens og Fyrsternes Hjælp imod 
Rom. At Fyrsterne greb ind i kirkelige Ting, var ingen- 
lunde noget nyt ; det skete ofte i den senere Middelalder, 
som paa forskellige Steder opviser Tilløb til Dannelsen 
af Landskirker. Luther begrundede Øvrighedens Reforma- 
tionsret paa, at den selv var Led i Kirken; i en Nøds- 
stand har det ene Lem Pligt til at hjælpe det andet; 
og samme Begrundelse gav han ogsaa senere for Stats- 
kirkesystemet. Han ønskede 1520 ved Kejserens Hjælp 
oprettet en tysk Nationalkirke med Ærkebispen af Mainz 



1) E. A. 22, 107; 112. 
«) E. A. 21, 274 ff. 

som Primas og et tysk Konsistorium. Indenfor denne 
Kirke tænkte han sig de enkelte Menigheder paa 
independentisk Vis ret uafhængige af hverandre; hver 
Menighed skulde vælge sin egen Præst. Endnu 1525 
tilkendte han afgjort Menigheden Ret til Præstevalg^.) 

Et independentisk Princip var det ogsaa, der bragte 
ham til 1524 at afvise sin Ven Nikolai Hausmanns Plan 
om at faa samlet en evangelisk Synode for at faa Enhed 
i Kirkeskikkene. Luther havde ingen Tillid til Koncilier. 
Selv paa Apostelkonciliet var der næsten blevet forhand- 
let mere om Gerninger og Traditioner end om Tro, og 
paa de senere var der aldrig talt om Tro, men altid om 
Meninger og Stridsspørgsmaal, saa Ordet Koncilium var 
ham næsten lige saa mistænkeligt som Ordet »den frie 
Viljec Koncildekreter blev snart forvandlede til Love og 
Snarer for Sjælene; men kun i Frihed skulde den ene 
Menighed følge den andens Exempel.*) 

Strax efter kom Bondeoprøret, og Luthers Pessimisme 
overfor »die tollen, voUen Deutschenc tog til. Han mente 
at maatte give Afkald paa adskilligt, som han i og for 
sig ansaa for ønskeligt. Mange føler nu til Dags, at vor 
offentlige Gudstjeneste, hvis Ordning i Grundtrækkene 
gaar tilbage til Luther, har et noget for missionerende 
— i ældre Tid maaske snarere belærende — Præg til 
helt at tilfredsstille de troendes Trang til Samfundsliv, 
og man søger at raade Bod derpaa ved friere Møder og 
Sammenkomster. Og Luther selv følte, at den offentlige 
Gudstjeneste trængte til at suppleres med en mere privat 

*) Ermahnung zum Frieden auf die zwolf Artikel der Bauerschaft 
in Schwaben. E. A. « 24, 293 f. 

2) 17. Novb. 1624. Enders V 52 f. 

for de troende; i denne snævrere Kreds, hvortil man 
meldte sig frivillig, kunde der da holdes Kirketugt^). 
Men da Frans Lambert, strax efter at Luther havde frem- 
sat denne Tanke, fremlagde et Udkast til en hessisk 
Kirkeforfatning paa Grundlag af saadanne frivilligt dan- 
nede snævrere Kredse*), mente Luther dog at maatte fra- 
raade Indførelsen af et saa stort Apparat som upraktisk 
for Tiden: »Folk er ikke skikkede dertil, saadan som 
de mener, der sidder for sig selv og afmaler med Ord 
og Tanker, hvordan det skulde gaa.c*) 

Og der kom aldrig hverken den Organisation af den 
snævrere Menighed eller den demokratiske Ordning af 
den ydre Kristenheds Anliggender, som Luther oprindelig 
havde tænkt sig. Der kom de lutherske Statskirker. 
Man kan ikke bebrejde Luther det. De aandelige Spørgs- 
maal og de verdslige (f. Ex. om Kirkegods, Præsteløn 
o. s. V.) var saa filtrede ind i hinanden, at der maatte 
en fast Haand til, om ikke alt skulde opløses i Forvir- 
ring. Og denne faste Haand havde kun Statsmagten. 
En anden Ordning end den, der blev Resultatet, var 
under de givne Forhold neppe tænkelig. Men naar man 
— i Fortsættelse af Ritschls Syn paa Reformationens 
Forhold til Verden og Staten — har villet hævde, at 
Statskirken ogsaa er det normale Udtryk for Luthers 
Tanker, da er det urigtigt. Han har f. Ex. tænkt sig 
effektiv Kirketugt og Band som rent kirkelige Straflfe- 
midler. Og baade pietistisk Konventikelkristendom og 



1) Deutsche Messe 1526. E. A. 22, 230 f. 

2) Refereret Køstlin: M. Luther H 48. 

3) Brev til Filip af Hessen 7. Jan. 1527. E. A. 56, 170 f. 

Frikirkedannelse kan siges at realisere Stykker af hans 
Kirketanker^), 

Luthers Frygt for Juristeri var befriende i aandelige 
Ting. Men i praktiske Sager kunde den sammen med 
den overvættes stærke Betoning af, at Gud virker, uden 
at vi gør noget dertil, medføre en vis Passivitet, som i 
Længden ikke var heldig for kristeligt Liv og Arbejde. 
Luther var ingen Organisator. Det var derimod Calvin. 
Han stod religiøst paa den af Luther lagte Grund. Men 
han forstod bedre at gøre de troende aktive, og den re- 
formerte Kirke har vistnok virket mere folkeopdragende 
end den lutherske. Det turde være, at de lutherske 
Kirker i det praktiske skal gaa i Lære hos de refor- 
merte, ligesom Zwingli og Calvin i det direkte kristelige 
gik i Lære hos Luther. — 

Luther var opvoxet i en Præstekirke. Et af de 
Synspunkter, hvorunder hans Gerning kan ses, er Gen- 
oplivelsen af den apostolske Forkyndelse om det alminde- 
lige Præstedømme: »hvad der er krøbet ud af Daaben 
kan rose sig af allerede at være viet til Præst, Biskop 
og Pave.c Det ophæver dog ingenlunde Embedet; tvært- 
imod, hvad der tilkommer et Samfund, maa ingen tiltage 
sig uden Samfundets Vilje. Præsten skal da være en 
lærd, from Borger, som vælges af Menigheden*). 

Ja, skønt der ikke mere var nogen Væsensforskel 
mellem Præst og Lægmand, kom Luther dog til at frem- 



^) Jvfr. W. Kohlers Artikel om Luthers Kirkebegreb i Die christ- 
liche Welt 1907. 371 ff, som jeg skylder adskillige af Tankerne i det 
foregaaende. 

«) An den christlichen Adel 1520. E. A. 21, 281 f. 

hæve Embedet saa stærkt, at det indsnævrede de frie 
personlige Rørelser. Da 'Melanchthon ængstedes af Svær- 
merne fra Zwickau, raadede Luther ham til at prøve 
deres aandelige Erfaringer (S. 78); men forud opstillede 
han den formelle Grundsætning, at Gud aldrig sender 
nogen, uden han enten har en menneskelig Kaldelse eller 
kan legitimere sig gennem Mirakler^). Og overfor Gen- 
døberne tilspidsede han det til, at de enten skulde bevise 
deres Kaldelse (ikke: indre Kald) til at prædike, eller 
tie stille^. Hertil svarer Reglen i den Augsburgske Kon- 
fession Art. 14. 

Disse Skranker, der blev tilbage, betød unidlertid 
lidet overfor den store Erkendelse : det almindelige Præste- 
dømme overfor Gud. Paa dette Grundlag har Livet i 
vor Kirke af sig selv fjæmet Skrankerne og skaflFet 
Plads for Lægmandsforkyndelse. 



1) 13. Jan. 1522. Enders HI 273. 

») Von den Schleichem und Winkelpredigera 1532. E. A. 31, 218. 



IX. Sakramenter. 



Hvad betyder da saadan Vanddaab? 
Svar: Den betyder, at den gamle Adam 
i os skal druknes ved daglig Anger og 
Bod og dø med alle Synder og onde Lyster, 
og at der omvendt daglig skal frem- 
komme og opstaa et nyt Menneske, som 
skal leve for Gud i Retfærdighed og Renhed. 

Den lille Katekisme. 

Nadvertjenesten (Messen) er en Sam- 
menfatning af Evangeliet. 

De captivitate Babylonica. Opp.var.V54. 

Ordet sacrantenium brugtes i den latinske Kirke 
(som en utilfredsstillende Gengivelse af det græske my- 
sterton) om en hellig Handling, som reelt eller symbolsk, 
hvilke Ting man i Oldtiden i Reglen ikke skarpt ad- 
skilte, udøver en helligende Virkning paa den Person, 
der underkaster sig den. Efter denne ubestemte Sprog- 
brug talte man i Middelaldren indtil 30 »Sakramenter c. 
At Antallet fastsloges til 7, er en af de største Tilfæl- 
fældigheder i Kirkens Læreudvikling; man stillede her 
sammen højst forskellige Ting, ikke blot Daab og Nadver, 
Konfirmation, Ordination og den sidste Olie, men ogsaa 
Boden, ja Ægteskabet. 

Den middelalderlige Kirke var i særlig Grad en Sa- 

kramentkirke. Hele Livet omspændtes af hellige Cere- 
monier; Hovedpunktet i Gudstjenesten var ikke Prædiken, 
Salmesang eller Menighedsbøn, men Messeofret, hvor 
Præsten forvandlede Brød og Vin til Kristi Legeme og 
Blod og ofrede Kristus igen som et Sonoffer for levende 
og døde. Udvortesgørelsen af Religionen samlede sig særlig 
om Sakramenterne. Ved de mest karakteristiske Sakra- 
menter laa Hovedvægten paa den objektivt rigtige Ud- 
førelse: gennem en dertil ordineret Person og med de 
fastsatte Formler. Da nu Ritualerne var paa Latin, og 
ved Messen de helligste Ord tilmed altid skulde siges 
sagte, saa al Kontrol var udelukket, hvilede Lægfolks 
Tro paa Handlingens Virkekraft i Grunden paa en blind 
Tro paa Præsten. Den, der skulde bruge Sakramentet, 
maatte naturligvis sige Ja til Kirkens Lære; men der 
krævedes væsentlig kun en passiv Modtagelighed, ingen 
levende Erkendelse af, at Guds Naadesvilje gjaldt en 
selv personlig. Selvfølgelig kunde der knytte sig en 
mægtig Grebethed f Ex. til Overbevisningen om, at 
Kristi Legeme og Blod var skjult til Stede under Skin 
af Brød og Vin; et Exempel er Frans af Assisis glødende 
Begejstring over Forvandlingen. Men Døren var aabnet 
for magiske Forestillinger om Frelsen som en højere 
Naturproces, hvor man slap uden om personlig Selvfor- 
dømmelse og Sindsforandring. 

Den personlige, direkte Frelsesvej, Luther forkyndte, 
kunde ikke forliges med Kirkens Lære og Praxis her. 
Luther maatte rense ud. Hans Kritik er født ud af 
Forstaaelsen af det personlige Forhold mellem Gud og 
Synderen; den er vejledet af Augustin og Skriften. Han 
lod ikke noget falde, før han blev helt klar paa, at det 

var falskt. Men saa sagde han det ogsaa dristigt. Intet 
Steds syntes hans Kritik saa radikal som ved Sakra- 
menterne; De capttviiate Babylonica 1520 kaldte endog 
en Konge (Henrik VIII af England) frem for at forsvare 
den gamle Tro. I det følgende vil jeg holde mig til 
dette Luthers Hovedskrift ; den, som maatte ønske udfør- 
ligere Fremstilling af Luthers Tanker eller mit Syn der- 
paa, henviser jeg til mine Studier over vore Reformatorers 
Nadverlære i Teologisk Tidsskrift 8. Bd. 1907, S. 161— 
214, 257—285. 

Først søgte Luther at fjerne et upersonligt Forhold 
til Sakramenterne ved at understrege Troen som den 
afgørende. Ikke Sakramentet, men Troen paa 
Sakramentet retfærdiggør. Du faar saa meget, 
som du troer, du vil faa^). 

Slige Ord kunde tydes som Udtryk for den mest 
yderliggaaende Subjektivisme. Men i Grunden er de 
snarere et Udtryk for Luthers Tro paa Guds Kærlighed ; 
den er det sidste Hvilepunkt. Og Guds Frelsesvilje kan 
kun gøres virkningsløs ved Modtagerens Vantro, ikke ved 
en ukorrekt Sakramentforvaltning saa lidt som ved uret- 
færdig Udelukkelse fra Sakramenterne (S. 130). Selv om 
en Præst kun administrerede Sakramentet for Spøg, var 
det dog gyldigt, naar det modtoges i Tro^). Sakra- 
mentordenes Form er ligegyldig; Daab iKristi Navn 
er lige saa gyldig som i Faderens, Sønnens og Aandens (jvfr. 
S. 112). Ja selv om en ugudelig Præst ikke meddelte Daaben i 

^) Sermo de poenitentia 1518. Opp, var. I 340. Sermo de 
digna præparatione cordis 1518. Opp. var. II 316. Flere Steder 
Teol. Tidsskr. S. 179. De capt. Babyl. Opp. var. V 63. 

*) Sermo de poenitentia 1518. Opp. var. I 339. Teol. Tidsskr. 
S. 180. 

Herrens Navn, vilde den dog være gyldig, naar den 
modtoges i Herrens Navn. Alt hviler paa Troen hos 
Modtageren, intet paa Ceremonierne; herved bliver vi 
frie overfor alle Skrupler^). Ogsaaved den symbolske 
Handling i Sakramentet er Formen underordnet. 
Genindførelsen af Neddykkelse ved Daaben vilde give den 
fuldeste Symbolik, men er ikke nødvendig ; ja end ikke Nadver 
under begge Skikkelser, som Luther krævede som stem- 
mende med Kristi Indstiftelse og den ældste Kirkes Skik^ 
gør han til en Lov*). 

Kun de i Skriften begrundede Handlinger bør regnes 
for Sakramenter. Herved forsvinder Syvtallet; i strenge- 
ste Forstand er der kun to; i videre regnes Boden med. 
Forøvrigt er Sakramentnavnet ubibelsk; korrektere vilde 
det være at tale om sakramentale Tegn f) i Melanchthons 
Loci 1521 hedder det paagældende Afsnit: Om Tegn- 
ene.*) 

Sakramenterne er imidlertid ingenlunde blot Bekend- 
elsestegn fra Menneskers Side. Det var den Opfattelse, 
som Zwingli i Tidens Løb mere og mere gik over til, 
omend der blev Spor af en fyldigere tilbage. For Luther 
er derimod Sakramenterne, som det hedder i den Augs- 
burgske Konfession Art. 13, Tegn og Vidnesbyrd 
om Guds Vilje imod os. Ja mere endnu, de er 
Handlinger af Gud, ham skal det hele tilskrives; det 
er Gud, som døber med sine egne Hænder.^) I denne 

1) De capt. Babyl. Opp. var. V 61 f, 

2) Sammesteds 66; 28 f. 

3) Sammesteds 21; 89; 117. 
*) Koldes Udg. S. 224 fif. 

6) De capt, V 61. 

Tanke, der passer nøje sammen med Betoningen af, at 
hele Frelsen fra først til sidst alene skyldes Gud, er det 
efter min Mening, man maa se den særlige Styrke, paa 
en Gang det oprindelige og det blivende, i Luthers Sa- 
kramentlære. 

Gud handler imidlertid først og fremmest gennem 
Ordet. Og til Forjættelsesordet fra Guds Side maa 
svare Troen fra vor. Grundtvig har grebet en luthersk 
Hovedtanke ved stærkt at fremhæve Ordet som det væ- 
sentlige i Sakramentet; hvorimod han afgjort skiller sig 
fra den unge Luther dels ved at kræve Sakramentordene 
i en bestemt Form, dels ved at isolere dem som væsens- 
forskellige fra Forkyndelsen. For Luther er jo ogsaa 
Forkyndelsen Guds Ord (S. 112), og Sakramenterne skal 
ses i nøjeste Forbindelse med den, ja Sakramentordene 
er selv en fortættet, sammentrængt Form af For- 
kyndelsen; hele Evangeliet kan siges at være en Ud- 
lægning af Nadveren, eller omvendt: Nadverordene er 
en kort Sum af Evangeliet.^) 

Forkyndelsen ved Sakramenterne har imidlertid en 
dobbelt Ejendommelighed. Dels er den rettet til hver 
enkelt personlig, dels er den ledsaget af synlige Tegn, 
i Daaben Vand, i Nadveren Brød og Vin indeholdende 
Kristi Legeme og Blod. Det vilde være en vantro Tanke- 
gang, at disse Tegn i Modsætning til Tegnene i den 
gamle Pagt skulde virke Naade.*) Nej, de er Bekræftel- 
sestegn, men underordnede under Ordet, som Seglet er 



1) Sermon von dem N. T. 1520. E. A. 27, 167 ff. De capt. 
V. 54: Missa est compendium evangelii, Teol. Tidsskr. 197 f. 

2) De capt. V. 62 f. 

underordnet under Testamentet. Derfor er de heller ikke 
absolut uundværlige. Kristus siger: den, som troer og 
bliver døbt, skal blive salig; men den, som ikke troer^ 
skal fordømmes. Han tilføjer ikke : den, som ikke bliver 
døbt. Thi han vil vise, at Troen kan frelse endog uden 
Sakramentet.^) Hvis man ikke kunde faa Daaben eller 
den blev en nægtet, var man ikke derfor fordømt, naar 
man kun troede Evangeliet. Thi hvor Evangeliet er, der 
er ogsaa Daab og alt, hvad et Kristenmenneske be- 
høver.*) Og, som Augustin har set (S. 15), kan man 
tilegne sig Nadverens Velsignelse alene gennem Indstif- 
telsesordene uden at bruge det ydre Tegn.^) 

Udfra denne Betragtning prises da Daaben som en 
stor naaderig og trøsterig Ting, som man uafladelig skal 
takke Gud for. Den er en Pagt, hvorved Gud for- 
binder sig med os. Den er ikke en magisk Handlings 
som om der skulde være en hemmelig Kraft i Ordet og^ 
Vandet, som virkede Guds Naade i Modtagerens Sjæl.*) 
Men den er det store Fribrev overfor alle Menneskebud. 
Den er fremadvisende, en Forjættelse om Syndsforladelse^ 
og den Genfødelse, den Død og Opstandelse, den Ren- 
selse, der symbolsk fuldføres i et Øjeblik, skal reelt fort- 
sættes indtil den yderste Dag. Saaledes skal hele Livet 
være en aandelig Daab,^) jvfr. det S. 137 anførte Ord 
fra den lille Katekisme. 



1) De capt. 43. 65. 

^) Prædiken paa Kristi Himmelfartsdag 1522 i Kirchenpostille. 
E. A. 2 12, 196. 

^) *Crede et manducasH^. De capt. 22, 43 jvfr. Teol. Tidsskr, 
197, 203, om Forholdet til Augustin 164. 

*) De capt. 62. 

») De capt. 62, 57 f., 65 ff. Teol. Tidsskr. 186, 204 ff. 

Ogsaa for Barnedaaben kunde der vindes en Be- 
grundelse udfra dette Syn paa Daaben, hvor der under- 
streges : 1) Gud alene virker Frelsen, og : 2) Daaben er 
fremadvisende. Barnedaaben vilde da blive det stærkest 
mulige Udtryk for det Forhold: Ikke I har udvalgt mig, 
men jeg har udvalgt Eder. Gud kommer altid os i For- 
købet, som han har skabt os til sig. 

Alligevel viser der sig ved Barnedaaben endog 1520 
en Rest af en magisk Opfattelse. Luther lærer nemlig, 
at Barnet vel ikke døbes paa sin egen Tro, derimod 
paa deres, som bærer det frem, og paa Kirkens, men paa 
Kirkens Bøn forvandles det lille Barn indvortes ved, at 
Troen indgydes ; i hvilken Forbindelse Luther ogsaa spe- 
kulerer over, om man tør døbe et Barn, der endnu ikke 
er født, men stikker en Haand eller Fod frem af Moders 
Liv.^) Og senere, da Barnedaaben angribes, forsvarer 
Luther yderligere Tanken om de smaa Børns Tro.*) Jo- 
hannes Døberen, der sprang i Moders Liv, bliver ham et 
Bevis paa Muligheden, og Kristi Ord gennem den dø- 
bendes Mund kan ikke udgaa forgæves.^) Ernst Troltsch 
har sagt, at efter Lutherdommens Tanke virkede Guds 
Aand automatisk.*) I Almindelighed er det afgjort urigtigt 
med Hensyn til Luther, men det passer unægtelig paa Tanken 
om den Tro, deruden noget Valg skal vækkes i de smaa Børn. 
Den senere kirkelige Opfattelse er vel ved Spørgsmaalet om 



1) De capt. 71 f. 

*) Brev til Melanchthon om Zwickauerprofeterne 13. Jan. 1522. 
Enders m. 274 ff. 

3) Von der Wiedertaufe 1528. E. A. 26, 297 f; 301 f. Ved 
Kristi Ord tænkes rimeligvis ikke paa noget bestemt, men paa alle 
hans Ord ved Daaben. Jvfr. K6stlin: Luthers Theol. I 410 f. 

*) Die Bedeutung des Protestantismus, 1906. S. 23, 27. 

Genfødelsen i Daaben slaaet ind paa noget andre Veje end 
Luther. Men den har ikke set klart i Øjnene det Spørgs- 
maal, om man uden videre kan overføre Skriftens Ord 
om Daaben, hvor der jo forudsættes voxnes Daab og et 
personligt Valg forud, paa Barnedaaben, og den har ikke 
naaet helt at udrense magiske Forestillinger, Hellere end 
at diskutere om, hvad der sker i Barnet, hvorom dog 
Paastande og Nægtelser mest bliver lige uvisse og lidet 
opbyggelige, skal man holde sig til de i Livet anvende- 
lige Synspunkter: Daaben som Pagt fra Guds Side og 
som Forpligtelse fra vor, som Gave og som Opgave. — 
Nadverens Væsen bør efter Luther bestemmes 
alene udfra Kristi Indstiftelse. Dens Væsen ligger da i 
Indstiftelsesordene, der indeholder KristiTestamenteo: 
hans sidste uigenkaldelige Vilje, hvorved han efterlader 
os sin Arv. Han har bekræftet Testamentet med sin 
Død og besegler det stadig ved at give os sit Legeme 
og Blod under Brød og Vin som stadfæstende Tegn, 
altsaa besegler han stadig Testamentet netop ved det 
Legeme, han hengav i Døden. Testamentets Ind- 
hold er Syndsforladelse, som jo for Luther indeholdt 
alt: Liv og Salighed (S. 55). Det er saaledes 
den centrale Forjættelse, Hovedsummen af hele Evange- 
liet. I denne Bestemmelse lader sig ogsaa optage det 
andet Hovedpunkt hos Luther^), nemlig det mystiske Sam- 
fund med Kristus og alle de hellige (jvfr. S. 131), hvor- 
ved vi er fælles med dem baade i Gaverne og i Kampen. 
Det symboliseres ved, at de mange Korn bliver til eet 
Brød, de mange Druer til een Vin, og ved selve Nydelsen, 



*) Ikke i De capt., men baade før og efter. Teol. Tidsskr. 182, 
188 f, 211. 

idet ingen Forbindelse kan være mere inderlig organisk 
•end den mellem Føden og den, der nyder den. Guds 
Gave i Nadveren er kun for de ængstede og de bedrø- 
vede; derfor satte Jesus sine Disciple i denne Stemning 
ved først at sige: En af Eder skal forraade mig. Men 
i den papistiske Lære om Messeofret har man gjort Nadveren 
til ganske det modsatte, nemlig en Offergave til Gud og 
>en god Gerning; dette kan kun siges om Bønnerne ved 
Nadveren, aldrig om denne selv; thi der er vi kun mod- 
tagende^). 

Ved Daabslæren var Tanken om Troens Indgydeise 
i det lille Barn et fremmed Stof, som ikke føjede sig or- 
ganisk ind i Personlighedsbetragtningen. Ved Nadveren 
findes et tilsvarende i Tanken om Kristi Legeme og Blods 
bogstavelige Nærværelse i Elementerne. Oprindelig havde 
Luther delt den romerske Forvandlingslære : de indviede 
Elementer er kun tilsyneladende Brød og Vin, men i 
Virkeligheden Kristi Legeme og Blod.^) Under sine theo- 
logiske Studier traf han hos en Repræsentant for den kri- 
tiske Nominalisme (jvfr. S. 20)') den Tanke, at det vilde 
være meget rimeligere, om Brødet og Vinen tillige ved- 
blev at beholde deres oprindelige Væsen — hvis ikke 
Kirken havde fastslaaet det modsatte. Da Kirkens Au- 
toritet knækkede, forkastede først Melanchthon, dernæst 
Luther Forvandlingslæren som et spidsfindigt skolastisk 
Paafund, uden at han dog lagde Vægt paa at bekæmpe 



1) De her refererede Tanker findes ret overensstemmende i 
Sermon von dem N. T. 1520, E. A. 27, 139 ff og De capt. 

«) Saaledes i Salmefortolkningen 1513 ff. Teol. Tidsskr. 171 f. 
*) Pierre d'Ailly (Cardinalis Cameracensis) De capt, 29 f. 

10 

den. Han faldt tilbage paa den nominalistiske Tanke: 
Brødet og Vinen er tillige Kristi Legeme og Blod. 
Omkring 1519 overvejede han dog ogsaa Muligheden af 
en symbolsk Opfattelse, hvorved han havde kunnet give 
Pavedømmet »den grossten PuflF«. Men den stod for ham 
som stridende mod Indstiftelsesordene og I Kor. 10, 16^ 
»Des Text ist zu gewaltig da.<^) Han kæmpede da i 
Stilhed med Tanken og viste den fra sig som en Fri- 
stelse. Men i hans Nadverlæres første Skikkelse havde 
Kristi Legeme og Blod i Brød og Vin kun underordnet 
Betydning som Bekræftelsestegn for Ordet. Det var Segl^ 
som kunde tages bort uden at ophæve Testamentets Virk- 
ning. Det paafaldende underordnede i den Plads, der 
tildeltes Kristi Legeme og Blod, ses klart ved Sammen- 
ligning med Daaben. Her var Tegnet Vand, der ikke 
undergik nogen som helst Forvandling. Luther maatte 
da endog senere indrømme, at selv om der i Nadveren 
kun var Brød og Vin, ligesom der i Daaben kun var 
Vand, vilde der dog være Syndsforladelse for Ordets 
Skyld.*) Misforholdet mellem det store Under, at Kristi 
Legeme og Blod var i Elementerne, og den Betydnings 
det fik i Helheden, var saaledes iøjnefaldende. Man har 
endvidere bemærket^), at Troen konsekvent kun kunde 
støttes ved, at der stilledes den haandgribelige Genstande^ 
altsaa Brød og Vin, for Øje, men ikke ved, at man af 
den krævede Anerkendelse af et nyt, svært Mysterium^ 
Dette er utvivlsomt rigtigt udfra moderne Tankegang. 



1) Brev til Strassburg 1524. E. A. 53, 274. Teol. Tidsskr. 218. 

2) Wider die himmUsche Propheten 1524—25. E. A. 29, 286. 
8) K. Muller: Kirchengeschichte II. 1. 356 f. 

Og det gjaldt adskillige i Datiden.^) Men det gjaldt ikke 
Luther. Thi han havde altid mindre Kamp med Tvivl 
om religiøse Fakta eller Lærdomme end Anfægtelser an- 
gaaende Guds Forhold til ham selv. 

Den strassburgske Reformator Bucer, som indtog et 
Mellemstandpunkt i Nadverstriden mellem Luther og 
Zwingli, udtalte en Gang Ønsket om, at der aldrig var 
bleven skrevet mod Luther med Hensyn til Nadveren. 
Luther havde, skrev Bucer, allerede lagt al Vægt paa den 
aandelige Nydelse, men da han hos Karlstadt mente at 
finde en hel Forkastelse af det ydre Ord og Sakramen- 
terne, ophøjede han det ydre saa stærkt, at han fik Skin 
af at falde tilbage til den magiske Opfattelse, at noget 
ydre kunde retfærdiggøre, hvad der dog aldrig var hans 
Mening.*) Disse Ord er meget træffende. Da Luther 
hos Karlstadt og Zwingli fandt en Undervurdering af Sa- 
kramenterne, som syntes ham sværmerisk og rationalistisk, 
understregede han paa det stærkeste Kristi Legemes og 
Blods virkelige Nærværelse i Elementerne, som hidtil kun 
havde været et underordnet Punkt. Hans Forestillinger 
herom var eller blev med Tiden saa krasse, at de syntes 
et Tilbagefald til Forvandlingslæren. Skønt han egentlig 
havde lært, at Kristi Legeme og Blod kun er til Stede 
under Nydelsen, var han dog saa ængstelig med Hensyn 
til de indviede Nadverelementer, at da der en Gang ved 
en Altergang i Wittenberg c. 1542 spildtes noget af den 
indviede Vin, fik han Taarer i Øjnene, løb til og slikkede 



1) Saaledes C. Hoen (hans Brev til Luther Enders IH. 412 f) 
og Zwingli. 

«) Teol. Tidsskr. 258. 

10* 

Vinen op saa vidt mulig, og lod det, den var faldet paa, 
brænde.^) Det minder om den skolastiske Undersøgelse, 
om en Mus nød Nadveren, naar den aad af det indviede 
Nadverbrød, og man forstaar, at Melanchthon efter Luthers 
Død kunde bruge et saa skarpt Udtryk som »Brøddyrk- 
else«. Luthers Interesse for at bevise, at Kristi Legeme 
kunde være overalt, hvor der holdtes Nadver, førte ham 
ind paa fantastiske Spekulationer om dets Allestedsnær- 
værelse (S. 70 £). Men navnlig var der sket en skæbne- 
svanger Interesseforskydning: at have den formentlig 
rette Lære om Sakramentet truede med at overskygge 
det vigtigere, den personlige Stilling til Guds Naade, der 
bringes os gennem Sakramentet. Vort Nadverritual er 
et Bevis paa, hvordan denne Forskydning senere kunde 
angribe selve den hellige Handling. 

Luthers egentlige Fejl laa i, at han fortolkede Nad- 
verordene uhistorisk. Han mente, at Ordene: »dette er mit 
Legeme« i sig selv var lige saa utvetydige, som naar 
man sagde: »dette er Hvedebrød.«*) Han saa ikke, at 
denne Tankegang var rent abstrakt, uden Hensyn til 
den historiske Situation, hvori Ordene var sagte. Da 
Jesus sad mellem Disciplene med et uforklaret Legeme, 
hvorledes kunde det da tillige være i Elementerne? Lu- 
ther synes at have ment, at det virkelig var Tilfældet;^) 
han saa ikke, at man derved forflygtigede Øjeblikkets 
alvorsfulde Virkelighed, Afskedsmaaltidet med Døden for 



1) Teol. Tidsskr. 257. 

») Sermon von dem Sacrament .... 1526. E. A. 29, 330 f. 
Teol. Tidsskr. 267. 

8) Teol. Tidsskr. 214. 

Øje. Og naar han kunde mene, at Kristi Legeme i hans 
Jordeliv var allestedsnærværende (S. 72), forstaar vi, at 
han ikke tog Anstød af en tilsvarende Forestilling ved 
Nadveren. Den anden Udvej, hvorved man har forsøgt 
at forlige den orthodox lutherske Lære med den første 
Nadver, at denne nemlig ikke var en virkelig Nadver, 
var for ham udelukket ved det Princip, at Nadverens 
Væsen skulde bestemmes alene udfra Indstiftelsen. Og 
heri havde han Ret. Hvorledes skulde man dog kriste- 
ligt begrunde den Tanke, at Ordet »dette er mit Le- 
geme« skulde have en realistisk Betydning i Præstens 
Mund, hvis det i Kristi egen havde en symbolsk? Og 
at dette sidste var Tilfældet, er mig utvivlsomt udfra 
selve det Øjeblik, da det hellige Maaltid blev indstiftet. 
— Der er mange troende Mennesker, der har vanskeligt 
ved at komme til Rette med Sakramenterne, fordi de 
synes, at det her er en helt anden Verden, de møder, 
end den, vi ellers kender i det kristelige Liv, gennem 
Omsindelse , Helliggørelse , Bøn, Forkyndelse, Arbejde 
med Skriften o. s. v. Træffende er der blevet sagt, at 
for adskillige staar Nadveren som >en sær og uforstaae- 
lig Hieroglyf midt inde i en ellers nogenlunde læselig 
Skrifttext.«^) Faktisk tales der i Forkyndelsen, saa vidt 
jeg ser, kun lidet om Nadveren; maaske fordi man mener 
at skulle tro den orthodoxe Lære uden dog at kunne 
gøre den praktisk frugtbringende. Den Kone staar næppe 
ene, som til daglig tænkte reformert, men maatte tvinge 
sig til at tænke luthersk, naar hun skulde til Alters. 



^) Lyder Brun: Jesu Mening med Nadveren. For frisindet Kri- 
stendom I. 1906. S. 53. 

Jeg troer i høj Grad, at vi erkender i Stykkevis i 
nøje Forbindelse med vort praktiske Kristenliv. Og 
personlig er jeg kommen mere til Klarhed angaaende 
Nadveren end angaaende Daaben. Hvad jeg ovenfor har 
sagt om Daaben, synes mig det rette udfra en evangelisk 
Helhedsbetragtning, men jeg vil tage det Forbehold, at 
jeg trænger til at leve mere med den Sag, før min An- 
skuelse helt fæstnes. Med Hensyn til Synet paa Nad- 
veren kom jeg til Hvile, da jeg indsaa, at selve Jesu 
Indstiftelse kræver en symbolsk Opfattelse. Men en Hjælp 
paa Vejen var Luthers De capitvtiate Babylontca, Og 
for flere kan det maaske være frigørende at se, at der i 
Reformationens Vaartid fremkom en Sakramentlære, hvor 
Hovedsagen passer nøje sammen med en personlig For- 
staaelse af Gudsforholdet. Og trods alt døde disse 
Tanker aldrig hos Luther; de er stadig de bærende i 
hans praktiske Forkyndelse herom saavel som i hans lille 
Katekisme. Jeg mener ikke, at Luthers ældre Opfattelse 
er udtømmende; man kan saaledes ved Nadveren nok 
faa mere ud af selve Maaltidets Handling (Næringen) og 
af Forholdet til Kristi Død. Men jeg mener, at det 
ogsaa i Sakramentlæren gælder at optage Traaden fra 
hine store Dage. Den Grundopfattelse er rig paa Trøst 
og store Opgaver, der i Daaben ser hele det følgende 
Liv afbildet og saa at sige sammenfoldet, og i Nadveren 
hele Kristendommens Gave. 



X. Sædelighed og Kultur. 



En kristen har ikke sit Liv i sig selv. 
men i Kristus og i sin Næste, eller ogsaa 
er han ikke en kristen. 

Om et Kristenmenneskes Frihed 1520. 
Opp. var. IV. 249. 

Egentlig var det min Hensigt at give det vigtige 
Kapitel om Luthers Forhold til det sædelige Liv og til 
Verden en indgaaende Behandling. Men Hensyn baade 
til Tid og Plads nøder mig til at nøjes med faa Bemærk- 
ninger. 

Naar man ofte fra katholskSide (saaledes endog en 
saa fremragende Historiker som Denifle) har fremstillet 
Luther som et helt igennem moralsk fordærvet Menneske, 
da fortjener dette ikke andet Svar end en Henvisning til 
hans Prædikener, Salmer o. s. v. med det Spørgsmaal: 
kan man da sanke Figen af Tidsler? 

Ganske anderledes forholder det sig, naar en af 
Katholicismens mest tiltalende Mænd i 19. Aarh., J. A. 
Mohler, i Luther saa en ensidig religiøs Natur, der fjær- 
nede Moralen langt fra Religionen, og vel var optaget 
af at tildele Gud den højeste Ære, men ikke forstod 
den menneskelige Frihed og Sædelighedens Betydning.^) 

1) Symbolik. 5. Aufl. 1837. S. 224 ff, 243 ff. 

Heri er noget berettiget. Ingen er lige stor i alle 
Retninger. Heller ikke Luther. Han har et Omraade^ 
hvor han rager op et Hoved højere end alt Folket: som 
Forkynder af Naaden og Troen. Og herved har Luther 
gjort et mægtigt Arbejde ogsaa for det sædelige Liv^ 
saa sandt som man overhovedet ikke kan komme til at 
handle sædeligt, naar man lever i et Fjendskabsforhold 
til Gud. 

Og han naaer videre ud. At fjærne Religion og 
Sædelighed fra hinanden er ikke, som Mohler mener, 
hans gennemgaaende Tankegang. Nej, han sammen- 
slutter dem oftest paa det nøjeste: det gode Træ maa 
bære gode Frugter (se S. 79 f.). I den senere Protestant- 
isme har man undertiden vanskeligt ved at finde Broen 
fra Retfærdiggørelse (Syndsforladelse) til Helliggørelse* 
Men Luther har i Virkeligheden ment, at der med Troen 
paa Syndsforladelsen fulgte en indre Helligelse, og den 
har han medoptaget i Begrebet Retfærdiggørelse.^) Det 
er først Melanchthon, der har gjort Retfærdiggørelsen til 
udelukkende at være en Domsakt, der sker udenfor 
Mennesket. 

Paa flere Maader satte Luther Troen og det nye 
Liv i Forbindelse. Det er Troens Frugt, og tillige øver Troen 
sig gennem det, dels fordi Kraften voxer ved at bruges, 
dels indirekte ved at Gerningerne fører ind i Lidelse.^) 
Der er i Sandhed nok at gribe tilbage til af Impulser 
hos ham. 



^) Se f. Ex. Seeberg: Dog^mengeschichte II. 244. 
«) K. Thieme : Die sittliche Triebkraft des Glaubens. 1895. viser, 
hvor rig paa Synspunkter Luther var. Det her antydede S. 129 f. 

Derimod maa det nok siges, at Luther noget for 
meget er blevet staaende ved det principielle Forhold og 
de første Stød. Han har ikke i samme Grad agtet paa, 
at det Forhold, som nødvendig skulde komme, dog paa 
Grund af al Forvirringen i Menneskesjælene ikke altid 
kommer. Hans Prædiken om al menneskelig Gernings 
Ufuldkommenhed, ja Fordømmelighed og om, at Haab og 
Vished om Frelse alene kan bygges paa Gud og aldrig 
paa, hvad vi selv har naaet, er uforlignelig. Men paa 
den anden Ende af Vægtstangen skulde hænge et lige 
saa frejdigt og dog anspændt, paapassende Arbejde paa 
Personlighedens og Handlingernes Helligelse. Men denne 
Side ofrede Luther ikke samme Opmærksomhed, Fejlene 
i hans Liv er let nok paaviselige, især Synder med 
Mund og Pen; og i andre Forhold viser sig en vis Pas- 
sivitet, som end yderligere tiltog senere i den lutherske 
Kirke. Her trænger vi i Nutiden til at lære, f. Ex. af 
det Excelcior, som tilraabes os af den engelsk-amerikan- 
ske Helliggørelsesbevægelse. Dennes Løsen: ikke blot 
Retfærdiggørelse, men ogsaa Helliggørelse ved Tro er i 
Virkeligheden ikke noget fremmed. Det er kun en Under- 
stregning af en Side i den lutherske Kristendom, som 
ikke naaede til fuld Udførelse i den første Tid. — 

I Verden skal Kristenlivet føres. Luther vil bedøm- 
mes religiøst, som Præst og Profet, mere end som Kultur- 
heros. Det religiøse var det første i Tid for ham og 
altid det bærende. Men allerede ved sin religiøse For- 
kyndelse er han bleven en Kulturheros. Han har bi- 
draget til Personlighedens Frigørelse og han har fejet til 
Side alle de »gode« Gerninger som Vdfarter, Rosen- 
kransbønner o. s. V., der stjal saa megen Kraft. Og 

han gik videre, han bragte til Ære og Værdighed langt 
mere end før Livet i Familie og Ægteskab, i borgerlig^ 
Livsgeming og i Stat. 

Alligevel støder vi stadig paa Skranker hos Luther^ 
naar vi konkret ser ham i Forhold til de forskellige 
Kulturkredse. Og det er ikke underligt. Mest frigjort 
er han i det inderste, sit Gudsforhold. Mere bunden af 
det gamle er han allerede i Lærens Udformning, og over- 
for Samfundsopgaverne kan han være genial, men ogsaa 
stærkt begrænset og naiv. — 

Med Hensyn til Luthers Stilling til Kulturen er der 
i den nyeste tyske Theologi en interessant Udvikling at 
spore. Ritschl og hans nærmeste Disciple vilde af- 
gjort, være Lutheranere. Ritschl har godt grebet nogle 
vigtige Sider hos Luther: Tillidsforholdet til Gud i 
Kristus, Forsynstroen som dets Følge og Livet i det 
borgerlige Kald. Dog undgik man fra denne Side ikke 
dels at modernisere Luther, dels at beklippe ham ; f. Ex. 
det mystiske Gudsforhold vilde Ritschl med dogmatisk 
Bornerthed vise ud udenfor det lutherskes Grænser. Og^ 
Interessen blev end mere udadvendt i de Kredse^ 
hvis Organ fører Programtitelen: Die christliche Welt^ 
Kredse, hvor Ritschls Indflydelse sammensmeltede med 
ældre liberal Theologi. Man fejrede da i Luther for ea 
væsentlig Del Grundlæggeren af hele den moderne Kultur. 

Men i nyeste Tid gør sig en ganske modsat Strøm- 
ning gældende indenfor den liberale Theologi, repræsen-^ 
teret især af E. Troltsch^) og W. Kohler. Her føler 

*) Se især Trdltsch i det store Værk Die Kultur der Gegenwart. 
I. 4. 1906 253 ff. og: Die Bedeutung des Protestantismus flir die 
Entstehung der modemen Welt. 1906 (Særtryk af Historische Zeitschrift)^ 

man Oplysningstiden som det store Gennembrud. Re- 
formationen hører endnu snarest Middelaldren til Vel 
har den brudt med Fortiden paa et vigtigt Punkt, ved 
Fjæmelsen af den katholske Sakramentpraxis. Men Re- 
formationen er endnu supranatural, vil en kirkelig ledet 
Kultur. Og den er asketisk, omend paa en finere Maade : 
Verden er fordærvet ved Syndefald og Arvesynd; man 
skal derfor have den, som om man ikke havde den, og 
det egentlige Maal ligger i det hinsides. 

Spørgsmaalet om denne Opfattelses Rigtighed har 
to Sider, en historisk og en personlig. Hvad den første 
angaar, har der rørt sig en meget kraftig Modsigelse^) 
og ikke med Urette, omend det maa indrømmes, at der 
er meget lærerigt i Troltschs Synsmaader. Troltschs Be- 
skrivelse passer navnlig paa flere vigtige Punkter ikke 
paa Luther, langt mere paa hans Epigoner. Troltsch har 
ikke tilstrækkelig følt Luthers Personlighedsreligion og 
hans Modsætning til Middelaldren. 

Naar Luther kaldes Supranaturalist, er det naturligvis 
rigtigt, hvis man overhovedet vil operere med det Be- 
greb. Men saa vidt jeg ser, — med et ganske vist fore- 
løbigt Skøn — er Modsætningen: naturlig — overnaturlig 
i den Mening, man sædvanlig forbinder dermed, ikke 
særlig betegnende for Luther. Han har ikke nogen streng 
supranatural Opfattelse af Inspirationen (jvfr. S. 105 f.) ; 
han lægger ikke særlig stor Vægt paa egentlige Mirakler, 



^) F. Ex. Th. Brieger i Zeitschrift fur Kirchengeschichte 1906. 
348 f. H. Boehmer: Luther im Lichte der neueren Forschung 1906. 
F, Kattenbusch i Zeitschrift fur Theologie und Kirche 1906. S. 507 ff. 
og i Teologische Rundschau 1907. H. Hermelink: Die religiosen Re- 
formbestrebungen des deutschen Humanismus. 1907. 

og omvendt ser han Mirakler i, at Gud opholder Fuglene 
og Liljerne saa vel som i, at Døden rammer Evangeliets 
Modstandere.^) Ting, der for ham er afgjort verdslige, 
som Ægteskabet og Staten, hævdes dog paa det kraf- 
tigste som Guds Ordning og Værk. Og den Askese at 
have Verden, som om man ikke havde den, er dog vel 
almenkristelig, ja en nødvendig Følge af et levende For- 
hold til den personlige Gud. 

Det er betegnende, at man fra katholsk Hold i Reg- 
len sætter Luther sammen med Rationalismen og Revolu- 
tionen. Nu sættes han omvendt sammen med Middel- 
aldren. Det synes en Bekendelse af, at man ikke mere 
føler sig hjemme hos ham. Og det hænger sammen 
med en Bevægelse i den liberale Theologi. I stærk In- 
teresse for det udadvendte, Kulturen, ser man ikke mere 
et Forhold til den personlige Gud i Synds- ogNaadesbe- 
vidsthed som det første af alt. Man vil ud over de 
gamle skarpe Modsætninger i Tilværelsen. Men den 
kraftige Dualisme, som Luther hævdede, ikke først og 
fremmest metafysisk mellem naturligt og overnaturligt, 
men ethisk og religiøst mellem os og Gud, Synd og 
Naade, vil nok alle Dage vise sig at være den sundeste 
for Fremhjælpelse af personligt Liv. Paa det skarpe 
beroer Saltets Kraft. 



*) Som Exempler nævner jeg: Udlægning af nogle Kapp. i 2. 
Mos. 1524 ff. E. A. 35, 342. Tischreden i Cordatus' Tagebueh ud- 
givet af H. Wrampelmeyer. 1885. S. 122 f. ; 210 f. 

